Maastohiihdon asiantuntijaliike, pyörähuolto ja -korjaamo - Ajankohtaista\nMaastohiihdon asiantuntijaliike, pyörähuolto ja -korjaamo\nOlet täällä: Etusivu > Etusivu > Ajankohtaista\nXCsporttipalvelu Facebook klikkaa edellistä!, näet sellaisia päivityksiä jotka on näppärämpi tehdä vaikkapa puhelimella. Tärkeimmät tulevat tähän alle.\n3.2.2018 Kaikki siteet ovat tulevaisuudessa NNN-yhteensopivia ja niitä ovat: Rottefella NNN-NIS, Rottefella Move, Turnamic ( Fischer ja Rossignol ) ja Salomon Prolink....saattaa tulla muitakin???? SNS-järjestelmä poistuu, sitä ei kehitetä ja valmistetaan rajoitetummin. Tämä tuli shokkina kauppiaillekkin viime keväänä ja maksoi meillekkin joitakin tuhansia euroja. Siirtymävaihe on kallis ja kivulias, mutta näen valoa tunnelin päässä. Keskustelua aiheesta käydään pitokarvasuksien yhteydessä. Siteen säätömahdollisuus on välttämätön vaikka joku jotain muuta väittäisi. Jos valitsemme kahdelle samanpainoiselle henkilölle pitokarvasukset, päädymme samaan pariin. Toinen sitten kokee sukset "näin" ja toinen "noin". Siteiden säädöllä saamme hienosäädettyä sukset sopivaksi molemmille.\n21.1.2018 Hiihdon MC Planicassa, Suomen Cup Vöyrillä, Ampumahiihtoa Anterselvasta, tarjontaa oli, vaan en katsonut mitään. Aamulla 05-06 tykkivahdissa, aamupäivälä tyttären pojan kanssa hiihtämässä, iltapäivällä kaupassa töissä ja alkuillasta tykkivahdissa ja nyt sohvalla. Nyt olis aikaa katsoa areenasta, mutta saa olla. Tulokset selvillä. Kristan puolesta olen tosi iloinen ja myös Kaisalle peukkuja ja Iivokin ihan tuntumassa. Muuten olen jonkinverran pettynyt viime päivien keskusteluun, että ei nyt just kiinnosta. Meidän valmennustiimin urheilijoista ainakin Johannan osalta periaate: "Parhaat hiihtää" ei ole ihan toteutunut. No saivat nyt sitten toiset antaa huonojakin näyttöjä. Odotetaan Johannan ja Laurin valitaa olympiajoukkueeseen ja varsinkin Johannan osalta myös roolia joukkuessa, vaan saas nähdä?\n16.1.2018 Vesa ostaa talvirenkaat huhtikuussa ja kesärenkaat lokakussa. Aina niitä kuitenkin tarvitaan. Paikallinen kysyntä on ollut lumitilanteesta johtuen heikko, vaan onneksi kysyntää on muuten riittänyt. Alkuviikosta toivois "jäitä hattuun". Viikonlopun tilaukset toimitetaan suurinpiirtein tilausjärjestyksessä. "Mulle heti" ei valitettavasti onnistu.\n23.12. Karvapohjasuksi, skin-suksi tai millä nimellä sitä nyt sitten halutaan kusua, kyllä se on markkinoiden ( markkinat aika huonosti "päällä" koska pari miljooonaa ihmistä asuu lumettomalla alueella?) ykköstuote. Nyt kun tähän menee syvemälle, on siteen säätömahdollisuus yhä merkittävämpi. Rottefella kehitti yhdessä Madshusin kanssa uuden: Rottefella Moven ( NNN-yhteerensopiva )Siinä siteen paikan säätö onnistuu jopa vauhdissa. Meillä muutama pari varastossa, tästä pääsee tilaamaan.\nSiteen etupuolella olevasta punaisesta "nappulasta" kiertämällä side siirtyy.\n22.12.2017 Siirrettiin tämä teemapäivän päivitys tänne ajankohtaista palstalle:\nHei, katso tästä XCsporttipalvelun poistosuksitarjoukset...nyt mm. hyviä Optigrippejä pilkkahintaan.\nXCsporttipalvelu Oy 20 v. 18.12.2017. Maastohiihtovälineiden erikoisliike Perniössä perustettiin 20 vuotta sitten. Toiminta alkoi Sporttipalvelu Vesa Oksasen nimellä ja jatkui myöhemmin XCsporttipalvelu Oy:nä. Koko matka on kuljettu Lauri Vuorisen kanssa yhdessä. Ensimmäiset sukset, polkupyörät ja rullasukset Lauri on hankkinut meiltä. HS-ikäisenä teimme kauppaistalli-välinesopimuksen. Ensimmäiset nuorten SM-mitalit, PM-mitali ja EYOF-mitali napattiin meidän suksihionnoilla ja Vesalla oli mahdollisuus olla suksihuollossa kun Lauri otti ensin sprintin 16 v SM:n ja myöhemmin HS/16v SM:n. Nyt meillä on valmennus- ja yhteistyösopimus. Valmennusvastuu on Ville Oksasella\nMerkkipäivänä 18.12. tehdään normaalisti töitä. Yhteistyön merkeissä asiakkailla on mahdollisuus tukea Laurin valmentautumista kohti tulevia isoja tavoitteita. Su 17.-ma 18.12. XCsporttipalvelun verkkokaupasta tai ma 18.12. myymälästä tehtyjen ostosten loppusummasta menee 20 % Laurin valmennustilille.\nKiitos jo etukäteen kaikille kauppoja tehneille !\nLauri Vuorinen kotisivu\nNyt sitten jälkikäteen kiitos. Saatiin kasaan Laurille 802,50 € sis alv 24 %\n12.12.2017 Tilannepäivitys...lumi tuli, mutta vettä sataa päälle. Saas nähdä mitä aamulla on jäljellä. Välinekysyntä kasvoi eilen jyrkästi. Me olemme nyt myyneet tälle kaudelle n. 50 % viime kauden suksiparien määrästä joka on nyt 300 +. 500 on meille hyvä määrä, kaikki sen lisäksi on extraa. Siitähan tulee tuloa, mutta ei kannata olla huolissaan, kehitämme sillä toimintaa. Kiitos kuitenkin siitä. Kun ennakkon on ollut tapana tilata n. puolet arvioidusta myyntimäärästä ja sitten loput on tehty täydennyskaupalla ( omassa varastossa kauden alkaessa n. 600 pr suksia ), niin nyt on ollut vähän hankalaa varsinkin Rossignolin ja Fischerin kanssa. Huonojen talvien ansiosta maahantuojatkin haluavat pienentää riskiä ja tavara tulee myöhemmin ja sitä on vähemmän. Jopa jotkut kevään ennakkotilatut "täsmäsukset" eivät vieläkään ole saapuneet. Meillä tilanne on kutakuinkin hallinnassa. Kun huomenna saadaan muutama puuttuva Fischerin pari, niin sitten kaikki kunnossa. Kauppiaskolleegoilla ei kaikilla ole yhtä hyvä tilanne...kuulemma. Itse aion jatkossa tehdä rohkeammin ennakkoja ja aiemmin, jopa helmikuussa jotta saamme tavaraa aiempaan "tilausikkunaan"...tässä taas ongelma on se, että kun tilaamme sukset esim. 186 cm medium 3 pr ja tuo medium sisältää esim. luistelusuksia loppujäykkyydeltään 80-90 kg. Meille saattaa sitten tulla vaikka 3 pr 81 kg:n loppujäykkyydellä kun järkeä käyttämällä tulisi 81, 85 ja 89 loppuiset. Tähän kun vielä tolkun saisi, vaan eipä taida saada.\nXCsporttipalvelu ( Sporttipalvelu Vesa Oksanen ) 20 v. 18.12.2017. Seuratkaa sivuja / facebookia / Lauri Vuorisen instaa & facea 17.12.\n2.12.2017 Talven tulo taas etelään aika nihkeää. Ei nyt ole ihan vielä aikakaan, mutta eipä ole oikein näköpiirissäkään. Viime syksynä meillä hiihdettiin n. puolitoista viikkoa marraskussa joka toi piristävän ruiskeen varsinkin paikalliseen välinekauppaan. Marraskuun lopussa ollaan hivenen viime kauden kauppaa jäljessä, mutta ehtiihän tuo vielä korjaantua, ja toisaalta, aina ole välttämätöntä kasvaakkaan.\nRovaniemellä tuli käytyä Suomen Cupin hiihtoja katsomassa. Samalla oli hyvä tilaisuus vaihtaa ajatuksia Peltosen suksen rakenteesta sen kehittämisestä vastaavan henkilön kanssa ( kuva Asko Lahdelma )\nTuossa edellisessä päivityksessä mainitut hiihtäjät kaikki Kuusamon MC joukkueessa = osalle välitavoite, osalle kauden tärkeimpiä kisoja.\nSuksikauppa "aallonpohjassa" viikon verran. Nyt taas piristyy. esim. Rovaniemelle satoi yöllä 15 cm uutta lunta.\n12.11.2017 Marraskuinen etelässä harmaa ja pohjoisessa lumenvalkoinen viikonloppu takana. XCsporttipalvelussa toimintaa molemmilla tahoilla. Vesalla kiirettä loppuviikosta välinekaupassa, Inkoosta paljon uusia asiakkaita ja myös Viron suuntaan oikein lupaava ns. "pään avaus".\nVille valmentajana tulessa Oloksella. Kesäharjoittelun hedelmiä kerätään, Kuusamon MC-paikkoja alettiin ainakin osittain jakamaan:\n- Lauri Vuorinen selvisi hyvällä parantuneella rutiinilla helposti sprintin aika-ajosta jatkoon, mutta tie nousi alkuerässä pystyyn. Viimeinen viikko oli ilmeisesti vaan liian kuormittava. -\n- Johanna Matintalo ei ollut vielä valmis avaaman kautta.\n- Leena Nurmi onnistui sprintissä harjoituskauden epävarmuustekijöistä huolimatta erittäin hyvin. 5. sija kovassa seurassa.\n- Antti Ojansivu toiseksi paras Suomalainen vapaalla ja selvästi hyvä kauden avaus. -\n- Eveliina Piippo olisi voinut toki ottaa 20-sarjassa voiton minuutin marginaalilla, mutta 8. sija naisten sarjassa oli todella hyvä avaus kauden henkilökohtaisissa kisoissa.\nTästä on hyvä jatkaa, ihan metsässä ei olla. Suomen Cuppia viikon kuluttua Rovaniemellä ja sitten Kuusamoon.\n26.10. 2017 Palvelua pitäisi parantaa, mutta mutta. Meidän kylällä MH-asiamies lopettaa 31.10. Ymmärrän kyllä miksi. Tilalle tulee toimipiste josta saa paketit ja voi jättää paketit, saas nähdä miten toimii, palvelua tuskin saa. Sita on tähän mennessä saanut ja erittäin hyvää. Tulevat jakopaketit on jo kuukauden päivät jaettu Turusta. Paketeiden saapumisessa tulee väkisinkin viivettä, siis tavara tulee mulle hitaammin vaikka olen yrittänyt välittää tavarantoimittajille viestiä, että älkää lähettäkö meille jakopaketteja...ei vaan mene perille. Bussirahtina tulisi Perniöön ja hakisin itse. Bussit jotka kuljettavat rahtia, niitä on vähennetty, on jotenkin aikataulusidonnaista. Tavara siis lähtee myös hitaammin.\nAamurutiinina on ollut, että ensin hoidetaan pankkiasiat ja samalla tsekataan esim. saapuneet verkkokauppamaksut. Tiliote on tavallaan päivän työjärjestys. Nyt on jotenkin merkillisesti alkanut kirjautumaan maksuja pitkin päivää...aamulla seitsemän aikaan tilille on yön aikana kirjautunut muista pankeista siirtyneet maksut enkä ole sen jälkeen samana päivänä enää tilillä käynyt. Nyt saattaa aamupäivän aikana tulla lisää maksuja jolloin ne jäävät päivän työjärjestyksestä pois ja taas tulee päivän viive.\nTämän kanssa on nyt elettävä.\n8.10.2017 Sunnuntai-ilta Särkisalossa mökillä. Sauna lämpiää, aikaa naputella. Facebookissa perjantaina hieman hälyttelin kun kaikki saapuneet lähetykset olivat kaupassa pitkin lattiaa ja seiniä, laatikossa yms.\nOlin tänään reipas ja lähdin aamulla lenkille jo 6.20. Lastenlapset olivat meillä, mutta nukkuivat sikeästi, joten aika oli best. Hölkkäilin kauppaan n.10 min, laitoin puupannuun tulet ja läksin pienelle 15 min kierrokselle jonka jälkeen lisäsin puita ja hölkkäsin n. 20 min kotiin. Lapset heräsivät ja aamupalat nautittiin. Vaimo lähti sitten viemään lapsia sovitusti kotiin Turkuun ja lähdin kauppaan selvittämään "sotkua". N. 7 tuntia siinä meni kun kaikki laatikot oli avattu, tavarat inventoitu, verrattu lähetysluetteloihin ja suurinpiirtein hyllyssä. Nyt sen seurauksena muutaman tunnin naputellut verkkokauppapäivityksiä ja...jatkuu vielä, mutta tällä "blogikirjoituksella" saa mukavasti puhallettua "höyryä" ulos. Huomenna saadaan asiakkaiden suksia kuntoon niin, että voidaan toimittaa ennakkotilauksia joita toki jo jonkinverran toimitettukin. Jotenkin vaan piti saada tuo härdelli siivottua.\nNyt on taas sellainen jokasyksyinen normitilanne, että vaikka huhtikuussa on tavarat tilattu ja sovittu toimitus lokakuun alkuun, ei niitä kaikkia koskaan kerralla tule, ei keneltäkään toimittajalta, mutta laskut tulee kyllä. Otetaanpa esimerkki. Asiakas tilaa 3 pr suksia ennakkon. Saan niistä yhden parin nyt ennakoiden mukana. 2 pr jää jälkitoimitukseen. Ei se asiakas yleensä sitä yhtä paria tule hakemaan kun ei niitä muitakaan saa. Jos on sovittu, että me toimitamme, joudumme maksamaan tuplarahdit kun joudumme toimittamaan kahteen kertaan. Nyt emme esim. voi toimittaa sellaisia suksia joihin on sovittu asennettavan uusi Rottefellan Mounting Plate koska ko Platea ei ole Suomessa...tai emme voi toimittaa sellaisia suksia joissa on uusi Turnamic-sidelevy ja joihin on sovittu asennettavaksi Salomonin sovite joka tulee kuulemma "joskus maraskuussa".\nJos tämä NNN/SNS ei ole asiakkaille/kuluttajille helppo, ei se ole kauppiaallekkaan...ja maksaa...kaikille.\nLeki-sauvamerkki on tuttu ampumahiihdosta Kaisa Mäkäräisen työvälineenä ja sen Trigger Shark-kahva/hihna on verraton myös harrastekäytössä. Tästä pääset tutustumaan meidän Leki valikoimaan.\n13.9.2017 Sesonki alkaa ensi viikolla, siis suksisesonki. Eihän sitä kukaan usko, mutta näin se menee. Lähden pariksi päiväksi Kiteelle suksitehtaalle jossa Karhuja ja Yokoja valmistetaan. Valitsen asiakkaiden keväällä tilaamia suksia. Myös hyllyyn tulevia ennakkoon tilattuja katsotaan aika tarkasti. Ei kannata ottaa hyllyyn ns. marginaalipareja, toki niistä pääsee eroon jollakin aikavälillä = löytyy sopiva asiakas, mutta kierto on liian hidas. Nämä parit kuuluvat tehtaan varastoon. Hyllyssä pitää olla sellaisia joilla on kysyntää. Mittaan jokaisen parin jäykkyyden ennenkuin se päätyy meidän rullakkoon. Syyskuun viimeisellä viikolla sitten aletaan tuunaamaan näitä. Kun muutakin hommaa tulee ns. ovesta, viikko on aika äkkiä täynnä. Seuraavalla viikolla menen Peltosen varastolle jossa valittavien määrä on aika paljon suurempi = hyvin ennakkotilauksia. Näiden "purkamisessa" menee varmasti pari-kolme viikkoa ja varmaan jotain muutakin tulee päivittäin. Kotimaisista merkeistä meillä on edustava joukko nuoria ns. kauppiastallihiihtäjiä joiden kaluston me valitsemme ja huollamme. Nuorten sarjoissa meidän hiihtäjistä kilpailevat: Joni Rauhansalo M 20 ( Yoko ), Bettina Wikström N 20 ( Peltonen ), Niilo Helkama M 18 ( Karhu/Yoko ). ja Aila-Aliisa Aikioniemi N 17 ( Yoko ) ampumahiihdossa. HS-ikäisiä meillä on jo menestyneitä ja tulevaisuudessa varmasti pärjääviä, mutta olemme päätäneet, että emme julkaise heidän nimiään niin kauan kun he ovat juniorisarjoissa.\nViikolla 40 tulevat Fischerin ja Rossignolin ennakot joista oli myös melko paljon ennakkotilauksia joissa paljon tuunattavaa. Madshusilta tuli jo maajoukkuehiihtosuunnistajien ( Misa Tuomala ja Tommi Reponen & maailmanmestari Milka Reponen joukkueen ulkopuolella ) kalustoa, niitäkin kohta pohjustetaan ja hiotaan. Kohta ollaan marraskuussa jolloin Lappiin lähtevät hankkivat uutta kalustoa. Pieni hengähdystauko jää tämän jälkeen jos talvi ei yllätä. Tilasin eilen lennot Rovaniemelle jossa muutaman päivän "loma" johon kuuluu hiihdon Suomen Cupin seuraaminen 18.-19.11. Toivottavasti nähdään rohkeita hiihtoja: Lauri Vuorinen, Johanna Matinatlo, Antti Ojansivu, Eveliina Piippo? Monot otan mukaan ja jos saan Laurilta hiihtovälineitä lainaksi, pääsen myös hiihtämään? Tämän jälkeen aletaan tarkkailemaan sään kehitystä, josko pääsisi tekemään lunta Perniössä, jos sitä ei tule taivaalta. Kuusamon MC pitää varmaan katsoa telkkarista, ei ole aikaa lähteä. Ennen joulua käyn todennäköisesti katsomaassa Vuokatin Scandinavia-cupin, siellä muutama "meidän tallin" hiihtäjä kiinnostaa. Vuoden vaihteen jälkeen Iisalmen nuorten SM-hiihdot huoltohommissa ja siitä 2018 pyörähtää käyntiin. Näiden välissä sitten normaalisti kauppa auki joka päivä aamusta iltaan...terveys ei ole ollut ihan kohdallaan viime aikoina, mutta aion käydä lenkillä aamuisin 8-10 välillä.\n11.8.2017 Kaksi työpäivää loman jälkeen takana. Muutama viikko sitten oli jossain Novassa tai vast. että pitäis olla loman jälkeen joku tutustumispäivä töihin jne. Höpö höpö. 100 % heti, siitä pitivät asiakkaat heti huolen. Kyllä tässä taas tarpeeksi tutustuttiin, kiitos taas kaikille uusille ja vanhoille asiakkaille.\nSaavuin Riikaan 17 maissa. Piti taas arpoa, mihin suuntaan voisi lähteä pyörälenkille turvallisesti. Sattumalta n. 4 km keskustasta löysin puistoalueen ja kas, siellä oli moottorirata...varmaan jo neuvostoaikoihin rakennettu. Normi lenkkivauhtia n. 15 min meni lenkkiin, joten melko pitkä rata. Illemmalla sinne ilmestyi pyöräilijöitä, holkääjiä, rullaluistelijoita sekä lastenvaunujen työntäjiä. Sata kertaa parempi kuin liikenteen seassa tai huonolla pyörätiellä.\n7.8.2017 Kisat MotoGP:n osalta eilen nähty. Sade, tai se, että välillä sataa ja sitten taas ei. Se onnistuu kyllä pilaamaan tällaisen tapahtuman. Niin viime vuonna, niin kaksi vuotta sitten kun olimme Saksassa ja nyt taas. Ehkä sitten ensi kerralla. Varsinkin MotoGP-luokassa jossa pyörän vaihto on mahdollinen, taktiikka näyttelee isoa osaa. Näyttää siltä, että Honda ja varsinkin Marc Marquez hallitsee tämän homman muihin varrattuna 100 - 0. Kyllä saa näyttämään muut miljoonamiehet tyhmiltä. Ihan sama kun lähdettäis viikonlopun voiteluhommin pertsan kisoihin ja jätettäis liisterit kotiin. Nyt kotimatkalla Puolan Lomzassa, taas löytyi hienoja pyöräilyreittejä.\n5.8.2017 Joopa joo. MotoGP-katsomossa helteessä, vaikka eihän reipas 30 ole mitään verrattuna etelä-Euroopan yli +40 lukemiin.\nOngelma on tässä lämmössä se, että jos haluat olla varjossa niinkuin olisi viisasta, et näe mitään mitä olet tullut katsomaan. Olet siis auringossa jossa onkin sitten jo, jaa olisko melkein 50. Ostin käsiohjelmalehden jossa oli liimatut sivut ja laitoin hetkeksi viereeni aurinkoon...liimaus suli.\nTuossa on kuvaa lauantain aika-ajopäivältä. Mutu-tuntuman mukaan koko alueella 30 000 - 40 000 katsojaa. Yleensähän nämä menee siten, että ilmoitetaan koko viikonlopun katsojamäärä = pe + la + su. Huomenna täällä on, veikkaan 100 000, joten kokonaismäärä tulee olemaan n. 160 000 tai sitten jotain muuta.\nTällä viikolla julkaistiin Suomen MotoGP-osakilpailusopimus KymiRingille vuosille 2019-2013 ja samassa yhteydessä ne ihmiset jotka eivät tuskin koskaan ole olleet MotoGP-katsomossa ihan tavallisina maksavina katsojina, ilmoittivat odottavansa Suomen osakilpailuun 100 000 katsojaa. Laskin tuossa, että 27 kerran kokemuksella tavallisena katsojana tuo tavoite on ylimitoitettu tai sen saavuttamiseksi jonkun on tehtävä todella paljon työtä. Nämä keski-Euroopan osakilpailut: Saksa, Ranska, Hollanti, Itävalta ja Tsekki; niihin se 150 000 +/- jotain on helppo saada koska voit lähteä vain viikonlopuksi tai vain kisapäiväksi, etäisyydet ovat vielä ihan siedettävät. Espanjan, Italian ( myös San Marino ) ja Brittien osakilpailuun riittää faneja omasta takaa ja muut ovat sitten plussaa. Parhaimmllaan olen ollut Saksassa jossa kokonaiskatsojamäärä oli 267 000 / vkon loppu.\nMulla menee tähän reisuun nyt 9 - 10 vrk. Tämän voi ihan hemmetinmoisella ajamisella tehdä kuudessa vuorokaudessa. Kenellä on aikaa lähteä Suomeen vain katsomaan MotoGP:tä ja ottaa se puolitoista viikkoa. Varmaan jollakin on aikaa, mutta kun niitä pitäisi saada tulemaan 20 000, mieluimmin 40 000. Joku viisas sitten sanoo, että ne tulee lentämällä...siis jostain pitää löytyä rapiat sata lisäkonetta lentämään sitä porukkaa tänne tai sitten kukan muu ei pääse mihinkään koska ymmrtääkseni koneet buukataan täyteen. Siis varmaan joku tulee lentämällä, niin olen itsekin tehnyt joksus. Kyllä niille pitää siis yrittää myydä loma Suomeen ja samalla sitten katsovat kisat. Tässä nyt sitten varmaan Google- ja Face-nikkarit keksivät miten homma hoidetaan. Itse jos nyt joutuisin jotakin asialle tekemään, siis jos se olis mun homma, niin kyllä ennen ensi kautta olis oltava suunnitelma mitä niille ihmiseille Lahti - Kouvola-alueelta tarjotaan ko. ajankohtana ( ajankohta = pvm ,joka siis vielä julkaisematta ). Olisi kylmästi ostettava ensi kauden esim. Saksan, Hollannin ja vaikkapa Tsekin osakilpailuista myyntikojupaikka siitä Valentino Rossin lippis- ja paitakaupan vierestä ja niitä painettuja esitteitä jakaisin niille ihmisille. Tällä tavoin muutama tuhat innokasta olis helppo tavoittaa ja eiköhän he jaa kavereille jos tarjous kuulostaa houkuttelevalta? Se maksaa jonkinverran, mutta jotenkin tuntuu, että sillä olisi isompi merkitys kun sillä, että joku sattuu nyt vaikka tykkäämään jostain tai avaamaan jonkun sivun??? Tällaista en ole koskaan nähnyt näissä MotoGP-kekkereissä. Porukkaa on aina riittänyt ilman markkinointiakin. Lahden MM-hiihdoissa 2019 järjestäjillä Seefeldillä oli oma markkinointikoju ja hienosti hoitivat hommaa.\nSuomesta löytyy varmasti se 50 000 kiinnostunutta kun saadaan ne vaan lähtemään. Jotenkin se pitäis mennä niin, että tunnetaan vastuu siitä, että tällainen tapahtuma on ja se merkataan heti kalenteriin kun se julkaistaan.\n3.8.2017 1650 km takana, ajoaikaa n 25,5 h. Voishan tämän melkein vuorokaudessakin tehdä, mutta n. 3,5 päivää meni. Puolassa keskituntinopeus edelleen 60 km/h vaikkaa teitä kovasti rakennetaan lisää ja osittain myös sen vuoksi.\nTänään Brnossa + 37 lämmintä. Joitakin vuosia sitten oltiin sattumalta Prahassa ja tais näyttää 35. Asfalttikin oli niin kuumaa, että ei ollut kiva kävellä. Nyt on ilta pimentynyt ja mittari näyttää enää 26. Luulisimpa, että Suomalaisille nämä lukemat ovat liikaa vaikka kuinka helteitä kaivataan. Kävin pyöräilemässä vajaat pari tuntia kun oli oikein kuumaa. Ei se vaan haittaa kun on juomaa mukana\n1.8.2017 Lomamatkalla autolla kohti Tsekin Brnota. Kuten aiemmassa Zakopanen matkakertomuksessa mainitsin ja varmaan useaan kertaan aiemminkin, lomamatkaan kuuluu aina uudet kokemukset uusista liikuntamahdollisuuksista. Niitähän löytyy joka paikasta. Kun on tarkoitus ajaa päivittäin 500-600 km, jää aamuun ja iltaan aina sopivasti tunnin verran aikaa tutustua paikallisiin liikuntamahdollisuuksiin. Usein se käy lenkin muodossa joka tehdään nopean karttavilkaisiun perusteella ja jos vähän eksyy, ei se haittaa. Tänäänkin tuohon n. 500 km:iin meni 8 h. Hesellä kävin Bauskassa ( LV ) syömässä ja kerran kahvilla ( Kalvarja LT ). Se on vaan aika hidasta tuo eteneminen täällä. Pakettiautoon ( N1 ) pitää muistaa ostaa Liettuen rajalla Winjet = tiemaksutarra. Pysäyttivät Puolan rajalla ( Liettuan puolella ) ja tarkastivat kaikki paperit ja tuon tarran.\nAamulla kävin Latvian Ainazissa lenkillä. Ovat tehneet joskus aikojen alussa aallonmurtajan Riian lahdelle...nyt on vähän vissiin kaislikko kasvanut\nHiekkarantaahan Riian lahdella piisaa. Monin paikoin kaislikkoa niin, ettei tahdo rantaan päästä. Tämä Viron Treimanista.\nPohjois-Puolassa Suwalki niminen 69000 asukkaan kaupunki, hyvät pyöräilyväylät ja hieno pieni järvi keskellä kaupunkia.\nTämä samalta järveltä kuin edellinenkin...kelpaa siinä niin pienenmpien kuin isompienkin virkistäytyä, lämmintä just nyt +31.\nja kun sitä lämmintä on yli 30, ja ilta-aurinko paistaa ikkunasta sisään ja muutenkin lämmittää kiviseinää, eikä ilmastointi ole vakiovaruste 30 €:n huoneessa. Pitää ottaa oma flekti mukaan, se helpottaa. Nää, on muuten hyviä nämä 30 €:n hotellit kun jaksaa etsiä. Muutama tuttu paikkakin on jo tullut nyt kun viides samanlainen reissu menossa, mutta ainahan on kiva etsiä uusia.\n13.7.2017 Asiakkaat jaksaa yllättää.\nMe ollaan nyt viime ja tämän kauden aikana ( tähän mennessä ) saaneet toimittaa asiakkaille 132 paria rullasuksia, satoja varaosapyöriä, rullasauvoja ja muita varaosia. Muutamia pareja lukuunottamatta, kaikki ovat olleet Vauhdin tai Swenorin suksia. Startin, Fischerin ja SkiGon suksia on mennyt muutama pari / merkki. Ei voi muuta kuin kumartaa taas syvään, nöyrä kiitos !!!.\nTeemme tilipäätöksen 30.6., varaston laskenta käynnissä ( pitää laittaa nyt kaikki ylös mitä myydään 1.7. jälkeen, jotta ollaan ajan tasalla ). Laskenta ottaa äkkiä viikon täydet työpäivät, mutta verrattuna aikaisempien kesien hiljaiseen aikaan, nyt on "askartelua" riittänyt ja varaston laskenta venyy. Olen varannut pari SULJETTU-päivää viikolle, mutta MH- ja postipaketteja on saanut tehdä. Lisäksi pyörähuoltoa on ollut joka päiväksi.\nTilinpäätös tulee julkiseksi syksyn mittaan. Siinä liikevaihtomme kasvu tulee olemaan 35 %:n luokkaa, mutta tulos on sikäli virheellinen, että edellinen tilikausi oli vertailussa vain 10 kk mittainen. Oikea kasvu-% on n. 21. Tuloksesta ei vielä tiedä kuin etumerkin, se on +, mutta niin sen pitää ollakkin...toki olen laskenut suurinpiirtein. Voisihan sitä säätää uusilla autoilla, leveillä renkailla ja kiiltävillä vanteilla, mutta me pannaan se valikoiman ja palvelun parantamiseen, siis asiakkaiden parhaaksi. Emme nosta palkkaa. Jonkin verran osinkoa / v / hlö. = nimelliskorvaus.\n"Kakku" jakautuu suurinpiirtein niin, että pyörähuollon ( varaosat + työ ) osuus on liikevaihdosta n.10 %, mutta tuloksesta n. 40 %. Valmennuksen osuus liikevaihdosta on n. 2,4 %, mutta tuloksesta n. 20 %. Välinekaupalle jää siis liikevaihdosta n. 87,5 %, mutta tuloksesta vain 40 % ja se pitää sisällään jo suksihuollon. Kun rullasukset ottavat tuosta liikevaihdosta 10 % ja tuloksesta 26 %, jää varsinaisen talviurheiluvälinekaupan numeroiksi: Liikevaihdosta 77,5 % ja tuloksesta 14 %. Mistä tämä johtuu...varastosta. Varastoa pitää olla jotta voit myydä, mutta varasto ( varaston ylläpito ) syö tuloksen. Tästä ei pidä vetää myöskään sitä johtopäätöstä, että esim. rullasukset olisivat "bisnes". 30 pr rullasuksia syö vaan varastoa vähemmän kuin 500 pr suksia ja 600 pr hiihtokenkiä ( kesällä ). Viime talvina on nähty konkursseja isojenkin maastohiihtoliikkeiden "sarjassa". Nähdään jatkossakin jos ns. halvat eivät nosta hintojaan...liikevaihdolla pärjää sitten kun se on 10 milj / kausi, ei 1-2 milj. Kate ratkaisee, tai asiakkaat valinnoillaan ???\n7.7.2017 Viikko oltu Virossa seuraamassa suunnistuksen MM-kisoja...tai oikeastaan sprtintit tuli seurattua kunnolla. Jätin omat yleisökisaat juoksematta ja keskityin enemmän lastenlasten päivärutiineihin. Pitkänmatkan kisaa tuli seurattua kilpailukeskuksesta kun juoksin oman spectator-racen ja jäin sitten paikalle. Myös toinen yleisökisa pitkällä matkalla tuli hölköteltyä läpi. Taas lisää kokemusta. Keskimatkan- ja viesti-kisat seurasin TV:stä ihan logistisista syistä vaikka ne tuossa 15 km:n päässä kilpailtiinkin ja omaan ruutuun tuli taas DNS. Hiekkalaatikko veti taas enemmän puoleensa kuin suunnistus.\nKisapaikoilla oli varmaan eniten Suomalais"kisaturisteja". Suomen liput liehuivat ja kannustus oli kovaa...vaan Venla Harjun ja naisten viestijoukkueen varaan menestys jäi. Miksi maailman parhaat miehet suunnistavat Suomalaisissa joukkueissa mutta samojen joukkueiden Suomalaismiehet eivät yllä lähellekkään ??? Onko naisten suunnistuksessa huippu-urheilijoita edes kaikki mitalistit ??? Tällaisia kysymyksiä heräsi kun tuloksia katselin, mutta, onnittelut mitalisteille...olkoon vastaukset edellisiin mitä tahansa.\nEilisen päivän parasta keskimatkan miestä ( O-M Taivainen ) olisin kaivannut viestiin 2. osuudelle, muuten mentiin varmaan parhailla ?\n7.6.2017 Kirjoitin pienen matkakertomuksen Zakopanen matkasta, klikkaa edellisestä.\n17.5.2017 Liikunta-aktiviteetit kuuluvat meillä kaikkeen lomailuun. Ovat kuuluneet jo nelisenkymmentä vuotta eikä siitä tavasta ole tarkoitus päästä eroon vaikka vuosia karttuukin. Näyttää siltä, että kotimaassa lomaillessa työasiat seuraavat ehkä liikaa mukana. Jos ottaa senverran etäisyyttä, että ei kertakaikkiaan pysty hoitamaan hoitamaan jotain asiaa, silloin voi hyvällä omatunnolla nostaa kädet pystyyn. Näin tehtiin nytkin. Viime kesänä kävin nopealla visiitillä Zakopanessa tutustumassa. Useana kesänä olin ajellut Tsekissä Ostravan ja Brnon välistä motaria ja ihastellut horisontissa häämöttävää Tatra-vuoristoa ja silloin kiinnostunut paikasta. Tutustuminen johti siihen, että nyt varasin joulun paikkeilla lennot Krakovaan ja hotellin Zakopanesta. Maisema kiehtoi, mutta myös se, että hinnat ovat vielä kohdallaan vaikka toki täällä kalliimpaa kuin muualla Puolassa. 2 hh hyvätasoisen hotellihuoneen ( vähän apartementos-tyyppinen ) aamiaisella saa n. 40-45 € / vrk ( siis kahdelle ). Lentoasemalta ajettiin junalla keskusrautatieasemalle n. 20 min n. 1,2 € / hlö. Bussilla ( 2 h 15 min / n. 115 km ) päästiin Krakovasta Zakopaneen reippaalla 4 € / hlö ja täältä oli hotelli katsottu niin, että bussilta pääsee vartin kävelyllä perille ja samalla vartilla vuoristopoluille. Esim. Kroatia ja Slovenia mielletään helposti saman kategorian maiksi, mutta siellä turistikohteissa ollaan Suomen hinnoissa. Täällä jos menee paremmasta päästä olevaan ruokapaikkaan ja tilaa talon erikoislautasen, niin sillä saa Suomessa ABC:n lounaan, ja eroa muuten on. Porukaa täällä on lomakaudella. Asukkaita vain n. 27000 mutta 1,5 miljoonaa turistia / v.\nZakopaneen tulee vain kolme tietä. Kaksi Slovakian puolelta ja yksi Krakovasta. Tuppaa ruuhkaantumaan, joten pyöräily hieman haastavaa. Pitää mennä pois noilta tuloteiltä, mutta pitää varautua polkemaan yhtäjaksoisia pitkiä nousuja. Kokeilin viime kesänä kun oli pyörä mukana. Pitää käyttää harkintaa kun hurauttaa jonkun 10 min alamäen, että sieltä joutuu sitten tulemaan takaisinkin.\nVuoristopolut kiehtovat kauppiasta. Sauvakävelyä ei juurikaan tule kotona harrastettua, mutta täällä ne ovat oivat välineet. Malli pitää olla sellainen, että saa koneeseen helposti matkatavaroihin ja on sitten helposti koottava. Normi teleskooppi-lukituksethan alkavat luistaamaan, joten ei sellaisia. Tänään oli ekapäivän verryttelynä 4 tunnin lenkki. Senverran ollaan vielä vaimon kanssa ketteriä, että kun retkikartoissa etäisyydet ilmoitetaan patikointiaikana, me alitimme ilmoitetun n. 1,5 h:lla.\nSauvan pää pitää olla sellainen, että on käsi helposti siirrettävissä lenkistä sauvan päähän niin, että se tuntuu tukevalta kämmenpohjassa ja pystyy ottamaan alamäessä vastaan kun siellä on kuitenkin niitä luonnon muovaamia "kiviportaita"\nRalli-Englannilla ja käsimerkeillä pärjää täällä hyvin vaikka muualla Puolassa Saksa olisi vahvempi. Junaan ja bussiin ostettiin liput etukäteen jopa automaatista, mutta kyllä niitä lippuja olisi saanut itse kulkuvälineestäkin ostaa. Tulipahan siinä automaatilla sitten jonkinaikaa mietittyä mitä nappia painaa. Ylhäällä oli tänäänkin vielä yksi hissi toiminnassa joten lunta siellä oli vielä.\n28.4.2017 Str8 kompassit meillä myynnissä. Ei bisneksen vuoksi vaan itse asian. Jos olisin 35 vuotta nuorempi, 15 kiloa kevyempi, haaveilisin vain Jukolan 2-osuden hallitsemisesta ja kärjessä vaihtoon tulemisesta. Salpa-Jukolassa 2011 vävy Pekka Hyvönen AngA teki sen josta haaveilin, joten se saa nyt riittää. Suunnistus on viimeisen n. 10-15 vuoden aikana noussut äärimmäisten kestävyyslajien joukoon. Ratkaisujen nopeus, kova juoksuvauhti ja kartanluvun ennakointi on avain. Ei ole aikaa ottaa polviasentoa ja kääntää suuntakehää.\n25.4.2017 Posti parantaa palveluaan! Meidän kohdalla se menee niin paljon "parempaan" suuntaan, että luovumme siitä muutamia poikkeuksia lukuunottamatta 31.5.2017 alkaen. Posti-toimitustapana säilyy edelleen verkkokaupassa, mutta vielä useammin kuin nykyään joudumme käyttämään "optiotamme" toimitustavan muuttamisesta asiakkaan valitsemasta Postista Matkahuoltoon. Toimituskulujen edullisuus on tärkeä verkkokaupassa. Meillä on MH:n kanssa hyvä sopimus ja MH:n noutopisteverkosto on tällä hetkellä erittäin kattava asutuskeskuksissa. Maaseudulla on vielä valitettavasti alueita joissa ei ole MH-asiamiestä ja se asiamiesposti on sitten ainoa vaihtoehto. Posti poistaa pienyrittäjälle suunnatusta Verkosto-palvelusta pakettien lähettämismahdollisuuden 31.5. Sen jälkeen on mahdollisuus käyttää lähettämisen verkkopalvelua joka sinänsä on OK, mutta kun jokaisen lähetyksen kohdalla pitää näpytellä ne luottokorttitiedot ( tai käyttää verkkopankkia joiden valikoimasta ei löydy kumpaakaan meidän yhtiön pankkia ) ja siitä sitten taas erikseen viennit kirjanpitoon yms. niin ehdin tehdä aivan varmasti 10 MH-lähetystä samassa ajassa kuin yhden Postin,\nja vielä edullisemmin,\nja laskuun joka maksetaan kuukausittain kerralla,\nja ohjelmassa on valmiiksi jo muistitietoa vanhoista kaupoista\nkaiken lisäksi meillä on oma MH-asiamies joka todella palvelee ongelmatilaneissa ( esim. paketti hukassa ) eikä aikaa mene johonkin palvelunumeroon jonottaessa.\nTulemme siis lähettämään lähetykset joiden paksuus ei ylitä 3 cm kirjeenä ja Postipaketin ( < 150 cm ) siinä tapauksessa, että asiamiesposti on asiakkaan osoitetta selvästi lähempänä...vaikka senkään selvittäminen ei ole ihan yksinkertaista, Postilta kun puuttuu edelleen se luettelo asiamiespostien osoitteista.\n19.4.2017 Suksien ennakkokauppa kohti tulevaa kautta. Joka kevät sama tuska. Pitäisi myydä viisaasti ja vielä tärkeämpää, ostaa vielä viisaammin. Meillehän suksia saa jäädä keväällä varastoon, suksikaupassa pitää olla suksia. Viimeisinä talvina suksikauppiaiden rivistö on harventunut. On ehkä ostettu vähemmän viisaasti ja ainakin myyty tyhmemmin. Nyt sitten nämä konkurssiloppuunmyynnit tai kevättyhjennykset antavat vielä kuluttajalle täysin väärän kuvan hintatasosta tai kauppiaan katteesta. Liikevaihdon kasvu tarkoittaa lisää työtä ( ja meidän hommissa sitä ei voi tehdä hiirellä ) mutta se ei välttämättä tarkoita tulosta. Tulosta taas pitää tehdä jotta voisi tehdä tätä tulevaisuudessakin tai jotta voisi korjata vaikkapa ruosteisen Transitin peltejä. "Mersua" ei ole vieläkään.\n14.4.2017 Vesa suunnitteli kovasti syksylla ja pitkin talvea lähtevänsä keväällä vielä hiihtämään Lapin hangille. Meillä on käynyt nyt niin, että liiketoiminta on kasvanut melkoisesti ja krooninen aikapula vaivaa kun aikaa pitäisi jäädä jonkinverran itselle ja varsinkin lastenlapsille. Hiihtoreissu Lappiin vaihtui siis kotimaisemiin. Villenkään kausi maajoukkueen haastajaryhmän valmentajana, nuorten MM-kisareissu Jenkkeihin, Scadinavia-Cupit, Lahden MM-hiihdot ja muutama keikka Maailman Cupiin ei ollut ihan löysemmästä päästä. Hän pääsi pääsiäislomalla Altaan. Tässä pari otosta.\nHyvää pääsiäistä kaikille, käykää lenkillä, levätkää ja suunnistajat tietysti kisoihin!\n14.4.2017 Tämä nyt ei varsinaisesti ole uusi asia, mutta varsin ajankohtainen. Edellisinä keväinä on pitänyt miettä siteiden ennakkotilaukset vain Salomonin ja Rottefellan siteiden osalta. Viime keväänä tuli uutena Salomon Prolink ja nyt sitten tulevalle kaudelle Fischerin ja Rossignolin Turnamic ja niistä tietysti sitten std- ja pro-mallit. Kun siteet ovat pääreiltään varsin erilaiset, eipä niitä juurikaan ristiin varmaan asenneta. Voisi ajatella, että mitäpä noita etukäteen tilaa, saahan niitä sitten tilattua kaudella. Käytäntö on osoittanut, että jos etelä-Suomeen "pamahtaa" lumi maahan, joku sidemalli loppuu varmuudella maahantuojien varastosta ja onpa etukäteistilauksella pieni hintaetukin.\nSukseen liimattu Turnamic-asennuslevy on kaksiosainen joka sallii suksen taipumisen levyn kohdalla. Tämä on todennäköisesti ollut yksi peruste siteen kehittämiselle. Aiemmin Salomonin SNS-järjestelmän siteitä on asenettu sujuvasti NIS-levyn päälle/läpi. Nyt tulee pieni ongelma. Turnamicin levyn keskikohta on jonkinverran matalampi kuin levyssä olevat siteen ohjauskiskot. Jos väliin ei asenneta juuri sopivan paksuista ns. korialuslevyä joka tietysti pitäisi olla mieluiten joku nylon-levy, on mahdollista ja todennäköistä, että joko siteeseen tai levyyn kohdistuu voima joka mahdollisesti rikkoo joko levyn tai siteen. Tällaista mittatarkkaa aluslevyä ei tietääkseni ole saatavana ainakaan toistaikseksi. Varsinainen kysymys liittyy takuu-/vastuuasioihin jos sukseen tarkoitettu side korvataan jollain toisella mallilla josta sitten seuraa vaurio??? Tässäpä sitä on pohtimista. Tällä hetkellä oma mieli kallistuu sille ajatukselle, että en asentaisi Fischeriin ja Rossignoliin muita kuin Turnamic-siteitä. Asiakas voi toki asentaa omiinsa mitä haluaa, jolloin tuo vastuukysymys siirtyy sitten "kuulijalle". Tähän lisäys toukokuun lopulla: Salomon tulee valmistamaan sovitteen jonka kanssa on mahdollista asentaa Salomonin SNS-siteet turvallisesti Turnamic-levyyn. Tietoni mukaan ainakin Fischer olisi tämän hyväksynyt.\nToinen sideasiaan liittyvä juttu on uuden suksen ns. tyytyväiyystakuu. Tulevalle kaudelle pitokarvasuksen tyytyväisyystakuu koskee meidän liikkeessä vain niitä suksia joissa on asennettuna siirrettävä side = joko NIS tai Turnamic. Tämä on henkilökohtainen päätökseni ja juontaa niistä muutamasta kaupasta joissa ei sitten mitenkään useammallakaan vaihtamisella saatu asiakkaalle "sopivaa" skiniä. Jokainen ylimääräinen reikien poraus on n. 100 € ns. persnettoa.\n- Samonin SNS-siteisiin sopii siis Salomon SNS / SNS-Pilot kengänpohjat\n- NNN- Salomon Prolink- tai Turnamic-kengänpohjat ja siteet ovat keskenään yhteensopivia\n29.3.2017 Lähettivät uudet ens kauden Speed Maxit jotta pääsen testaamaan, toki niistä kyllä lasku tulee. Samalla sain tutustua uuteen Turnamic-siteeseen. Patrol järjesti kauppiaille testihiihtotilaisuuden jo reilu kuukausi sitten mutta eipä ollut mahdollisuus osallistua. Käytäntö on opettanut, että yleensä kauppias tietää uudistuksista viimeisenä, mutta tällainen ennakkotutustumismahdollisuus ennen uuden kauden kaluston tilaamista on harvinaista, mutta hyvä tapa. Pitää näköjään jatkaa kautta Paipissa muutamalla hiihtokerralla.\n5.3.2017 XCsporttipalvelun analyysi Lahden kisoista maastohiihdon osalta. Analyysi edustaa 51%:ia meidän firman näkemystä. Loput 49 % tulee sitten joksus myöhemmin paremmin perusteltuna.\nLahden MM-hiihdot käyty. Meidän firman molemmat miehet kuutena päivänä paikan päällä. Ville hommissa, Vesa kisaturistna. Neljä mitalia viidestä osui noille Vesan päiville, Ville näki vain kaksi kun lähti "B-maajoukkueen" kanssa Latvian Madonaan Scandinavian Cupiin töihin.\nEniten etukäteisspekulaatiota aiheuttaneet sprinttipäivä ja naisten 10 km P osoittautuivat päiviksi jolloin tuli "hyviä suorituksia". Tämänpäiväinen miesten 50 km meni ennakkotaktiikan mukaan loistavasti. 1 h 35 min kuuntelua radiosta muuta puuhaillen ja loput 10 min televisiosta. Jos jonkun mielestä olisi kannattanut tuo reilut puolitoista tuntia pönöttää sohvalla olisi se ollut ajan tuhlausta. Paikan päällä olisi tietysti voinut nauttia tunnelmasta mutta kun tuli jo tuo 6 päivää lintsattua hommista, ei ollut enää mahdollisuutta. Tulos oli huikea. Pessimistinä veikkasin, että Matti pysyy pääjoukossa 48 km ja sijoittuu 8:ksi. Meni onneksi täysin pieleen. Voi kunpa olisin useammin väärässä. Ennen 50 km oli kuninkuusmatka. Omassa arvojärjestyksessäni se ei sitä enää ole yhteislähdön vuoksi. Sattumalla on liian suuri merkitys ja paras ei aina voita. Jos joku muu on eri mieltä, niin sitten me vaan katsomme asioita eri vinkkelistä.\nMikä merkitys näillä mitaleilla on? Kun tulee menestystä, laji kiinnostaa urheilumuotona ja sitä kautta se lisää myös sen kiinnostavuutta harrastuksena. Nuoriso saa idoleita...olisko Iivo ja Krista sitten enemmän näitä ja varttuneempaa väkeä ehkä kiinnostaa Matin analyyttisempi lähestymistapa ja myös urheilupoliittiset kommentit heti ensimmäisissä haastatteluissa. Ne kiinnostivat ainakin minua. Kun harrastus kiinnostaa, harrastamiseen tarvitaan välineitä ja sitä kautta nämä mitalit linkittyvät välinekauppaan. Onko Suomi 100 v urheilumenestyshullua kansaa vai urheilukansaa. Veikkaan ensimmäistä vaihtoehtoa. Voi kuinka hienoja ihmisiä ja hyviä urheilijoita Lahdessa 8:ksi, 18:ksi tai 38:ksi sijoittuneet urheilijat ovat. Kuitenkin, anteeksi vaan. Se ei aiheuta sydämen tykytystä, pakahtumista, kyyneleiden valumista, ei lajiarvostuksen, harrastuksen tai sitäkautta välineiden kysynnän lisääntymistä. Toki nämä urheilijat jotka noita em sijoituksia nappasivat, ovat alueellisesti tai paikallisesti idoleita joita esim. seurojen juniorit tai urheiluihmiset suuresti arvostavat, mutta isossa kuvassa merkitys on pienempi. Sijoituksia tulee myös tarkastella taustan mukaan. Vuosia maajoukkueeseen kuulunut konkari ja ensikertalainen melkeimpä juniori ansaitsevat erilaisen arvioinnin. Norjan joukkueessa Johannes Hoesflot Kläebo, Ranghild Haga, Ruotsin joukkueessa Ebba Andersson olivat heti mitaleilla ( Ranghild 4:s ). Meidän ensikertalainen Johanna Matintalo 29:s. Silti Johannankin ensiesiintyminen oli ainakin meidän arvion mukaan vahvasti + merkkinen, skiathlon ei välttämättä ole ihan siitä helpoimmasta päästä.\nOli hyvät kisat...vaikka katsojatavoitteet eivät täyttyneetkään, saas nähdä sitten, mitä tuo tavoitteen täyttymättä jääminen merkitsee. Pelko on, että resurssien niukkenemista, tuskin A-maajoukkueelle, mutta sitten sille tulevaisuudelle. Toivottavasti ollaan väärässä. Sopivasti menetystä. Kaikki edellytykset maastohiihdon suosion kasvulle ovat olemassa. Hyvä lumitalvi ei tekisi haittaa.\n25.2.2017 Kuulemma ruuhkaa Lahtea lähestyttäsessä moottoritiellä Helsingin suunnasta. Kaikki eivät ehtineet katsomaan naisten kisaa.\nNo, kyllä tästä parissakymmenessä minuutissa selvittiin. Aika harvoin niitä Suomalais-mitaleja nykyään tulee ja varsinkin kotisohvalta ei oikein saa käsitystä. Hyvä Krista ! Lari oli myös kova...miesten sarja on nimittäin miesten sarja. On tää hienoa nähdä.\n24.2.2017 Ihan älyttömästi tullut varsinkin viime päivien lumipyryn jälkeen, mutta jo aiemminkin sähköpostissa erilaisia tiedusteluja hiihtovälineistä. Kysymyksiä ja vastauksen jälkeen uusia kysymyksiä, käyttökokemustiedusteluja, mielipidetiedusteluja. Pitkiä sähköpostiketjuja joissa sitten "asiakas" saatuaan riittävästi informaatiota katoaa vain johonkin. XCsporttipalvelun "ilmaisinformaatio-osasto" pitää nyt MM-hiihtoloman ja pidättäytyy vastaamisesta toistaiseksi.\n22.2.2017 Neljä päivää meni viime viikon lopulla Lempäälässä HS-finaalissa huoltohommissa. Vaikka kauppa ei erityisen vilkasta ole ollutkaan, kyllä tuon muutaman päivän poissaolon taas edestään löysi. Sesonkina ei siis kannattaisi olla pois, mutta joskus vaan on oltava. Nyt ollaan siis Lahdessa muutamia päiviä. Jos joku asia menee ns. ohi, niin sitten menee. Lauantain lippukin järjestyi, joten paikalla ollaan.\n14.2.2017 Hyvää ystävänpäivää . Lahden MM-hiihdot lähestyvät. Varasin/ostin viime kesänä asuntovaunupaikan n. 1 km:n päästä kisa-alueesta. Ajattelin, että kilpailutapahtumiin kyllä pääse ( hinnalla ei silloin merkitystä ) joten majoitus oli tärkeämpi. Koskaan ei voi tietää kuinka paljon on maastohiihtovälinemarkknoilla kysyntää. Viimeisen kahden viikon aikana kysyntä on taas kasvanut helmikuun alun kuopasta. Kun ei voi tietää, onko työtunteja tällä viikolla 100 vai 60, ei voi tietää, voiko varata/ostaa lipun jollekkin tietylle päivälle. La 25.2. on loppuunmyyty. Kisajärjestäjät tekevät varmaankin huipputyötä...omasta mielestään. Otetaan esimerkki la 25.2. LOPPUUNMYYTY...lippupaketin hintaan kuuluu "oheisohjelma" suurhallissa.\nNyt on vain niin, että suurhallin yleisön enimmäismäärä taitaa olla se joka määrittelee koko kisa-aluelleelle päästettävän yleisömäärän suuruuden. Kuvittelisin, että metsään mahtuu, katsomaan hiihtokilpailuja, nehän tässä vissiin ne päätapahtumat on? Jos nyt sitten 20 000 jää kotiin sohvalle koska on "LOPPUUNMYYTY", niin ei saa itkeä jos tappiota tulee.\nViimeisen 15 vuoden aikana olen käynyt "maailmalla" katsomassa Moto-GP kisoja. Kyllä sielläkin niitä oheistapahtumia on ja niihin sitten mahtuu ne ketkä mahtuu, mutta kisat on kisat ja niitä on tultu katsomaan. Parhalla kerralla on ollut 267 000 katsojaa viikonlopun aikana. Hienoa muuten kuunnella Maamme-laulua sellaisen yleisömeren joukossa kun Mika Kallio seisoi keskimäisellä pallilla ja sattumalta Mikan isä lauloi vieressä. Kyllä sielläkin katsomopaikat on loppuunmyyty, mutta muuta yleisöaluetta on niin, että kaikki mahtuvat ja samanhenkisten seurassa saa olla vähän tiivistäkin kansallsuudesta välittämättä.\n9.2.2017 Viime viikon kysynnän notkahduksen jälkeen, taas "valoa tunnelin päässä". 503 suksiparia on saanut kauttamme tällä hiihtokaudella uuden omistajan. Paimiosta hiihtotunnelin yhteydessä olleesta myymalästämme myimme 4-5 vuotta sitten kahdessa kaudessa n. 1300 pr suksia. Ne olivat kaksi viimeistä neljästä runsaslumisesta talvesta. Silloin teimme tämän kahden miehen tiimillä. Tämä yli 500 pr on paras määrä meidän historiassa koskaan täältä Perniöstä. Mukana tuossa määrässä on jokunen lasten pr ja joitakin käytettyjä. Saattaahan siitä jokunen pari vielä mennä tämän jälkeenkin. Tunnelmat tällä alalla vaihtelevat päivittäin suurinpiirtein epätoivosta onnistumisen riemuun ja kaikkea siltä väliltä. Nöyrä kiitos uskollisille vanhoille kanta-asiakkaille kuin myös kiitos luottamuksesta uusille asiakkaille. Pääsääntöisesti yksin touhutessa ajankäytön hallinta alkaa välillä melkeimpä pettää, mutta yritetään venyä. Tuosta sivupalkista löytyy aukioloajat, rohkeasti vaan ovesta sisään...tyypillisin puhelun aihe on: "oleks sä siäl". Aukioloajat ovat hieman suppeat jotta saa jotain valmistakin, mutta aina voidaan sopia myös "privaattiaika" jos nuo ajat eivät sovi.\n5.2.2017 Pitkästä aikaa ns. hyvää aikaa laittaa asioita hieman ns "framille"= Varsinais-Suomalainen sanonta. Asioilla on puolensa. Kysyntä putosi edellisviikosta n. 10 %:iin. Kauppias itse tällä viikolla 7 kertaa hiihtämässä. Kaikenkaikkiaan 57 hiihtokertaa lumella tälle kaudelle. Niistä 26 putkessa ja loput ulkona. 3 hiihtokertaa Rovaniemellä marraskuussa, yhden kerran Kontiolahdella lokakuun puolella, pari kertaa Tammisaaressa, samoin Äänekoskella, Vierumäellä ja kerran Jyväskylässä. Siitä jää sitten 20 kertaa omalle Melassuon hiihtokeskuksen baanalle. Paremmin kuin kertaakaan viimeisen viiden edellisen talven aikana tässä vaiheessa. Pikkuisen kiireessä hiihtämistä se on ollut vielä tälläkin viikolla. Töitä kuitenkin oli jonkin verran ja heti kun aamulla menee hiihtämään ennen liikkeen avaamista, sen löytää edestään. Terveysliikuntaahan se pääasiassa on ollut, mutta jonkinverran tavoitteitakin keväälle vielä. Näistä sitten joskus. Nyt on taas ollut sitä Nanosuksen keliä perinteisellä ja luistellutkin olen useita lenkkejä. Pikkuisen kun pakkanen avittaa tulevalla viikolla ladun kovettumista, pitää taas testata pitokarvasuksia.\nihan vaan somistukseksi kuva tähän väliin\nLiikuntatutkimuksissa on usein noussut esille, kuinka paljon kansalaiset ilmoittavat harrastavansa maastohiihtoa. Kun katselen noita kasvoja jotka tuolla meidän hiihtoradalla liikkuvat ja vertaan niitä siihen määrään / niihin joita on sitten kun on luonnonlunta, tulee mieleen, että onkohan tutkimustulos ihan totta. Olisiko niin, että ihmiset haluaisivat hiihtää, jos olisi keliä. Kun sitä ei sitten tulekkaan, lipsahtaa muutama vuosi lähes kokonaan hiihtämättä ja silti ollaan sitä mieltä, että harrastetaan maastohiihtoa. Ainakaan sillä ei sitten ole mitään terveysvaikutuksia. Tuo 57 kertaakin on kuitenkin vasta n. kerran viikossa / vuosi, toki niitä nyt varmaan tulee tässä vielä muutama kymmenen ennen (tykki)lumien sulamista ja rullillakin tuli pari-kolmekymmentä kertaa käytyä. Sillä on sitten ehkä jo jotain vaikutusta?\nJos ns. tavallinen kansa ei etelässä suostu lähtemään tykkilumiladuille saattaa käydä samoin kuin jos minä sanoisin harrastavani kesäteatterissa tai konsertissa käymistä. Liian harvoin, mutta joka kerta tuntuu siltä, että oli mukavaa ja useammin pitäisi käydä.\nEilen ja tänään kävin vielä pari hiihtokertaa joita ei lasketa. Kaverina oli tyttärenpoika Elias 3 v. Yokon Optigripeillä mentiin molemmat ja hyvin meni. Turkasen vähän tulee pikkumiehellekkin noita hiihtokertoja kun koti on Turussa. Latu olisi kotona 3 m tontin rajasta jos sitä lunta olisi ja äiti ja isäkin lähtisivät varmasti päivittäin. Onneksi olivat viikon Vuokatissa lomalla. Haastavaa on ihan typerä sana, mutta sitä tämä on, kauppiaana, harrastajana, sponsorina jne...\nSitten tähän vähän informaatiota XCsporttipalvelun muustakin toiminnasta kuin välinekaupasta:\nXCsporttipalvelulla on oma VO2-coaching-tiimi ( aputoiminimi ) joka on Ville Oksasen näpin alla. Tiimin hiihtäjistä Lauri Vuorinen oli viikonlopun Etelä-Korean Pyeongchangissa maailman-cupissa, jossa hiihtivät myös Villen konsulttiapuun turvautuva Antti Ojansivu ja Norjan joukkueessa hiihtänyt Perniössäkin muutamaan otteeseen nähty Emilie Kristoffersen. Lisäksi hopeamitalisti Johanna Matintalo ja Eveliina Piippo edustivat Suomea USA:ssa Soldier Hollowissa nuorten MM-kisoissa. Lisäksi meidän ns. kauppiastallissa on useita kansallisen tason junioreita niin maastohiihdossa kuin ampumahiihdossakin viime kauden HS-voittajasta lähtien. Vaikka siis kaupan kehitys ja talvet vähän joskus vastustavatkin, olemme niin sisällä Suomalaisessa hiihtourheilussa, että emme ihan ensimmäisenä ole luovuttamassa.\nJa sitten taas kaupan reaaliteetteja: Tulos tulee jos on tullakseen tavallisten aktiivi- ja harrastehiihtäjien välinekaupasta mutta siitäkin vain kovasti töitä tekemällä. Riskejäkin on otettava, mutta hallittuja. Nyt on taas hiihtokauden selkä ns. "katkennut" vaikka ollaan vasta helmikuun alussa. Liian aikaisin, en haluaisi uskoa, mutta lunta ei ole luvassa. Tavaksi on tullut, että yksittäisille asiakkaille pitää tehdä tarjouksia välineistä / välinepaketeista. Kyllä tehdään. Harkittuja ja varmasti asiakkaille sopivia välineitä, mutta tappiolla niitä ei myydä muuten kuin omasta päätöksestä. Kun tarjous on tehty, tinkimistä saa harrastaa, mutta hukkaan se aika menee. Lisäksi hyviin tapoihin pitäisi kuulua, että tarjouksesta kiitetään ja sanotaan joko kiitos tai ei kiitos. Tämä tuppaa unohtumaan liian usein. Meidän ns. normaali myyntihinnat ( verkkokauppahinnat ) ovat vertailukelpoisia Suomessa edullisempien hintojen kanssa. Jos pyydämme kympin enemmän kuin joku muu toimija, se ero tulee palvelusta ja siihen meillä on varaa. Jos joku myy poistomynnissä tai rahapulassaan hintaan mihin hyvänsä, siihen kilpailuun emme lähde.\n1.2.2017 Varastossa 558 paria uusia suksia ja jokunen käytetty pari. Hiihtokenkiä 581 paria. Siteitä ja sauvojakin ihan kohtuullisesti. Kaikki omia / maksettu. Kun kerran sitä lumitäydennystä ei näytä tulevan taivaalta, päätin, että varastoakaan ei enää täydennettä. Nyt mennään sitten kausi loppuun näillä ja jos jotain puuttu, sitten myydään ei oota. Toki, jos joku erikseen jotain puuttuvaa tilaa, se hommataan jos jostain saadaan.\nNuorten MM-hiihdot USA:n Park Cityssä...maksullisesta netti TV:stä pitää katsella\nXCsporttipalvelun toinen puolikas on USA:ssa joukkueen valmentajana ja "meidän tiimin" Johanna Matintalo meni just U23W-sprintin välieriin. Jännää !!!...vaan ei me sitten pidemmälle päästy. Ensi kertaan sitten . Meni muuten palkintolista. SWE, NOR, SWE...hommia riittää.\nViime talvena Salomon esitteli uuden Prolink-sidejärjestelmänsä. Aluksi ei ollut selkeää tietoa sen yhteensopivuudesta NNN-järjestelmän kanssa. Varmasti siinä oli pitkälti kysymys patentin suojasta, sen murtamisesta, kopiointisyytöksistä yms. Vasta toukokuussa minulle tuli selkeä informaatio yhteensopivuudesta. Valmistajan pitää ensin saada tuotteet myytyä kauppiaille, kuluttajat ostavat sitten sitä mitä kauppiaat tarjoavat. Olisiko ollut myös hieman taktiikkaa, SNS-järjestelmää kun on erittäin paljon käytössä ja sitä piti saada kauppiaiden hyllyihin?\nMelkoisen kivuttomasti on kuitenkin mennyt ja kauppaa Prolink-järjestelmän kengistä ja siteistä on tullut, tosin SNS-hyllyt pullottavat kenkiä, siteitä asennetaan kuitenkin päivittäin.\nNoin kuukausi sitten Fischer ja Rossignol esittelivät oman NNN-yhteensopivan Turnamic-siteensä.\nEilen 27.1. ilmestyneessä Hiihto-lehdessä mainittiin se jonka sanomista olen vältellyt vuoden verran: "Tulevaisuudessa kaikki hiihtokengät ja siteet ovat yhteensopivia keskenään, Salomonin SNS-järjestelmän jäädessä vähitellen pois".\n- Niillä joilla on SNS-järjestelmän kengät ja vaikkapa 7 paria suksia SNS-siteissä, pitää miettiä seuraavan kerran ainakin kaksi kertaa kun hankii uudet kengät ( jos saa )\n- Kauppiaan kannalta mietittävä kuinka pitkään tarjoaa SNS-kenkiä jos niitä yleensä saa, ja uskon, että saa vielä aika pitkään, mutta voin olla väärässäkin. Samoin pitää miettiä miten SNS-siteiden tarjonta rakennetaan. Bisnestä se ei tule olemaan.\n- Persnetolla niitä jäännöspareja sitten myydään\n- Saadaan sitten yksi side-/kenkästandardi.\n- Kehitys varmaan vastaa sitten siihenkin ikuisuuskysymykseen johon en ole halunnut koskaan vastata: Kumpi on parempi ?.\nSNS-hyllyä aletaan poistaa 1.2. ja kestää varmaan pitkään...ensi kaudelle varmaan tilataan vielä lisää jos saa, mutta valikoimaa supistetaan..\nFischerin ja Rossignolin uusi Turnamic-side\nPäivittäin kysellään jonkun tietyn suksiparin specsejä. "Yksi kuva kertoo enemmän kuin tuhat sanaa" Tällä päästiin tänään yhteisymmärrykseen ja kauppa tuli.\n22.1.2017 Eilen illalla Jyväskylässä Huhtasuolla hiihtämässä. Paikalliset valittelevat lumen vähyyttä. Näin Lounais-Suomen vinkkelistä asiaa tarkasteltuna tuli käytä hiihtoparatiisissa.\nAsiakkaat ovat kertoneet lukeneensa Tekniikan Maailmasta suksitestistä. En ole testiartikkelia lukenut, saatan joksus lukeakkin, mutta olkoon siinä mitä tahansa, se ei minua yllätä. Minulla on 5 erimerkkistä Skin-suksiparia testisuksena. Kaikista sellaiset parit ( ja muutama muukin ) jotka toimivat perushyvissä olosuhteissa moitteettomasti. Viimeisen viikon aikana olen taas testannut kaikkia neljään otteeseen neljässä erilaisessa kelissä. Jos olisin joka kerta rankannut parit paremmusjärjestykseen, olisi tuo lista ollut jokaisella kerralla erilainen.\nSuksen toimivuuteen vaikuttaa oikein valittu suksi, hiihtotekniikka, ja mahdollisesti erilaiset "viritykset" joiksi voi laskea vaikkapa kaikki mahdolliset hoito yms. -aineet joita voidevalmistajat valmistavat. Kun nuo edellämainitut ovat kunnossa, siltikään joka kelillä ei todennäköisesti päästä optimitoimintaan/-tulokseen. Miksiköhän niillä kilpahiihtäjillä on 26- tai vähän enemmän niitä suksipareja.\nTähän vielä pieni lisäys kun noita vesikelejä näyttäis taas tammikuun lopulle tulevan: Kun keli on ns. liippi tai ihan märkä vesikeli, itse ainakin hiihdän mieluimmin nanopohjasuksella kuin pitokarvasuksella ja mulla on vielä ns. vahnan sukupolven pinnoitus ( Optigrip 2.0 ) suksissa. Pitokarvalla voi hiihtää, mutta liipillä se on herkempi ja ihan vesikelillä karva vettyy ja se tunuu vaikuttavan jonkinverran sekä pito- että luisto-ominaisuuksiin. Pakkasella nanopinnoitteiden ominaisuudet kehittyvät pikkuhiljaa koko ajan mutta silloin karvasuksi ainakin omassa käytössä vie voiton. Sitten jos liisterin kanssa on aikaa ja viitseliäisyyttä läträtä, niin mikäpäs siinä.\nSama koskee luistelusuksia. Miksi joku toinen suksi on vakaampi kuin joku toinen. Jos suksi on periaatteessa valittu/mitattu asiakkaalle sopivaksi. Pääperiaate on, että harrastehiihtäjällekkin suksi tulee valita siten, että esim. loppujäykkyys on luokkaa 1,1 - 1,4 x hiihtäjän paino, merkistä riippuen hieman eri tavalla. Voisi olla, että joskus voisimme valita löysemmänkin, mutta sitten asiakas vie suksen johonkin toiseen firmaan mittaukseen ja siellä todetaan, että eihän ne siellä XCsporttipalvelussa ymmärrä yhtään mitään. Takapainealueen tulisi olla sellainen, että paine alkaa kevyesti kasvaa kantapään etuosan kohdilla ja suurin paine kantapään takana. Etupainealueen siirtymä puolen painon ja koko painon puristuksessa tulisi olla mahdollisimman pieni. Yleensä jäykkä suksi on vakaampi kovalla alustalla ja löysempi taas toimii paremmin pehmeällä. Tässä siis pääperiaatteet. Esim. kovalla alustalla vakaa suksi saattaa olla pehmeämmissä olosuhteissa liian ohjautuva ja kovalla epävakaa liukuu juuri sopivasti "sladissa" jolloin sen hallinta on helppoa. Loppujäykkyyden perusteella ei ole liian jäykkää luistelusuksea jos vain takapainealue on oikeassa paikassa ja etupainealueella riittää painetta. Kun hiihtäjä siirtäessään painoa liukuvalle sukselle on myös sivuttaisliikkeessä, syntyy sivuttaisvoima joka työntää suksea sivulle...jos hiihtäjän tasapaino ei riitä pitämään painoa suksen päällä. Kovalla alustalla tämä korostuu. Onko siis joku toinen suksi parempi kuin joku toinen...varmasti näinkin on, mutta on erilaisia olosuhteita ja erilaisia hiihtäjiä ja siis erilaisia suksia. Meidän tehtävä on valita suksi siten, että se täyttää peruskriteerit ja mahdollisesti yritetään vastata joihinkin erikoiskriteerien vaatimuksiin, mutta luistelusuksen todellinen luonne selviää vasta lumella. Olosuhteille emme voi mitään, hiihtäjiä voimme yrittää opstaa.\nJa tähän lisäys 22.1. Tänään nuorten SM-hiihdoissa mulla oli oma testipari jota sitten hiihtäjät kokeilivat suksitestissä yhdessä omien suksiensa kanssa ja niin kävi, että se pari nyt sattumalta oli sekä nuorten naisten, että -miesten sarjassa käytössä. Suksi on valittu minulle n. 75 kilolle ja suksen loppujäykkyys on n. 97 kg. Nyt sillä hiihti esim. 58 kiloinen nuorimies. Ei ole olemassa liian jäykkiä luitelusuksia jos tekniikka on hallussa. Löysiä sitävastoin on.\n31.12.2016 Hyvää Uutta Vuotta 2017 !!! Kävin aamulla hiihtämässä Perniön Melassuon tykkilumella...rapiat 400 m ja lämpötila +7. Sain tunnin kulumaan ihan sujuvasti, joten asennekysymys. Ainahan voi valittaa, että lenkki on lyhyt, mutta 400 on enemmän kuin 0.\nTilataidetta Karlstadintie 8 alakerrassa\nMites tämä nyt sitten suksikauppaan liittyy, siitä tuonnempana. Näyttäis siltä, että ei tästäkään talvesta tule sitä jo neljä vuotta odotettua hyvää lumitalvea varsinkaan etelässä. Marraskuussa oli hyvä n. reilun viikon jakso jolloin meilläkin pääsi hiihtämään. Tällä hetkellä taitaa olla n.3 miljoonaa, ellei enemmänkin Suomalaisia jotka asuvat alueella jossa lunta ei ole. Aktiivihiihtäjät löytävät kyllä muutamille tykkilumiladuille, jotka nekin ovat sulamaan päin. Kauppias kävi aamupäivällä Tammisaaressa hiihtämässä pari tuntia. Sauvat menivät baanasta läpi, muuten oli vielä ihan OK, mutta eihän se tätä montaa päivää kestä.\nOlennainen osa kauppaa, lähes yhtä tärkeää kuin myynti, ovat säännölliset kulut. Liiketilakulut, johon lämmitys kuuluu joko suorina kuluina tai vuokraan sisältyvinä, ovat merkittävät. Me olemme ratkaisseet lämmityksen puulämmityksellä = puukattila. Ostamme puut ( jätepuuta; tuulenkaatoja, pellon pientareilta jne... ) paikalliselta maatalousyrittäjältä joka jokatapauksessa joutuisi korjaamaan puut. Toimittaja on valittu perheen hiihtoharrastuksen perusteella jolloin on päästy win win ratkaisuun jolloin kauppaa tehdään molempiin suuntiin. Voidaan siis jättää jokunen suksipari vaikka myymättä. Puuhaahan lämmityksestä on, mutta eihän niitä omia tunteja tarvitse laskea. Öljy on meillä varalämmitysvaihtoehtona kun ollaan joitain kisaviikonloppuja pois ja sähkö sitten vasta "takapiruna".\nKun talvi näyttää jatkuvan surkeana tai alku ainakin viivästyvän, moni kauppias taas keväällä miettii jatkoa. Kannttaako maastohiihtoon panostaa ja kuinka paljon. Joitain putoaa varmasti pois pelistä. XCsporttipalvelun tilanne näyttää valoisalta kaikesta huolimatta. Olemme saaneet lisää asiakkaita oman alueen ulkopuolelta ja volyymimme on kasvanut syksyn aikana verrattuna edelliseen meille hyvään kauteen. Taas nöyrä kiitos kaikille meidän kanssa kauppaa tehneille. Myös lähialueen kauppaa Salosta, Raaseporista ja Kemiönsaarelta on tulllut oikein mukavasti. Ensi kauden osalta päätös on jo nyt valmis. Olemme mukana myös tulevalla kaudella ja hyvällä valikoimalla.\nAina vois tehdä paremmin...\nMarraskuun puolella oli pakkasjakso jolloin joissakin paikoissa lumitykit ( muutkin kuin kaupalliseen tarkoitukseen ) käynnistettiin. Pääkaupunkiseutua lukuunottamatta kaiketi etelässä nuo lumet kutakuinkin sulivat. Pääkaupunkiseudulla kun on kapasiteettia ( kalustoa ja virkamiestyötä ) homma onnistuu ja palvelee hiihdon harrastajia. Meillä Perniössä oltiin joskus vajaat parikymmentä vuotta sitten edelläkävijöitä ainakin Varsinais-Suomessa ( toki naapurissa Raaseporissa oltiin vielä pidemmällä ) kun hankittiin seuralle lumitykki. Viimeiset vuodet meillä on ollut vanhenevan kaluston ja myös liikunta-alueen muutosten suhteen jopa liikaa vaikeuksia lumen tekemisessä.\nTänään Perniön "tykkimiehet" kokoontuivat Tomi Vuorisen koulutukseen ja lauantaina toivottavasti päästään aloittamaan lumen teko. Saimme kaupunginjohtaja Antti Rantakokon myötävaikutuksella vesijohdon, mittarikaivon ja sähkötaulun uudelle tykityspaikalle. Seura osti uuden ( käytetyn ) tykin jonka hankintaa Salon Kaupunki, Lounaismaan OP, yksityinen lahjoittaja ja XCsporttipalvelu tukivat. Asia olisi tietysti voitu hoitaa kesälläkin, mutta parempi nyt kuin ei ollenkaan. Nyt meillä näyttäisi olevan kalusto siinä kunnossa, että yksi henkilö pystyisi hoitamaan lumen tykityksen aloittamisen ja lopettamisen. Aiemmin vanha teknikka ja paikka sitoi kolme henkilöä. Toivottavasti kelit suosivat ja kalusto toimii. Tarvitaan mieluimmin paljon kuin vähän pakkasta. Uudella kalustolla toiveemme on paremmassa pisaranmuodostuksessa = muoto ja suurempi teho > pisaranmuodostusaika/matka kasvaa. Vesi on edelleen +4-5 asteista joten pakkasta tarvitaan .\nTammisaaressa Västerbyn hiihtokeskuksessa on saatu viikoloppuna tykitettyä puolet peruslenkistä ( peruslenkki muistaakseni 1,7 km joten n. 850 m ). Yrittävät nyt tulevana viikonloppuna tehdä loppulenkin kuntoon. Muistakaa latumaksu hiihtomajan laatikkon tai tilille.\n29.11.2016 Tuli suksen valmistajalta viestiä, että joissakin Skini-suksissa ollut uutena ongelmaa pidon kanssa ja johtuu mahdollisesti karvan tuotantomenetelmästä tai karvan kiinnittämisestä tehtaalla. Karva ei nouse kunnolla pystyyn ja pitää manuaalisesti hoitaa homma. Me luonnollisesti teemme sen liikkeessä, mutta on niin paljon lähtenyt jo pareja, että vaikea kaikkia tavoittaa, joten yritetään edes informoida: Harjaa karva kovalla nylonharjalla kevyesti vastakarvaan, sitten kevyesti myötäkarvaan ja vielä kerran kevyesti vastakarvaan. Sen jälkeen sormella painaen myötäkarvaan.\n26.11.2016 Ennakkotilaukset tehdään hiihtovälineistä keväällä seuraavaa kautta varten. Kohta pitää tehdä jo sitä seuraavaakin kautta varten. Jos ei olisi ollut edellisen kauden varastoa jäljellä, olisi monta kauppaa jäänyt tekemättä. Kiinan tuotantoahan tälläkin sektorilla on aika paljon, sauvoja, niiden komponentteja, käsineitä, hiihtokenkiä, kasseja, reppuja, asusteita jne. Edullisempaa suksea tulee Moskovan liepeiltä...jos tulee, liian usein ei tule. Alkaa vko 48. Aika paljon viikolle 43 ja 44 sovittuja toimituksia vielä tulematta. Ottaa pattiin, mutta minkas teet. Muuten on ihan OK. Talvea odotellessa!!!\n16.11.2016 Aikamoinen "hulabaloo" ollut viikon päivät. Päästiin hyvin näkyviin SSS:iin joka tällä kerralla poiki aika paljon kauppaa Salosta. Joka vuosi oltu vastaavissa jutuissa, mutta ajankohta oli nyt otollinen koska aiemmin mitään piikkiä ei ole kysyntään tullut. Nyt se kysyntä sitten tietysti hiipui vesisateen myötä, toisaalta huomisesta alkaen sattui itselle viiden päivän lomareissu, joten se meni kohdalleen. Ensi viikolla näyttäis olevan edelleen lauhaa joten nyt olisi oikea aika tehdä kauppaa koska olisi aikaa palvella.\n3.11.2016 Viime viikon perjantaina kävin Kiteellä suksitehtaalla pakkamassa omia tilauksia = mittaamassa suksia. Eilen MH toimitti pakatut Perniöön. Nyt on Rossignolin R-Skin 198 ja 203 lukuunottamatta kaikki keväällä / kesällä ennakkoon tilatut joko toimitettu asiakkaalle tai ainakin ns "kotona" toimitusta odottamassa. Aikainen talven tulo ( Karjaalla hiihdetään jo luonnonlumella ) aiheuttaa pientä painetta ja ehkäpä odotuksissa on pitkästä aikaa kunnon lumitalvi. Meillä tilasto näytää, että olemme aikataulussa suksen myynnin suhteen n. kuukauden viime kautta etuajassa. Haluan taas jo tässä vaiheessa esittää asiakkaille nöyrän kiitoksen luottamuksesta. Pyrimme jatkossakin olemaan tämän luottamuksen arvoisia. 1-2 casea / kausi menee syystä tai toisesta / väärinymmärryksestä pieleen, mutta jos ei tekisi mitään, ei tekisi virheitä. Niin on jo nyt tälläkin kaudella yksi mennyt, mutta yritetään korjata jotenkin plussalle. Ollaan taas myös huomattu, että tulos tulee ennen työtä vain aakkosissa.\nSuksikaupan merkit jakautuu meillä tällä hetkellä parimäärittäin seuraavasti: Fischer 14,8 %, Madshus 8,5 %, Karhu 13,6 %, Peltonen 27,3 %, Rossignol 10,8 %, Yoko 18,8 %, muut 6,2 %. Kotimaiset siis 59,7 %. Eurot taas menevät eri tavalla ja sanoisin, että niiden osalta joiden prosentit parimäärissä ovat pienemmät, osuus euroissa on isompi ja päinvastoin. ( paitsi kategoriassa muut jossa on joitain poisto-Salomoneja, -Atomiceja ja -Visuja )\nTehdään jo nyt ns. ylipitkää päivää ja sehän kuuluu tähän hommaan. Iso osa ajasta menee yksittäisten asiakkaiden sähköpostien / tarjouspyyntöjen käsittelyyn ja vastaamiseen. Se on ihan mukavaa, joskus aikaavievää, mutta on meidän homma. Asiakkaiden homma olisi vähintään vastata, että tällä kerralla tarjous ei johtanut tilaukseen, kiitos! Tähän kun pääsisi.\nSitten hieman urhelupolitiikkaa: Tänään urheiluruudussa, että Timo Ritakallio ehdokas olympiakomitean puheenjohtajaksi. Muutamia kertoja vuosien varrella Timon kanssa suunnistuskisoissa samassa sarjassa ja joskus samoja rastivälejä yhdessä juosseena tiedän, että hengitys on vinkunut, hiki on tullut, maitohappo on sumentanut ajatuksia...verta, hikeä ja kyyneleitä. Poikkeuksellinen ehdokas, täältä .\n29.10.2016 Lauri Vuorisen kausi käyntiin makealla podium-sijoituksella Suomen Cupin sprintissä\nTästä lähtee... ( kuva Tomi Vuorinen )\nNo niin. Karhun karvapohjia tuli hiihdettyä pari päivää sitten ulkona Kontiolahdella. Ei ihan sattunut ihannetestikeli kun tosiaan jo joidenkin kuoppaama Optigrip oli päivän paras pitopohjasuksi. Olisi saanut olla todella hyvä voideltava jos olisi ollut parempi. Pääasiallinen anti oli, että Karhun Ski Selector mittaus toimii ja sen puitteissa voidaan suksea valita, toki manuaalinen mittaus pitää suorittaa ja varmistaa asia. Tämä koskee sitten vain Bear Skin 20:stä koska 10:iä meille ei ainakaan hyllyyn tule, tilauksesta voidaan toimittaa. Sekin toimi, mutta vanhalle kilpahiihtäjälle se ei antanut isompia "kicksejä". Kyllä tämä niin menee, että jos yhdellä parilla meinaa harrastehiihtäjä pärjätä: Hanki 1 pr joko Optigrip tai Skin vähän sen mukaan, paljonko sitä suhinaa pitää korvissa kuulua. Monet ovat jo tehneet ratkaisun, että pitää olla: - luikkarit, - voideltavat perinteiset, - optigripit, - karvapohjat ja vielä mahdollisesti Zerot\nToki tästäkin voi vielä laajentaa. Kauppiaalla on itsellä esim. maantie-, maasto-, hybridi- ja arkipyörä jossa kiinnikkeet lastenistuimeen. Ei tämä hiihtohomma sen kummempaa ole.\n27.10.2016 Testit ohi. +1, "nulju" kostea liippilatu. Optigripit oli loistavat, karvapohjillakin pääsi ok. Tästä myöhemmin.\n26.10.2016 Huomenna aamulla kohti Kontiolahtea. KSF:n ( Kitee Ski Factory = Karhu & Yoko ) järjestämä testihiihtotilaisuus PR-miehille ja on meitä muutama aktiivinen kauppiaskin mukana. Mukava päästä ulos kun on jo kymmenen kertaa käynyt putkessa lumella hiihtämässä. Odotukset päivästä ovat karvasuksipuolella. Jos saisi hiihtää eri mittaisilla eri jalkavuuden omaavilla suksilla. Tarkoitus varioida omaa painoa repulla ja verrata tuntumaa / omaa painoa / ski selector mittauksia.\nEikä haittaisi jos keli olisi tällainen ( kuva kaapattu Kontiolahden jäähdyteyn ladun sivuilta )\n18.10.2016 Kaiken Norjalaisen huulirasvakohun keskellä olemme keskittyneet hiihtovälineisiin. Esiin nousee taas kysymys vaikkapa Facebookista. Kun päivitettävänä on sekä verkkokauppa, että nettisivut, ei ole mahdollisuutta ottaa enää uutta. Etusivulla meillä on Fischer Racing Center-logo. Status ei ole itseisarvo, mutta meillä on sellainen...päivittyy sitten aikanaan Patrolin luetteloon. Meitä ei ole koulutettu, olemme itse oppineet. Toki yhteistyötä tehdään ja täytyy tehdä. Verkkokaupastamme näet valikoimamme. Pieni osa on optimistisesti laitettu myyntiin vaikka omassa varastossa ei ihan hetitoimitukseen olekkaan. On helpompi laittaa kauppa kuntoon lokakuussa vaikka tavara tulisi marraskuussa. Joulukuussa olisi myöhäistä.\n13.10.2016 Perniönseudun Lehdessä pientä juttua, Turku-Radiossakin oli kuulemma mainittu...all publicity is good publicity\n10.10.2016 Viime perjantaina illalla oltiin kolmen miehen porukalla Paipissa testaamassa Fischerin Twin Skin Race suksia. Testissä 6 erilaista ( tehtaan mttaamat loppujäykkyydet eri ja kolme eri mittaista suksiparia ). Numeroitiin parit ja hiihdettiin ristiin kaikkia. Testihiihtäjät olivat suurinpiirtein 65, 75 ja 85 kg...itse edustin tuota viimeistä Rexin iso reppu selässä täyteen pakattuna.\nVuosi sitten syksyllä kun aloimme ensimmäisen kerran testata skinejä putkessa, lievä ongelma oli suksen "nyppiminen" yhden suksen liuùssa ja ladun vaihdon yhteydessä. Sinänsä suora luisto alamäessä oli hyvä jopa erittäin löysällä suksella ja pidon saa aika jäykälläkin. Ulkona tämä nyppiminen lieveni tai loppui kokonaan. Nyt oli samaa vaivaa ilmassa. No, ulkotestejä joudutaan vielä odottamaan.\nHiihtofiiliksen mukaan tehtin yksinkertainen taulukko, josta sitten yritin poimia helmet ja vääntää laskukaavaa hiihtäjien painojen ja suksien loppujäykkyyden perusteella. Laskukaavaa hain myös yhdistämällä painemittarin lukemaa ja pesän ( karvan ) sulkeutumista valoa vasten tarkastelemalla. En voi väittää, että tässä hyt ihan viisaaksi olisi tullut, mutta joku käsitys on olemassa. Näyttää siltä, että viime kaudella erittäin suosittua Peltosen SkinPron mittausta ei voi suoraan soveltaa Fischeriin, toki karvahan on erilainen ja eri tavalla sukseen integroitu. Vaikuttaako se, että olas on myös karvan kohdalta auki ???\n28.9.2016 Marras-/joulukuussa varsinkin viikoloppuisin hiihtotunnelissa käy satoja hiihtäjiä/päivä. Tuolloin lumi murskaantuu kovasta kulutuksesta ja sitä ei pysty juurikaan mitenkään hillitsemään. Nyt olosuhde on niin hyvä kun se vaan voi olla. Oikeasti kannattaa lähteä nauttimaan.\n21.9.2016 Eka kertaa lumella hiihtämässä tänään Paipissa. Siinä kun hiihdon jälkeen oltiin pukuhuoneessa, tuli myös eräs ensikartalainen ja totesi: "ihan kun olisi ulkomailla ollut". Jep, onneksi on tullut muutama sata km rullilla käytyä joten eka kerta oli helppoa. Kun tämä on nykyään ihan terveysliikuntaa, niin 2 x 9 km sai riittää ( 9 V + 9 P ). Päivän testiteema oli Karhun Skating- ja Skating Mini-suksien testaus. Mini suksissa oli asennettuna Salomon Prolink-siteet, joten ensikosketus niihin tuli myös otettua.\nJotenkin tämä 166 cm mitta miellytti enemmän kun Yokon 150 cm mini. Prolinkissä ero Xceleratoriin ehkä helpompi kiinnitys/avaus, mutta toisaalta Xceleratoriin olisi voinut asentaa ns. Handlessin jolloin olis ollut varmaan ihan sama. Ihan OK. Pertsaa tuli hiihdettyä ensin Yokon 2.1. Optilla jossa oli teippivarmistus 15 cm pitoalueella ja Peltosen SkinPro tuli myös varmistettua, että toimii ja näin oli. Parin päivän päästä otetaan luikkaritestiin ainakin Rossignol Premium ja ehkä joku vanha hyvä pari ja verrataan vastakkain. Pertsassa otetaan Fischerin Twin Skin Pro jolla ei viime syksynä hiihdetty putkessa ollenkaan...sitä ei vielä silloin ollut.\n29.8.2016 Onko sinulla vanhat Karhun ( tai Yoko ) Optigrip sukset joiden pohjapinnoitteen ominaisuudet on loppuun käytetty. Ei hätää, sukset saadaan pinnoitettua uudelleen. Pinnoitehan kestää n. 2000 km, mutta joissakin kuluttavissa olosuhteissa saattaa loppua aiemminkin. Meilläkin yksi pari meni n. 900 km:n kohdalla pidoltaan niin huonoksi, että piti pinnoittaa uudelleen. Meillä oli kymmenkunta asiakkaan ja samanverran omia nyt kesällä tehtaalla Kiteellä pinnoitettavana ja nyt nuo omat myydään käytettynä uudenveroisena pois. Menen itse parin viikon kuluttua tehtaalle valitsemaan kilotilattuja kauden ennakkosuksia ja samalla olisi helposti mahdollisuus viedä isompi erä pinnoitettavaksi. Pinnoituksen hinta 80 € / pr + rahdit. Rahdista tulee äkkiä lähes 30 € jos lähettää yksittäisen parin, mutta nyt kun oli isompi erä, rahtikustannukset olivat luokkaa 2,5 € / pr. Nyt jos sukset menisivät kyydissä ainakin sinnepäin, säästyisi vielä puolet.\nParisen vuottahan oli tilanne jolloin Karhuja ei voinut Kiteellä pinnoittaa koska Kiteen suksitehdas ( KSF-Sport Oy = Kitee Ski Factory ) ei omistanut Karhu tuotemerkin käyttöoikeutta. Nyt Karhu on taas palannut kotipesäänsä ja homma jatkuu. Myös Yoko Optigrippejä voidaan pinnoittaa. Pinnoitus onnistuu myös kauden aikana, mutta nyt olisi parempi hetki koska nämä hommat häiritsevät tuotantoa jonkin verran.\n27.7.2016 Aamulla vapaan rullalenkillä. Mulla on liikkeen kassatiskillä lojunut koko kesän Fischerin skate rullahiihtokengät. Otin ihan malliksi yhden parin koska kysyntää ei oikeastaan ole. Tilasin hetken mielijohteesta 42:t ja ajatellen, että vois kokeilla. Olen muutaman kerran kokeillut jalkaan ja se on tuntunut hieman pieneltä. Tänään nyt sitten vaan päätin kokeilla hiihtää ja kas, eivät sitten olleetkaan pienet vaan juuri sopivat. Talvimalleista joutuisin ottamaan 43:t joten saa olla numeron pienempi. Kun ei paremmasta tiennyt, niin eihän tuo jalkojen liottaminen normimonoissa haitannut. Nyt kun tietää, eipä taida muita enää kesäkuumalla jalkaan mennä. Pohjallisen pohjassa muuten alumiinifolio eristeenä.\nTällaisia siis saatavana toimitusmyyntinä koot 38 - 45 hintaa hieman alle 300 €\n15.7.2016 Sade- ja poutapäiviä vuorotellen. Piti oikein passata rullasuksien huoltopäivä sääennusteen mukaan. Maajoukkueen haastajaryhmän skate-sukset laitettiin kuntoon pari päivää sitten. Vaihdettiin pyöriä, lokasuojia ja siteitä. Koehiihdettiin ja säädettiin sukset kulkemaan suoraan. Laakeriholkkien pituusepäkohdat aiheuttivat hieman ongelmia, mutta toisaalta saatiin tärkeää teknistä tietoa siirrettyä seuraavalle sukupolvelle.\nKaupan takaovella / lastauslaiturilla hyvä paikka tähän hommaan...ovesta huoltotilaan sisälle ja tästä suoraan hiihtämään ja hyvällä kelillä mukava tehdä hommia ulkonakin.\n4.7.2016 Kauppa on avoinna melko lyhyillä aukioloajoilla nyt kesällä. Pääpaino kun on talvitavaran puolella, pystyy pyörähuollot hoitamaan hieman lyhennetylläkin päivällä. Nyt on menossa muutama ns. oma projekti mökillä ja kotona. Tilikausi päättyi kesäkuun lopulla. Olen yrittänyt tehdä inventaariota joka välissä kun olen ehtinyt. Kaupan takapihalle tuli eilen traktorikuorma polttopuita ja huomenna tulee lisää. Lämmityskulujen hallitseminen on tärkeä osa kannattavuutta. Meillä on mahdollisuus valita sähkön, öljyn ja puun välillä. Öljy oli ja on edelleen halpaa ja sen käyttö on vaivatonta, sähkö taas kallista, mutta vieläkin vaivattomampaa. Puu maksaa varmaan aika lähelle saman kuin öljy, mutta puun voin ostaa paikalliselta toimittajalta jotka taas ovat meidän asiakkaitamme, öljy-yhtöt eivät. Vaivaa siitä on ihan kohtuullisesti, mutta sellaista elämä on.\n23.6.2016 Alla mainittu uusi Vauhdin Exceed Classic tuli eilen. Laitoin testisuksiin siteet. Ajattelin aamulla puolisentuntia käydä kokeilemassa. Meinikin puolitoista. Hiihdin paremaa ja huonompaa asfalttia, öljysoraa, kivituhkaa ja soratietä, puusiltoja jne. Jos nyt vertaan Swenorin Fibreglasia, ja Vauhdin PSS Wideä tähän, en pysty niitä paremmuusjärjstykseen laittamaan, mutta kaikenkaikkiaan erittäin miellyttävä suksi hiihtää. Ehkä vakiopyörällä minullekkin liian helppo hyvällä asfaltilla myötätuulessa, mutta voihan sitä hiihtää vastatuuleenkin. Hinnan heitin hieman alakanttiin kun olin puhelimessa kuullut alv 0 -sisäänostohinnan parikymppiä väärin, mutta sama tuo, menköön sillä 339:llä\n15.6.2016 Rullasuksikauppa on käynyt meillä hyvin ja jotenkin tuntuu siltä kuin suosio olisi kasvussa, mutta varmaa tietoa ei ole. Norjassahan näitä myydään 10 x ja Ruotsissakin 5 x Suomeen verrattuna. Meillä tietysti tuo tiestön korjausvelka saattaa olla em. maihin verrattuna hieman suurempi ja se jarruttaa kehitystä. Verkkokaupassa kilpailu syö katteet ja kun eri malleja ei tarvitse edes välttämättä pitää omassa varastossa, on helppoa tulla kilpailuun mukaan ja viedä siitä se pieni siivu joka on saatavissa. Me olemme myyneet tälle kaudelle useita kymmeniä pareja, kiitos siitä taas hyville asiakkaille. Juuri laskin, että nytkin löytyy 27 paria omasta varastosta jakautuen eri mallien kesken. Meillähän päämallit ovat myös testisuksina joita pääsee kokeilemaan. Meillä myös molemmat omistajat viihtyvät rullilla viikottain joten me tiedämme mitä myymme. Siteiden asennukseen, kiinnitykseen ja vara-osiin liittyvät asiat ovat meille arkipäivää.\nVauhti on viime vuosina tullut rullasuksimarkkinoille voimakkaalla tuotekehityksellä ja ensi viikolla tulee taas uusi malli, nyt perinteiseen:\nMeille luonnollisesti tulee testisukset NNN-siteellä, mutta testikenkiäkin löytyy Salomonin käyttäjälle. Suksen hinta asettunee n. 339 nurkille ja juhannusviikolla siis testattavissa. Tulee myös verkkokauppaan lähipäivinä.\n1.6.2016 Ennakkosuksikauppaa tehdään edelleen tulevaa kautta varten, mutta ennakkotarjoushinnat nyt 1.6. alkaen "historiaa". Käytännössä siteiden hinta + vähän muutakin oli se ennakkotarjous. Poistin ne ennakkotarjoukset näkyvistä, kauppaa tuli ihan hienosti, kiitos vaan kaikille aktiivisille asiakkaille. Toki hinnat ovat itsellä tallessa ja nyt kesällä menetellään niin, että niihin tarjouksiin tulee kesäkuussa 15-20 € / pr hintaa lisää, heinäkuussa ja elokuussa suurinpiirtein saman verran. Sitten syyskuussa kun suksia aletaan ottamaan sisään, hinnat ovat asettuneet sille tasolle jolla mennään kausi läpi, toki hieman vilkuillaan sivuille mitä kilpailijat tekevät.\n19.5.2016 Ei pitäisi, mutta otamme kantaa kuitenkin. Hallitus aikoo järjestellä valtionyhtiöitä. Posti on se joka kauppiasta kiinnostaa. Tilaamme aika ajoin pp-varaosia Suomalaiselta merkittävältä yhtiöltä. Alkuviikosta viimeksi. Paketin rahtikustannus oli meille Postissa 18,47 € alv 0%. ( ainoa toimitustapa pl nouto ). Satasen tavaroihin aika lovi tuo summa. Asiakkaalta ei voi kuitenkaan ottaa tarvikkeista enempää kuin hinnastossa. Olisin voinut lähettää saman paketin takaisin Matkahuollolla hintaan 7,50 € alv 0 %. Kun asiakkaat tilaavat verkkokaupasta, pääsääntöisesti he valitsevat toimitustavaksi Postin...usein paketti tulisi samaan "siwaan" Matkahuollon toimesta. Meille Posti on kannattavampi ainoastaan siinä tapauksessa, että paketti/lähetys on alle 30 mm paksu ( mahtuu postiluukusta ). Tästä syystä melko usein käytämme toimitusehtojen oikeutta muuttaa asiakkaan valitsemaa toimitustapaa varsinkin silloin kun asiakas saa sen täsmälleen samasta paikasta kuin postinkin. Emme pyri ansaitsemaan toimituskuluissa, ainoastaan häviämään mahdollisimman vähän. Pahvilaatikot ja teipitkin maksavat jotain ja jonkun pitää se paketti tehdä, toimittaa logistiikassa eteenpäin jne. "zalandojen" n. 40 %:n palautusprosentti työllistää ihan mukavasti mutta asiakas sen maksaa kuitenkin ja eipähän tuo kovin kannattavaa ole ollut tuolla konseptilla. Saas nähdä kuinka kauan rahoittajat...?\nJos Posti on nyt sitä mieltä, että se pärjää kilpailussa ruohonleikkuusta tai terveyspalvelujen tuottamisesta, on jotain siellä rakenteissa muutettava, huomoiden tietysti postilain velvoitteet.\n16.5.2016 Toukokuun puoltaväliä "mennään". Eihän hiihtokausi oikeastaan suksikaupassa päätykkään, vaan siirrytään sujuvasti seuraavaan kauteen. Viime viikolla myytiin vielä myymälästä sukset ja eilen viimeksi tehtiin ennakkokauppaa tulevalle kaudelle. On kuitenkin jonkinlaisen yhteenvedon paikka:\n492 paria suksia lähti meidän varastosta uusille käyttäjille. Paimiosta hiihtotunnelista myimme enemmän 3- ja 4-kautta sitten hyvinä lumitalvina, muuten määrä on suurin meidän putiikin historiassa. Määrä lisääntyi edelliskaudesta 105 pr. Skini-suksia myytiin 93 pr joten se ei kokonaan selitä kasvua ja ehkäpä joku skinin ostaja olisi ostanut jonkin muun tyyppisen suksen jos skiniä ei olisi ollut. Tietoomme on tullut pari pettynyttä asiakasta ja mahdollisesti joku nielee pettymystään eikä kerro siitä. Nämä ovat niitä vaikeita asioita ja joka kerta ne harmittavat. Niihin menee paljon panoksia ja lopulta kukaan ei voita mitään, eikä ole ihan varmutta siitäkään kuka on ymmäränyt väärin ja mitä, vai onko sittenkään. Onneksi suoraa positiivista palautettakin on tullut poikkeuksellisen paljon. Tuntuu hyvältä, jotain on tehty oikeinkin.\nHieman yli 30 % suksista on jäänyt meidän lähempään vaikutuspiiriin ( nykyinen suur-Salo, Kemiönsaari ja Raasepori ). Varsinais-Suomeen osuus on n. 40% ( Raasepori kun on tuossa maakunnan rajan toisella puolella ) muut sitten jakautuvat eri puolille Suomea ja jokunen Ruotsiinkin.\nKun emme voi kilpailla ( emmekä haluakkaan ) tavaratalojen ja isojen sportin megamyymälöiden kanssa, valikoimamme on hieman erilainen ja keskihinta hieman korkeampi. Kalliin "mainetta" ei voi kokonaan vältää. Eri tuoteet kun ovat eri hintaisia, sellaista se vaan on. Meiltä saa sitten sitä palvelua jota onneksi kuitenkin vielä tarvitaan.\nVolyymimme ( liikevaihtomme ) kasvoi yleisestä suuntauksesta poiketen ja oli n. 45 % suurempi kuin edellisellä tyydyttävällä kaudella. Tehtiin syksyllä myös yritysjärjestelyjä, jotka aiheuttivat ylimääräisiä kuluja, joten tulos ei kylläkään kasvanut paljoakaan. Viivan alle jäi jotain tai jää kun kesäkuun lopussa tehdään tilinpäätös. Joskus tammikuussa kun tehtiin muutama viikko 18 h:n päiviä ja ja koko talvi n.viitisen kuukautta vähintään 70-80 h:n viikkoja, kävi välillä mielessä, että tuleeko tästä yhtään mitään. Tuli nyt ainakin jotain, mutta olisi voinut jäädä tulemattakin. Välillä kävi mielessä, että nyt ei olisi varaa ainakaan sairastaa, onneksi kuntoa ja terveyttä riitti.\nMitä sillä viivan alle jäänellä sitten tehdään? Vanhaa ruosteista Transitia ei ainakaan vaihdeta eikä paljon palkkojakaan makseta, ehkä vähän osinkoa, en tiedä vielä. Veroja ollaan yritetty maksaa ennakkon, tuntuu niitä reikiä siellä puolella olevan. Muutamia satoja pareja on tullut tässä ostettua suksia ensi kaudelle, velaksi tietysti. Yritetään tehdä asiat ensi kaudella vielä paremmin ja toivotaan, että lumi tulee eteläänkin. Silloin ne myyvät joilla on tavaraa omassa varastossa.\nOma fyysinen toimintakyky on rakennettava syksyksi sellaiseen kuntoon, että pärjää muutaman kuukauden vähemmillä unilla ja omista lenkeistähän tingitään ensiksi.\nRullasuksia on myyty tälle keväälle jo yli 30 pr joten toivon mukaan siitä tulee hitti Suomessakin ( tieverkon kunto hieman arveluttaa ). Oikein hyvää ja liikunnalista kesää kaikille ! Jos välinetarpeita, soittakaa tai laittakaa viestiä ( ja nimenomaan jättäkää viestiä vastaajaan...en pidä puhelinta kesällä mukana lenkillä ja mökilläkin se lojuu jossain pöydällä ). Putiikkia pidetään auki kysynnän mukaan ja aukioloajat löytyvät tuolta sivupalkista.\n11.5.2016 Hieman rullasuksien siteiden kiinnitysinfoa tästä linkistä\n20.4.2016 Suksien, siis kilpasuksien ja nyt myös skinien ennakkokauppa on taas käynnissä. Tämä on taas niitä asioita, että olet joko mukana tai ulkona. Pakko olla siis mukana vaikka nämä ennakkomyynnit ovat menettäneet merkitystään viime vuosina. Jotkut kauppiaat järjestävät erillisiä tilaisuuksia kevätviikonloppuina jolloin ihmiset suuntaavat mökeilleen tai tekevät muuten pihahommia. Me emme tee niin.\nOlisi kaikkien etu, että ne jotka harkitsevat uusien suksien ostoa, tekisivät tilauksen etukäteen, mutta eihän se niin tule koskaan menemään. Muistan talven 2009-2010 jolloin lunta oli etelässä enemmän kuin tarpeeksi. Salomonin SNS-pohjalla olevat kengät loppuivat koko Suomesta. Helmikuussa joku Venäjälle menossa ollut erä jotain kopiokenkää löytyi tullista ja silloin Karhu osti sen pois. Ostin siitä erän ja asiakkaat niitä sitten sovittelivat. Joidenkin mielestä kenkä tuntui siltä ja siltä, siitä ja siitä kohdasta...siis ei ihan huippuhyvältä, varsinkaan naisasiakkaiden jalkaan. Vaihtoehdot olivat, että joko otat ne siihen hintaan jonka kauppias pyytää tai sitten hiihdät seuraavana talvena. Luulenpa, että tällainen talvi tulee vielä tai ainakin odotan, mutta otamme myös sen riskin, että ei tule.\nps. Viime syksynä ostin Näpsä-laiturin ja se on nyt valmiina asennettavaksi.\n15.4.2016 "Hiilikuitukenkiä" ( eihän ne tietenkään kokonaan hiilikuitua ole ) on ollut nyt muutaman vuoden markkinoilla. Ihan joka kaupan eikä joka toisenkaan hyllyltä niitä ei löydy. Hinta on ( liian ) korkea ja koko valikoiman pitäminen on erittäin kallista. Kun lestit ovat melko tarkkaan samoja kuin muissa edullisemmissa kisakengissä, voisi ajatella, että miksei näistäkin voisi käydä ennakkokauppaa. Tilaa nyt keväällä, kengät tulee syksyllä ja hintaetu asiakkaalle > winwin, eikö totta. Kauppiaalla omassa käytössä ko. Madshusin luistelukenkä Super Nano ja aiemmin Nano Skate, sama koko kävi mainiosti. Liiankin hyvä kenkä nykyisille kilometreille, mutta hyvällä on mukava hiihtää. Madshus Supernano Skating esim. ennakkoon 530 €, Supernano Classic 399 €, tilaukset 15.5. mennessä.\nEn nyt aio mitään alekampanjaa näistä järjestää, mutta tarjouksen teen jos joku kysyy. Tilaukset muuten pitäisi saada sisään tässä huhtikuun aikana.\n10.4.2016 Kausi vaihtuu...\nMitäs nuo puristimet noissa Exceedeissä tekevät? Lokasuojan asennushan siinä on menossa. Muotin tekeminen yhtä mallia varten on aika kallista puuhaa, otettiin siis vanha lokarimalli käyttöön. Ensin kulmahiomakoneella milli molemmilta puolilta pois jotta lokari mahtuu haarukan väliin. Rungon pokkaukseen sovitetaan muovikappale joka liimataan runkoon ja varmistetaan ruuvilla...haarukan kiinnitysruuvi tietysti sopivasti siinä samassa kohdassa. Tähän muovikappaleeseen sitten ruuvataan lokasuojat. Ylimpänä alumiinirunkoinen Sk Sprint Jr johon Plate levyn asennus menossa. Ensin pitää ottaa pyörät ja lokarit pois, teipata runko maalarinteipillä jotta saa sapluunan mahtumaan ja porauksen merkit jotenkin järkevästi kohdalleen. Mukavaa askartelua jossa saa helposti pikkuhommassa puolikin päivää tunaroitua.\n28.3.2016 Niinpä niin, tuleva kausi on jo ovella vaikka lumet eivät vielä ole edes sulaneet. Kahdella suksimerkillä ( oikeastaan kolmella ) markkinoille tulevan KSF-Sport Oy:n ( Kitee Ski Factory ) osalta pitäisi päättää millä merkillä / merkeillä mennään XCsporttipalvelussa tulevaan kauteen. Karhulla oli hyvä imu kolme-neljä vuotta sitten. Sitten tuotemerkin menetys ja ajautuminen Startille, valmistus Tsekissä ja epäonnistuminen ja nyt paluu "kotipesään" Kiteelle. Yoko ei ole lähtenyt ihan siihen kiitoon kuin olisi pitänyt, entäpä nyt? Merkkimme ovat Peltonen, Rossignol, Madshus Fischer ja Karhu ja/tai Yoko, mutta miten ne jakautuvat eri suksityyppeihin, on vielä epäselvää. Varmasti kaikkia merkkejä ei kaikissa kategorioissa tule olemaan vaan mietitään niiden vahvuudet, täydennysmahdollisuudet yms. No onpahan asiakkaalla sitten mistä valita.\nPäätökset tehdään tässä huhtikuun aikana ja niillä sitten mennään.\n22.3.2016 Kiire loppui. Parina aamuna tullut töihin kuuden maissa vanhasta muistista, mutta myöhemminkin olisi ehtinyt.\nValkeakoskella oli siis viikonvaihteessa viimeiset nuorten SM-kisat tälle kaudelle. Lumitilanne oli mikä oli ja syykin oli mikä oli. Järjestäjät selvisivät ihan OK, mutta kun yhteislähtökilpailut muutetaan lyhyen ja kapean radan vuoksi väliaikalähdöksi ja lähtövälikin hieman pidemmäksi, niin onhan pitkäveteinen päivä. Kauppias kävi siinä lauantai-iltana katsomassa elämänsä ensimmäisen kerran aerobic-kisoja ja sielläkin oli enemmän tunnelmaa, vaikka porukkaa paljon vähemmän.\nSM-Valkeakoski toi XCsporttipalvelun aputoiminimen VO2 Coachingin Ville Oksasen valmentamalle kolmelle urheilijalle 2 kultaa, 2 hopeaa ja yhden pronssin...ei huono, vaikka urheilijathan sen tuloksen tekevät.\nTulevaan kauteen valmistautuminen alkaa myös lähiaikoina. Ennakkosuksikauppaa aletaan tekemään. Me teemme nuorten- ( lue nuorten-sarjoissa kilpailevien ) ja aikuisurheilijoiden kanssa ns. kauppiastallisopimuksia. Kauppiastalliurheilija on sellainen jolle me yhteistyössä kotimaisten suksimerkkien kanssa myymme hiihtovälineitä hieman edullisemmin. Mahdollisesti sopimuksen mukaan autamme kaluston huollossa tärkeimmissä kisoissa ja pyrimme valitsemaan kaluston parhaan taitomme mukaan. Se, että me vain annamme jotain, ei tule kysymykseen, vaan haluamme vastineeksi jotain. Ei ole suurta merkitystä sillä, voittaako mitalin tai sijoittuuko 10-sakkiin. Toiveena olisi intohimo urheiluun, positiivisen ilmapiirin luominen ympärille ja niin urheilijan kuin lähipiirinkin arvostus meidän tekemisiämme kohtaan...ja saa siitä kertoa sitten muillekkin.\n17.3.2016 Toinen kisaviikonloppu peräkkäin viime viikonvaihteessa Rovaniemellä ja kolmas edessä Valkeakoskella. Nyt on mietinnän paikka. Näitä viikonloppuja on nyt tällä kaudella takana kuusi. Ajatus alunperin oli, että nämä olisivat markkinointia jolla olisi joku hinta joka maksaisi itsensä jollakin aikavälillä takaisin. Takaisinmaksua on aika vaikea mitata. Nyt näyttää kuitenkin siltä, että nämä päivät kun liike on suljettu, aiheuttavat kuormitusta jäljelle jääville päiville niin paljon, että tunnit vaan eivät riitä / ei vaan jaksa. Taktisesti liikkeen ovi on avoinna vain kuusi tuntia jotta jää aikaa tehdä huoltoja. Yleensä yksikään suksipari ei lähde ulos ilman mitään toimenpiteitä. Asiasta joidenkin kanssa keskuseltaessa esiin nousee ajatus apulaisen palkkaamisesta...helppohan näitä on heitellä, mutta ei se vaan ole niin yksinkertaista. Siihen sisältyy jonkinverran ja vähän enemmänkin vastuita ja velvollisuuksia.\n2016-2017-kaudelle kisahuoltoa tullaan jatkamaan omille kauppiastalliurheilijoille ja asiakkaille kohtuullista korvausta vastaan niistä etukäteen sovittaessa ennen kauden alkua ( kausihan alkaa suurinpiirtein marraskuun alussa ). Samalla sovitaan peruutus- ym. pelisäännöt ja maksettavat korvaukset...eihän se tietenkään näin mene koska urheilijat toimivat suurinpiirtein vuorokauden syklillä ja tämäkään ei koske kaikkia.\nB-maajoukkuehiihtäjä Lauri Vuorisen sponsorin sukset olivat voideltavana XCsporttipalvelussa Vuokatti-hiihtoa varten. Lauri kävi päivällä liikkeessä ja jätti terveiset suksiin.\nAmpumahiihdon MM-kisat menivät ohi...ei vaan ehtinyt seurata kisoja. Nyt 22.44. areena päälle ja seuraamaan Kaisan mitalihiihtoa ja kaiketi tämän päivän Cup-voitto vielä päälle.\n5.3.2016 Siis Kuopiossa HS-finaaleissa suksihuoltoa. Hyvä fiilis vaikka pitkiä päiviä olikin. Ei tarvitse omien puolesta enää hermoilla. Sattui hauska tai jopa onnellinen tapaus: Asiakas tarvitsi uudet sukset ennen näitä kisoja. Syksyllä oli hankittu kalustoa joka nyt talven aikana oli jäänyt hieman lyhyeksi ja löysäksi. En oikein ollut halukas myymään koska mahdollisuus pikatilanteessa osua oikeaan pariin olisi riski ja asiakkaalla oli kuitenkin varalle pari. Kun tilanne haluttiin varmistaa, piti jotain keksiä. Lupasin yrittää löytää jonkun käytetyn sopivan parin. Peltosen tallipäälliköllä oli oli 1 pr sopivaa mittaa jäänyt autotallin lojumaan, mutta se oli vain 0,8 mm korkea...siis puristettuna 28 kg:lla. Me taas tarvitsimme n. > 1 mm korkean mutta se saisi olla 25 kg:lla. Fundeerasin, että tämähän menee ihan kohdalleen ja pyysin tuomaan ko parin paikalle. Eilen illalla niihin laitettiin pidot ja testattiin eka kerran. Tarina jatkuu ja on jo historiaa, mutta nyt tuo pari on jo muistona HS-voittajalla. Kaikkea voi sattua.\n28.2.2016 Pulveria tuli sulatettua loppuviikolla joillekkin Finlandiaan lähtijöille.\nKuntohiihtäjän suksi näyttää pulveroinnin jälkeen yleensä tältä...reunat pyöristyneet ( jos lähdetään siitä, että rauta on suora ). Jotenkin niitä olis mukavampi laittaa kun ne kävisivät hionnassa edes kerran vuodessa. Tämäkin oli tarkoitus yhdellä vedolla saada mustaksi. Ylös noston jälkeen nopeilla vedoilla sai kyllä homman hoidettua, mutta mielellään tekisi paremmin kun siitä pitää rahaakin ottaa.\n23.2.2016 Nuorten MM-hiihdot Romanian Rasnovissa. XCsporttipalvelun "kumppaniurheilijat" Lauri Vuorinen ja Aleksi Parttimaa kovassa kyydissä ja vauhdissa. Lauri 9:s U23 15 km:llä ja Aleksi 14. J20 10:km:llä. Onnittelut heille menivät jo WhatsAp:ssa Lauri Lepistölle pronssia samasta kisasta Aleksin kanssa, onnittelut myös hänelle ja olihan Johannan 4. sija huippupositiivinen ylläri ammattilaisellekkin....varmasti myös muita hyviä suorituksia joita ei tässä pysty analysoimaan.\nKaupassa ei enää varsinaista kiirettä, mutta varsinkin näin tiistaina kun viikonlopun verkkokauppaostokset kirjautuvat tilille, on vielä painetta. Aamulla ennen 4:ää aloitettiin ja vielä päivitellään ennen puoltayötä. Jotain Finlandia-voiteluja. Ei kiirettä, ei ruuhkaa, mutta puuhaa...kiitos taas!!!\n14.2.2016 Siteen ohjauskisko nitisee...tai sitten ei.\nNe on nämä "kaupunkien intersportit" myyneet ihmisille näitä SNS Profil kenkiä seuraavaksi sadaksi vuodeksi ja siksi NIS-levyn läpi saa päivittäin ruuvata näitä siteitä paikoilleen. Kun tuo ohjauskiskossa oleva teippi on muutenkin onneton, ei se ainakaan NIS:issä pysy kiinni. Olen jo vuosia laittanut kaikkiin elastiset n. 1 mm paksut lisäteipit. Tämän kun lämmittää kuumailmpuhaltimella ja käsikorkilla vielä hankaa paikoilleen, niin eipähän nitise. Muutamalla tonnilla on teippiä mennyt. Tuskin tätä kukaan on huomannut, mutta olisi, jos en olis laittanut!!!\n11.2. 2016 Paipissa tuli käytyä eilen hiihtämässä. Uusi lumi ja tosi hyvät olosuhteet. Ehkäpä sitä lunta saadaan vielä uloskin.\nMuutama viikonloppu meni huoltohommissa, ensin Vantaalla Suomen Cup Peltonen/Rex hommissa, Imatralla aikuisten SM:ssa ja viimeksi Vöyrillä nuorten SM-kisoissa omalla huoltoautolla huollot ns. kauppiastalliurheilijoille. Kelit olivat varsinkin Vöyrillä vaihtelevat joten työllistävä vaikutus oli aika suuri. Etukäteen piti varautua, mutta ei voinut tehdä ennenkuin oli melkein myöhäistä. Sormet, varsinkin liisteripeukalo aika kipeä muutaman päivän.\nHurjin sesonki meni ohi, mutta onneksi kauppaa ja töitä on vielä riittänyt. Ollaan nyt tilanteessa jossa viime kauden volyymista, joka oli ihan tyydyttävä, on myyty nyt 101,5 %. Ensi kaudella ollaan mukana. Kiitos tästä lankeaa hyville asiakkaille.\n27.1.2016 Huolto on se pointti. Uudet sukset kun eivät ole hyllyssä vielä hiihtokunnossa.\nKun itsellä on vasta nelisenkymmentä vuotta kokemusta suksihuollosta ja kun pitää hoitaa myyntityö ja muut juoksevat asiat, tuo Tapsa sesonkina lähes päivittäin viitisenkymmentä vuotta sitä kokemusta lisää. Meillä homma pelittää.\nAjelevat kaupungista meille kun siellä kuulemma kaikki on melkein loppu...en tiedä käyvätkö sitten väärissä paikoissa. Meillä esim. Sr-pitopohjasuksihyllyssä riittää vielä hyvin harvennettavaa eikä me kaikkia haluta myydäkkään. Kyllä suksikaupassa kesälläkin pitää suksia olla ja mistäs sitten syyskussa aloitetaan kun ainakin lasten sukset ovat lyhyitä ja löysiä kun kausi alkaa hiihtotunnelissa.\n23.1.2016 Uusi side Salomon Prolink. Kuvia on näkynyt muutaman viikon ajan: Nyt oli kuulemma Kestävyysurheilun sivuilla ja itse luin Langrennista.\nMonille, eikä vähemmän kauppiaille ( joille tiedoitetaan varmasti viimeiseksi ) on ollut vaikea saada selvää, mikä kenkä nyt tämän jälkeen sopii mihinkin siteeseen ja mikä side mihinkin kenkään. Olen itse myös tämän julkistetun tiedon varassa ja yritän tulkita sitä tyhjentävästi:\n1. Salomon valmistaa uuden Prolink-siteen johon sopii uusi uusi Salomonin Prolink-kengänpohja ja Rottefellan kengänpohja\n2. Vanha Salomonin kengänpohja ei sovi siihen\nProlink ( Salomon ) ei sovi NNN-sidejärjestelmän siteeseen, ei siis NIS:iin, eivätkä vanhat Salomonit sovi muihin kuin vanhoihin Salomoneihin > nykyinen NNN-kenkä sopii uuteen Prolink-järjestelmän siteeseen.\nHyödyt: Henkilö jolla on nykyisen NNN-järjestelmän kenkä, voi esim. testata sellaista suksea jossa on Prolink-järjestelmän side ja sellainenhan saattaa olla jollakin kilpahiihtäjällä.\nHaitat: Kauppiaat joutuvat ottamaan resurssiensa mukaan hyllyyn muutaman kymmenen paria kenkiä joissa on Prolink-pohja ja siteitä samoin muutamia kymmeniä. Kuluttajalla ei ole mitään riskiä, eikä juurikaan mitään etua...ellei sitten ilmene, että uudella siteellä hiihdetään kymppi puoli minuuttia nopeammin...ja lehmätkin siis lentävät !?\nLisäys 11.4.2016. Prolink-pohjalla varustettu Salomon-kenkä sopii NNN-siteeseen joten etuna se, että jos Salomonin kengästä löytyy parempi lesti, voi valita Salomonin kengät ja joko Proilink- tai NNN-siteen...pääsee siis Salomonin kengällä säätämään siteen paikkaa NIS:ssä.\n8.1.2016 N. viikkoa ennen joulua oltiin tilanteessa, että välinakauppa pysähtyi lähes täysin. Keskustelin aiheesta myös joidenkin kolleegojen kanssa ja tilanne oli sama. Sulaan maahan menee tietty määrä välineitä ja se jakautuu eri kauppiaille jossain suhteessa ja sitten vaaditaan kelejä jotta uutta kauppaa tulee. Jostain syystä joulun jälkeinen maanantai oli erittäin vilkas ja viime maanantai myös. Varmaan se, että lumitykit käyvät monessa paikassa, aiheuttaa tämän. Yksin puurtavalle kauppiaalle yksi vilkas päivä teettää töitä moneksi päiväksi eteenpäin ja siksi aukioloaikaa pitää rajoittaa, että saa tehtyä ja sitten vaan pitää palvella useampia asiakkaita yhtäaikaa. Aamulla aikaisin kun ovet ovat kiinni, on paras aika jos haluaa saada aikaiseksi jotain valmista...vastaavsti illalla ei kannata jatkaa liian pitkään jos on aloittanut aikaisin. Pari viikkoa sitten päätin, että en tilaa mitään lisää, vaan jouduin sen jo pyörtämään. nkiJunnukilpasuksista on koko ajan kysyntä, ja vaikka ajattelin, että valikoimani on hyvä, on siinä "reikiä" aika paljon. Tilasin jo ennen uutta vuotta Norjasta Madshusilta lähes 20 pr, Peltoselta n. 10 pr ja kohta pitää täydentää Yokoja, joita on mennyt viime aikoina ilahduttavasti myös Jr Optigrippejä ja varsinkin koko paketteja ehkäpä enemmän kuin kahtena edellisenä huonona talvena yhteensä. Aikuisille on pitänyt "Skinejä" tilata jo moneen kertaan varovasti lisää ja kohta ne varmaan loppuvat kokonaan. Aikuisten aktiiviharrastajan luistelusuksi taas ei ole mennyt kaupaksi ollenkaan???\nOlen asettanut meille jonkinlaisen tavoitteen myytyjen suksiparien määrässä koska aiempien kokemusten perusteella se edustaa aika hyvin kokonaismyynnin jakaumaa ja sen perusteella tiedämme missä mennään eikä se ole pelkästään "mutu"tuntumaa. Olemme tällä hetkellä n:\n- 16 % välttävästä\n- 28 % tyydyttävästä\n- 37 % hyvästä tavoitteesta\n- 44 % erinomaisesta tavoitteesta\nViimesitä lukua ei nollaan saada mitenkään, mutta jos tuo hyvän tavoitteen raja saavutettaisiin, niin Suomesta saisi ensi talvena välineitä ja varsinkin palvelua muualtakin kuin ZZR:stä tai mikä se nyt olikaan??? kolme isoa kirjainta kuitenkin. Kiitos kaikille jo tässä vaiheessa. Edelleenkään ei tavoitella "mersua" mutta jos ruosteisen "ransitin" sais vaidettua vähemmän ruosteiseen.\n3.1.2016 Vasemmalla kartassa lumitilanne 2.1.2016 ja oikealla väestötiheys Suomessa\nSiellä missä on lunta, ei ole porukkaa ja päinvastoin, helppo todeta. On todennäköistä, että siellä missä sitä lunta on, harrastetaan maastohiihtoa suhteellisesti enemmän, mutta suuremmat harrastajamassat ovat varmuudella lumettomalla alueella...tämänhetkisellä lumettomalla aluella todennäköisesti luokkaa 85-90 % harrastajista. Hiihtotunnelit eivät ole olleet, eivätkä tule varmasti jatkossakaan olemaan ratkaisu, vaan erilaiset lumetusjärjestelmät joiden avulla harrastamaan pääsee ulkona. Näitähän on jo varsin monessa paikassa. Osassa ne toimivat hyvin, osassa sitten huonommin. Monessa paikassa lumitykit ja tykkilumiladut ovat kunnallisesti ylläpidettyjä ja niissäkin on sitten eroja teknisten toteutusten ( voi lukea myös panostusten ) ja henkilöstöreurssien sekä osaamisen suhteen. Sitten on paljon urheiluseurojen ainakin osittain talkoovoimin ylläpidettyjä paikkoja ja sitten ihan kaupallisia hankkeita joissa lunta mm. säilötään kesän ajaksi.\nEn nyt ihan tarkkaa ajankohtaa muista, mutta n. viitisentoista vuotta sitten kun Perniön Urheilijat hankki oman tykin ja myöhemmin paineenkorotuspumpun, olimme aikalailla eturintamassa tässä, jopa useita isojakin kuntia edellä. Sillä sitä nyt sitten on vuosittain isompien ja pienempien teknisten murheiden kanssa aina saatu peruslenkki hiihdettävään kuntoon. Nyt alamme olla ainakin osittain tekniikan suhteen jälkijoukoissa. Porukkaa on onneksi riittänyt ja vaikka osa vanhoista tekijöistä on muttanut on uusia tullut tilalle. Suurimpana motiivina on varmasti ollut se oma innostus lajiin ja toisaalta ne iloiset kuntalaisten ilmeet jotka ovat palvelua käyttäneet.\nYrityksen kannalta hiihtomahdollisuudella ihan melkeimpä vieressä on merkitystä, tosin se ei sittenkään ole osoittautunut kovin suureksi. Luonnonlunta se vaatii ennenkuin varsinainen ryntäys alkaa. Omaa sitoutumista ei nyt ole tarvinnut vielä alkaa kokonaan miettimään, mutta kun tämä lumenteko ajoituu siihen hetkeen kun sesonkiin tulee muutenkin piikki, on pakko hieman nykyään priorisoida ja tehtävä asiakastyöt ainakin edellä kun aiemmin jäljessä. Kun lumetus, -kelit ja valitettavasti myös tekniset häiriöt ajoittuvat juhlapyhiin ja avainhenkilöillä saattaa olla ihan normaalejakin sosiaalisia intressejä...hmm, nyt en pohdi pidempään, mutta toivoisin jokaisen jonka intressissä maastohiihto on, pohtivan omalta kohdaltaan, mitä minä itse olisin valmis tekemään. Me jotka tässä nyt toimimme, pohdimme ainakin niitä teknisiä ratkaisuja joilla saisimme prosessin toimimaan varmemmin ja paremmin. Nyt esim. lumen tykityspaikka muuttui aiemmista tekonurmen vuoksi ja aiemmin kiusannutta luoteistuulta odotellessa päättikin välillä puhataa idästä ja koillisesta. Ne tuulet olisivat sopineet paremmin siihen vanhaan paikkaan.\nTällä hetkellä 3.1. klo 11 on lunta tykitetty nyt edellisen jo levitetyn n. 200 m:n lenkin lisäksi n. 15 h. Sillä lumella saadaan uutta hiihtobaanaa karkeasti 150 m. Tällä säällä olisi laitteistoston maksimitehosta mahdollista käyttää 75%, mutta siellä on pientä uutta ongelmaa jonka vuoksi siitä on nyt käytössä 2/3.\n28.12.2015 Joulunpyhien aikana erikoistarjous jo ennestään edullisista ja varmasti kilpailluista hinnosta. n. 1,5% koko vuoden liikevaihdosta tuli, joten joskus kannattaa vaikka ei kuitenkaan kannata. Rahalla saa maksettua laskuja, ylivuotisella hiihtokenkäparilla huonommin. Kukapa tietää jos uutena-vuotena jotain samantyyppistä?\n18.12.2015 Rexin "pullasuti" liisteriharja vihdoinkin saapunut.\n16.12.2015 Karhu palaa takaisin Kiteelle ja XCsporttipalvelu pääsi mukavasti esille Salon Seudun Sanomissa\n14.12.2015 Emily Kempillä "super"hiihtoviikko Lapissa\n3.12.2015 Tavarat suurinpiirtein sisällä ja kaikki hieman hukassa, mutta pärjätään. Vanhat tilat siivottu ja avaimet luovutettu.\nTämän tilan kautta tullaan sisään. Tässä aikuisten sukset, hiihtokengät ja hieman asuja.\nTässä sitten isompi tila jossa junnusukset, käytetyt sukset ja muut hiihtotarvikkeet\nTässä sitä aikaa menee sitten ehkä eniten. Nyt on asialliset valot ja imuri yhäällä hoitelee käryt.\nHiomakone on alakerrassa autotallissa ja hionnat tehdään aukioloaikojen ulkopuolella\nLauri Vuorisen sivut avattu...www.laurivuorinen.com\n30.11.2015 Kolme päivää tehty varsinaista muuttoa, saadaan kyllä suurinpiirtein valmiiksi ti aamuksi. Vaimo ja tytär muutamia tunteja apuna ja veljeni sekä tet-harjoittelija muutaman päivän viime viikolla valmistelemassa. Aika hankalaa se on kuitenkin vaikka sitä on yrittänyt suunnitella. Samaa tavaraa samaan hyllyyn vai jotain muutakin, että saadaan tila paremmin käyttöön jne...Samalla paljastuu, että joskus on ehkä tullut ostettua tyhmästi.\nSauvojen varaosia; kahvoja, hihnoja ja KIT:ejä n. yksi rullakollinen. Onkohan sitä aina ollut kovin viisas ostaessa? Osa on kuitenkin jo vanhentunut, pitäiskö heitää pois vai pitääkö säästää???\n26.11.2015 Iso kiitos! Kaikille asiakkaille jotka ovat pitäneet kauppiasta vireessä viimeiset pari kuukautta. Hiihtovälinekauppa on sujunut erittäin hyvin. Jokaisena päivänä tänä aikana on jäänyt aina huomiseksi jotain kesken. Vaikka ns. virallista aukioloaikaa on ollut vain n. 30 h / vko, on siinä ollut n. puolet siitä ajasta kun on ollut tarpeen käyttää. Tässä on jo uutta liiketilaa fiksailtu ja vanhaa ns. Melassuon saunan varastoa tyhjennetty, mutta vasta tänään iltapäivällä alkoi varsinainen muutto. Aikaisemmin ei voinutkaan koska vielä tänään tehtiin suksikauppoja ja huolto- yms muut välineet piti olla paikoillaan. Muutama valmis kauppa toteutetaan vasta ensi viikolla ja muutama on sovittu vasta seuraavalle, nyt saa rauhassa siirtää tavarat uuteen tilaan. Ei sielläkään varmaan vielä ensi tiistaina kaikki ole lopullisilla paikoillaan, mutta varmaan pärjätään.\nTällaiselta näyttää XCsporttipalvelun myymälän julkisivu...jotain ikkunasomisteita/-teippauksia tulee ja kylttiä yms. n. 150 m2 myymälä-/huoltotilaa ja n. 220m2 huolto-/varastotilaa. Jos nyt ei tarvitsisi siirrellä tavaroita paikasta toiseen jotta saa jotain tehtyä? Vasemmassa reunassa ovi josta pääsee asuntotiloihin joita remontoidaan parhaillaan vuokra-asunnoksi n. 88m2\nVielä näistä ns. "karvapohjasuksista". Nyt olen saanut palautetta asiakkailta jotka ovat käyttäneet ulkona myymiäni suksia ja myös niiltä jotka ovat hiihtäneet sekä ulkona, että sisällä. Näyttäisi siltä, että ne pienet ongelmat hiihtoputkessa ( Paimio ) häviävät ulko-olosuhteissa. Nämä ovat olleet arvokkaita palautteita koska oma hiihtoreissu jäi tekemättä ja kokemukset rajoittuvat vain putkihiihtoon.\n13.11.2015 Tuli sitten se Salomoninkin R-skin testattua. Piti tähän linkittää hienoja youtube videoita eri skin versioista mutta nyt jotain teknisiä ongelmia. Laittakaa googleen hakusana: "Salomon R-skin" ja rupeaa tulemaan kaupallista tuutin täydeltä. Jopa Matti Heikkinenkin sanoo muutakin kuin, että oliko "ajamisen iloa" vai ei. Kun antaa ko videon pyöriä, sieltä tulee myös muiden merkkien vastaavia. Hienoja maisemia ainakin...heh heh. Oikeasti Salomon oli hyvin samantyyppinen kuin muutkin testatut. Pito erittäin hyvä, luisto kahden suksen liuussa erittäin hyvä ja voitelulla voi vielä parantaa...yhden suksen liuku on se joka hieman meikäläistä "nyppii" mutta kun hiihtää pidempään samalla parilla ja lakkaa ajattelemasta kaikkia negatiivisia\najatuksia, on se oikeastaan aika hyvä, ellei erittäin hyvä. En näitä Salomoneja varmaan ns. hyllyyn ota, mutta n. 4-5 päivän toimitusajalla saamme Itävallasta...puhelin vaan käteen ja 040-5349215 jos tekee mieli.\n7.11.2015 Liike siis muuttaa kolmen viikon kuluttua. Miksi muuttaa kun nykyisissäkin tiloissa voisi toimia? Syystä tai toisesta viimeisen kahden kuukauden aikana suksitöitä on ollut enemmän kuin yhden ihmisen aika on riittänyt. Siinä on ollut tietysti kauppaa verkossa ja kymmeniä ja kymmeniä turhiakin sähköposteja...tarjouksia joihin ei koskaan tule edes ei kiitos-vastausta, mutta näinhän me ihmiset toimimme. Näistä huolimatta kauppa on käynyt ja myös suksien ennakkotilauksia oli keväällä jo ihan hyvin. Lähes kaikkiin myytyihin suksiin on tullut myös paljon aikaa vieviä lisäpalveluita jopa niin, että ihan yksin ei ole pystynyt kaikkia tekemään. Osakeyhtiön perustaminen ja sillä aloittaminen aiheutti tähän samaan aikaan melko paljon ylimääräistä ja nyt kun tätä muuttoa ja siihen liittyviä sopimuksia piti ruveta miettimään, oli se asia joka hidasti jokapäiväisiä toimintoja. Viikonloput olivat myös etukäteen varattu niin, että ei pystynyt niillä paikkaamaan. Vaikka aukioloaikoja oli virallisesti viikossa vain n. 30 h, meni helposti ainakin kaksinkertainen aika eikä sittenkään ollut ihan tilanteen tasalla. Nyt tällä muutolla saadaan toivottavasti oma logistiikka toimimaan siten, että esim. huoltoa odottavat pyörät voivat olla liikkeessä sisällä niin, että niitä ei tarvitse siirrellä edestakaisin. Nyt tänäänkin pyörähuoltopuolella oli 6 pyörää jonossa ja eihän sinne edes mahtunut sisälle, saatikka sitten tekemään mitään. Sitten kun siirrät ylimääräiset pyörät suksipuolelle ja alat yhtä huoltamaan pitää vaihtaa toiset vaatteet ja kädet ovat kohta rasvassa. Hetken kuluttua tulee ovesta asiakas jolle pitää ruveta sovittamaan valkoisia hiihtokenkiä ja kohta DHL tuo muutaman paketin jotka laitetaan sinne pyörien väliin ja kaaos on valmis. Lisäksi paikallisten pyörähuoltoasiakkaiden on vaikea ymmärtää +10 asteen vesisateella, että miksi se nyt ei ehdi sitä minun pyörää heti laittamaan kun talvesta ei ole tietoakaan. Valitettavasti myöskään työt eivät aina mene siinä järjestyksessä kun ne tulevat ovesta sisään. N. 10% kaikesta kaupasta tulee pyöräpuolelta ja 90 % hiihtopuolelta. Hiihtopuolen kaupasta lähes 90% on muuta kuin paikallista kauppaa, joten siksi näkyvää jonoa ei ole, mutta puuhaa saattaa olla kuitenkin jonossa. Ulkomaankauppaakin on onnistuttu tänäkin syksynä jo tekemään, joten lamantorjuntatalkoisiin on osallistuttu. Oman paikkakunnan ulkopuolelle suuntautuva kauppa on myös paikallisten asiakkaiden etu paremman valikoiman muodossa, joten "näillä mennään".\nTilaa tulee nyt myymälään/huoltoon 150 m2 ja alakerran varastoja 225 m2. Toki nyt pitää sitten opetella puukattilan käyttö ja ns. normaalit talkkarin työt.\nLuistimen teroituspalvelu näyttää loppuvan. Sitä työtä on yleensä samaan aikaan kun on paras ( pahin ) suksisesonki ja ainakin aiemmin päivät ovat silloin todella pitkiä. Teroitustila pitää olla erillinen poistoilmaimurilla ja kipinäsuojilla varustettu. Aiemmin tila oli ns. Melassuon saunalla ja teroitukset suoritettiin aukioloaikojen ulkopuolella. Tämä sopi kovin huonosti useille asiakkaille nykyajan "kaikki mulle heti" periaatteeseen ja siksi teroituksia oli kovin vähän. Jos sitä nyt jatkaisi, pitäisi "rakentaa" erillinen tila mainituilla varusteilla ja siitä huolimatta asiakas joutuisi jättämään teroitettavat ja noutamaan seuraavana päivänä koska yksin liikkeessä ollessani on aika hankala vetäytyä erilliseen koppiin 10:ksi minuutiksi ja tämä koppi ei nyt ainakaan olisi läpinäkyvä tila asiakastilan parhaassa kulmassa. Jollekkin joka ei kuulu tuohon em asiakasryhmään, tämä saattaa olla pettymys, mutta aina ei voi voittaa, eikä edes joka kerta.\n6.11.2015 Tilattiin vielä varmuudeksi Salomonin Equipe RC Skin testiä varten vaikka noita skinejä jo tuossa kolme merkkiä onkin. Oli Hiihto-lehdessä niin hyvä testiartikkeli, että aiemmin vain maksetuissa mainoksissa on yhtä paljon ylisanoja nähty. Muutenkin on korviin kantautunut vain positiivisia testikokemuksia, joten tässä on alkanut arveluttaa, että onko sitä ollenkaan oppinut hiihtämään viimeisen reilun viidenkymmenen vuoden aikana. Hyviähän nuo ovat, mutta, että erinomaisia? Nyt on päästävä muuallekkin kuin Paippiin kokeilemaan! Siis Salomonejakin nyt mahdollisuus ostaa meidä kautta, mutta testataan ensin.\n30.10.2015 Peltosen Skin Pro testattu. Yhteenvetona nyt, kun sekä Madshus, Rossignol ja Peltonen on testattu, voi todeta, että kyllä kysessä on taas oikeasti uutuus joka jos nyt ei mullista mitään, niin ainakin positiivisesti "sekoittaa" pakkaa. Pitää tietysti päästä testaamaan vielä kaikissa ulko-olosuhteissa, mutta jo nyt voisi sanoa, että pito on 100% ja luisto on lähellä voideltavaa suksea. Nämä asiat ovat mainoksissakin tuotu esille. Täydellinen suksi se ei kuitenkaan ole, jos sellaista nyt yleensäkään huoltovapaana voidaan tehdä. Jalkavuuden valinta ja siteen asennus on tehtävä huolella ja valitettavasti jos tehdään valmistajan ohjeen mukaan, ei mene ihan kohdalleen. Yhden suksen liukuvaihe ja yleensä käännös/askelkäännös aiheuttavat hieman päänvaivaa. Reippaammin hiihdettäessä on varauduttava lievään pitokarvan "nyppimiseen". Kyse ei ole esim. liisterisuksilla joskus ilmenevään tökkimiseen verrattavissa, mutta pieneen "jarruun" jossain kohdassa on varaudutava...se ei häiritse jos tosiaan varautuu.\nHiihtohommissa tarvitaan monenlaisia huoltotarvikkeita. Tässä sellainen jota en ole aiemmin tarvinnut, mutta nyt sitä on tullut käytettyä...virittelemällähän ne kilpakoneetkin saadaan aina paremmaksi.\n22.10.2015 Otetaanpa taas ennen kautta perinteisen suksen valinnan "lyhyt oppimäärä". Nyt käsitellään kuntohiihtäjän / aktiivikuntoilijan suksen valintaa, kilpahiihtäjät sitten erikseen, mutta junioreille tämä pätee takuulla. Ensin suksen loppujäykkyyden mittaus...suksi tulee saada painettua kiinni alustaan n. 55% hiihtäjän painosta. Esimerkkihenkilö Vesa 56 v ikäisekseen ihan kohtuullinen kuntoilija ja hieman jopa osaa hiihtää. Paino vaihtelee 75 +/-. Tuo 55 % olisi 41,25 kg. Vesapa valitsi itselleen suksen jonka loppujäykkyys mitattuna 0,3 mm:n paksulla liuskalla on 39 kg, ( kuvassa ) 0,1 mm piirtoheitinkalvosta leikatulla liuskalla ko. mittaus oli n. 41,5 kg.\nMittauspiste 5,5-6 cm painopisteen takaa, yleensä suositellaan 7:ää mutta NIS-levyssä on etummaiset pykälät juuri tuossa joten mittaus siitä helppo suorittaa. Mitenkähän se hiihtäjä siinä perinteisessä lautatestissä pystyisi juuri tuon 55 % painosta siirtämään toiselle jalalle?\nSitten voidepesän määritys: Puristetaan n. 13 cm painopisteen takaa ( NIS-levyssä juuri siinä toiset pykälät ) hiihtäjän puolella painolla = 37,5 kg. Suksien väliin työnnetään nyt 0,6 mm paksuinen liuska.\nJust kuvan oikeassa reunassa mittausliuskan reuna pysähtyy ja ko kohta merkitään, tässä nyt maalarinteipin pätkä. Samanlaiset pätkät näkyvät mittarin vasemmalla puolella\nja niinkuin näkyy liuska liikkuu takana kantalapun etuosan kohdalle josta kokemuksen mukaan otan merkkiä hieman eteenpäin. Mittarissa n. 38 kg...puolen kilon tarkkuudet ovat turhanpäiväistä höpinää.\nTämän jälkeen merkkien väli karhennetaan 100 hiomapaperilla huolellisesti ja suksi voidellaan hyvin. Voidepesän pituus on tässä parissa nyt 45 cm ( 195 cm suksi ) Tähän testipariin voideltiin hiihtoputkea ajatellen pidoksi: Pohjavoide ohuesti raudalla ja korkilla tasaiseksi. Päälle reilu kerros Rex 1814 pitopurkkia ( Vauhdin K9 käy myös ) ja kevyesti raudalla lämpimäksi ja tasoitus peukalolla. Lyhyt jäähdytys ja toinen kerros ko. pitopurkkia päälle ja pelkästään tasoitus peukalolla. Pito oli kuin olisi ollut naulat pohjassa, mutta luisto oli erinomainen. Suksella hiihdettiin useana eri kertana testihiihtoa n. 30 km. Pitovoide ei näkyvästi kulunut kummastakaan päästä, eikä pito heikentynyt. Pitovoide rajattiin voidepesän takapäästä n. vajaan sentin karhennuksen etupuolelle "valumisen" estämiseksi, mutta varotoimenpide oli turha.\n21.10.2015 Pari päivää sitten Rossignolin R-Skin "karva"pohjasuksi testissä hiihtotunnelissa.\nErittäin miellyttävä ensikokemus. Verkkokaupassa jo tilattavissa.\nXCsporttipalvelu muuttaa 1.12. väljempiin tiloihin...huono aika muutolle, mutta se sitten vaan tehdään. Muuttomatka on viitisensataa metriä mutta sama kai se olisi vaikka olisi pidempikin, ei niitä kantamalla kuitenkaan siirretä, hiomakoneita yms.\n7.10.2015 "Karvapohja"- tai skini-suksien ominaisuudet Madshusin osalta alkaa selviämään...jäykkyys / siteen asennus yms. Eilen oli mahdollisuus taas testata hiihtotunnelissa. Siteen paikka oli teemana. Karvasta myös ilmeisesti kuluu hieman terävyyttä käytössä ja se paranee koko ajan. Pitoa kyllä löytyy, mutta yhden suksen liuku on se akilleen kantapää joka kyllä ratkeaa. Peltosta sitten vaan odotellaan valmiiksi, jotta pääsisi testaamaan. Myös kilpailevan merkin vastaavaa oli eilen mahdollisuus testata ja hekin olivat onnistuneet...merkki jää nyt salaisuudeksi kuten myös omien testien tulokset. Asiakkaille ne kyllä paljastetaan henkilökohtaisesti, mutta näin julkisesti ei niin voi valitettavasti tehdä.\n2.10.2015 Eilen siis Paipissa. Neljä vuotta sitten syksyllä kun itse aloitin siellä palvelutuottajayrittänä, oli suurinpiirtein sama tilanne. Lumi oli kesällä pahoin jäätynyt. Kun se siitä jäästä saatiin jyrsittyä ja lumi oli likaista, olivat luisto ja olosuhteet hyvät kunnes käyttäjämäärä saavutti jonkun kriittisen pisteen. Nyt olosuhteet olivat myös loistavat ja porukkaa vähän. Toki lumen joukossa on pienijakoista hiekkaa tai olisko betonipölyä joka tekee pieniä naarmuja sukseen, mutta ne on hyväksyttävä.\nVoidesuksi tuolla allamainitulla Rex TK-1814:llä oli todella hyvä, sen voi lisätä voitelusuositukseen. Pohjavoide alle kuumalla raudalla ohuesti ja korkilla tasaiseksi. TK-1814:ää reilusti ja kevyesti raudalla veto yli ja peukalolla vielä lämpimän voiteen tasoitus. Hetken jäähdytys ja toinen kerros joka pelkästään peukalolla ja se on se siinä. Itse hiihdän putkessä mieluimmin pitopohjalla koska se ei likaa olosuhteita muille käyttäjile, edellinen oli siis vain testi. Yokon Optigrip toimi erittäin hyvin, mutta on muistettava, että se ei ole tasatyöntösuksi vaan enemmänkin vuorohiihtoon ja sitä pitää puhdistaa välillä. Peltosen Nanogrip todennäköisesti pelittää ihan samoin OK. Optigrip Race versio ( ja todennäköisesti muutkin ns. Zerot ) oli pidoltaan hieman herkkä, mutta kyllä sillä hiihti. Tuunattuna: Jäykimpään kohtaan ensin 11 cm ja sen päälle 15 cm Startin pitoteippiä, niin sitten voi hiihtää kuinka huolimattomasti tahansa ja pitää varmasti ja luistaa. Molemmat versiot muuttuvat varmasti herkemmäksi pidon suhteen kun käyttäjämäärä lisääntyy ja latu murskaantuu. Ns karvapohjasuksen testi ei ihan onnistunut koska unohdin siteen säätöavaimen kotiin ja suksi oli liian ottava pitoalueen etupäästä. Pitää nyt mitata suksea hieman ja ensi kerralla kokeilla tuo siteen säätö koska tuo suksi todennäköisesti pitää vaikka latu menee rikkikin. Tuo karvapohja tuntuu lupaavalta kunhan saadan specsit jäykkyyden suhteen selville. Siinä nyt korostuu Rottefellan sidejärjestelmän hyvä puoli, siteen säätömahdollisuus. Siksi pitää nyt selvittää ennen sesongin alkua, millä asetuksilla siihen uskaltaa Salomonin siteen asentaa.\n1.10.2015 Illalla Paippiin hiihtämään. 4 pr erilaisia pitopohjia mukaan ja 1 pr voideltuna...pientä välinetestiä siis.\nRex TK-1814 Huippu-uutuus pitopurkki karkealle ja keinolumelle toimii hiihtotunnelissa hyvin, mutta myös laittotavalla on merkitystä. Tästä pääsee tilaamaan.\n1.10. 2015 Muutama ( tai muutama kymmenen ) ilmoitusta, anomusta yms. eri tahoille kun pitäis saada laskutukset, portaalit, pankki- ja muut toimnnot toimimaan niin, että vanhan yrityksen laskutus katkeaa 30.9. ja uuden alkaa 1.10. Joissakin onnistuttu jopa kerralla ja sitten paljon useammissa ei onnistu vielä neljännelläkään kerralla. Kyllä tää sotku jatkuu tässä vielä pitkään. Ei oikein saa mitään valmista omilla käsilläänkään, kun koko ajan hoitamattomat ja keskeneräiset asiat pyörii mielessä...ja yllätys, yllätys, suksihommia olis jonossa. Onneksi ei ole lunta...vielä.\n29.9.2015 Skinit tulee, oletko valmis? Siis karvapohjasukset. Eihän tämä nyt mitään tavatonta ole. Joillakin merkeillä on ollut jo vuosia, mutta odotettavissa on, että nyt ne lyövät itsensä läpi ja harrastetasolla kilpailevat ns. Zero-suksen kanssa. Nyt siis Peltonen ja Madshus meidän valikoimassa. Pitokarva mohair-nylon sekoitetta joka on vaihdettavissa kun se jossain vaiheessa varmasti kuluukin.\nTässä siis kertauksena eri pitopohjatyypit. Nanogripin kanssa samassa kategoriassa painii Yokon Optigrip.\nTässä taas hieman valintaperiaatetta...olishan tämän voinut toisinkin ilmaista. Ylemmässä kuvassa siis keltainen alue oltava kokonaan irti hiihtoalustasta kun puolet hiihtäjän painosta yhdellä suksella. Laudalla tätä testiä ei sitten kannata tehdä kuten voidesuksella, koska punainen alue koskettaa alustaan...siis myötäkarvaan kun "silittää" niin luistaa, mutta vastakarvaan pitää.\nMadshusilta tulee vastava myös meidän varastoon n. 20.10. ja Peltoset siis mahdollisesti hieman ennen. Pakko myöntää, että eipä ole tullut hiihdettyä mutta torstaina 1.10. olisi tarkoitus Paipissa testata. Senverran moni ihan hiihtomiehenä pidetty henkilö on ollut myönteisesti yllättynyt, että oli pakko keväällä tilata ennakkon. En usko, että korvaa Optigrip-/Nanogrip-suksia, mutta Zeroa tulee korvaamaan harrastekategoriassa ja nimenomaan laajentaa käyttöaluetta.\n15.9.2015 Sovittu tänään, että Fischer toimitusmyynnissä XCsporttipalvelussa. Ei siis ainakaan toistaiseksi hyllyssä, mutta haluamme palvella asiakkaitamme jotka hankkivat jo muita tarvikkeita meiltä. Olemme myös hintakilpailukykyisiä vaikka se ei tärkein argumenttimme olekkaan. Jatko mietitään sitten kauden jälkeen??? Tai tilanteen mukaan kaudella.\n13.9.2015 Pohdintaa suksikaupan tulevaisuudesta...XXL avaa lisää myymälöitä Suomeen lähivuosina. Se ohittaa suksimerkkien Suomalaiset maahantuojat ja tuo omansa itse suoraan valmistajalta. Strategiana on laittaa hinta kohdalleen, palvelua on turha pyytää. Mallit eivät välttämättä ole samoja kuin Suomalaisissa ketjuliikkeissä eikä ainakaan samoja kuin erikoisliikkeissä. Kilpailu koskee siis enimmäkseen massatuotteita ja ehkä joitakin aktiivi- ja kilpakuntolijakategoriaan sijoittuvia tuotteita. Ei siis suoranaisesti kilpaile tällaisen pienen erikoisliikkeen kanssa.\nSuomessa on muutamia hiihtovälineisiin erikoistuneita isompia urheiluvälineliikkeitä joilla on valikoimaa myös muilla sporttikaupan sektoreilla. Niillä kannattavuus on perustunut osin palveluun ja asiantuntemukseen mutta myös enenevässä määrin kaupan volyymiin. Mitä suuremmaksi volyymin merkitys kasvaa, sitä vähemmälle palvelu ja asiantuntemus jäävät.\nSupistuvilla markkinoilla ulkomaiset merkit ovat siksi heikoilla, että kun Suomessa ei ole varastoa, täydennyskauppa jää huonoksi jos kysyntä yhtäkkiä esim. säiden vaikutuksesta lisääntyy. Kotimaiset ovat tällöin vahvoilla ja siksi olen panostanut näihin kotimaisiin merkkeihin...oikeastaan näinä aikoina meidän pitäisikin ostaa kotimaisia suksia.\nXCsporttipalvelu saa kasvaa, mutta vain tiettyyn rajaan asti. Raja tulee vastaan silloin kun sesonkina aika ei enää riitä asiakkaiden yksilölliseen palveluun. Se, että voisi lisätä palvelua kysynnän kasvaessa vaatii taas volyymin lisäämistä jolla kustannetaan palvelu.\nOlen usein sanonut, että isot toimijat tällä alalla ovat kuin isoja palloja. Mitä suuremmaksi ne pallot kasvavat, sitä suuremmaksi tila niiden väliin jää. Siellä on meidän paikka, kunhan emme kasva liian suureksi.\n2.9.2015 XCsporttipalvelu Oy on rekisteröity kaupparekisteriin eilen. Yhtiöllä on myös aputoiminimi VO2 Coaching. Poikani Ville Oksanen on yhtiön toinen omistaja minun lisäkseni. Syyskuun aikana Sporttipalvelu Vesa Oksasen varasto, koneet ja kalusto sekä voimassa olevat sopimukset siirtyvät uudelle yhtiölle. Uudella yhtiöllä "operoidaan" 1.10. alkaen. Aputoiminimen toimiala: Valmennus, koulutus, konsultointi ja tapahtumajärjestäminen on enemmän Villen osaamisaluetta, minä taas puuhastelen enemmän näiden välineiden kanssa, mutta ristiinkin tehdään ja voidaan myös vuokrata työtekijä tarpeen mukaan mihin tahansa tehtävään sovitaankin. Suksien ennakkotilaukset asiakkaille toimitetaan uuden yhtiön toimesta siten kuin ne on vanhan kanssa sovittu...eikä tässä nyt muutenkaan mikään juuri muutu, ehkä vähän lisää byrokratiaa ja enemmän maastohiihdon osaamista.\nTähän järjestelyyn liittyy vanhan varaston osittaista poistomyyntiä, lähinnä joitakin suksimalleja jotka olivat koko kesän tarjouksessa. Ne sukset jotka jatkavat mallistossa sellaisenaan pysyvät tarjoushinnoilla tuohon 1.10 asti jonka jälkeen hinta harmonisoidaan jollakin tavalla tulevan kauden hintatasoon.\n31.8.2015 Ensimmäiset parit aamulla postista. Heti siteet kiinni ja hiihtämään. Tunnin verran sekä öljysoralla, että asfaltilla: Helppo, miellyttävä, oikean suksen tuntuinen. Vaimennus öljysoralla hyvä, suksi ei kuitenkaan ole raskaan tuntuinen. Asfaltilla kiihtyy hienosti. Helppous oli ehkä se johon kiinnitin huomiota eniten. Sain mennä aika huolimattomasti ilman, että olisi tullut ns. "tilanteita". En ole nyt hiihtänyt viiimeisen kuukauden aikana kuin pari kertaa ja pikkuisen on tuota ikääkin on jo, mutta niinhän sitä oli kuin "nuori varsa" kun sai uudet pelit alle.\nPitää tässä tulevinä päivinä ottaa muitakin suksia samanaikaisesti testiin ja hiihtää ristiin ja mm. punnita sukset...painoa en löytänyt mistään.mutta käsissä tuntuu suurinpiirtein samanpainoiselta kuin Sk 4 Sprint ja ko Sprint on n. 20 mm lyhyempi.\n27.8.2015 Eilen illalla päivitin etusivulle ja verkkokauppaan Vauhdin uuden Skate Exeed Carbon rullasuksen. Näin suksen ja hypistelin sitä jo keväällä ensimmäisen kerran. Sitä on nyt kesän ajan testattu ja se on myös joutunut läpikäymään erilaisia viranomaistestejejä ennen markkinoille tuomista.\nEdellisviikolla sain ennakkotietoa ja eilen varmistuksen siitä, että toimitukset voidaan aloittaa rajoitetusti tämän viikon lopulla. Pakko myöntää, en ole kokeillut suksea, mutta minulla on vahva usko siitä, että sitä ei tuoda markkinoille keskeneräisenä. Piti myös "kilauttaa kaverille" jolla on ollut mahdollisuus kesän ajan koehiihtää tuotetta. Perusidea on ollut rakentaa vapaan rullasuksi jossa yhdistyy alumiinirunkoisen herkkyys, jäykkyys ja keveys sekä komposiitti- ( Carbon ) runkoisen joustavuus. Lisäksi Xelerator siteen asennus kiskolle joka on integroitu runkoon, laskee hiihtokengän pohjan suksen akselilinjan alapuolelle joka entisestään lisää suksen vakautta ja helppohiihtoisuutta...Salomonin side jää aavistuksen verran korkeammalle. Taivutettu haarukkarakenne kuuluu tietysti jo perusvarustukseen. Testikokemuksen perusteella suksen runko joustaa painonsiirron yhteydessä siten, että suksi kiihtyy liukuun ts. "ottaa kierroksia"\nEihän tämä halvin ole, mutta ei ole tarkoituskaan. Tavoite olisi, että ma 31.8. olisi testattavissa, mahdollisesti jo huomenna.\n24.8.2015 Helteet vasta alkoivat kun pari viikkoa sitten lähdin lomareissuun. Lomalla helteestä ei haittaa ole vaikka 35 oli lähes koko ajan mittarissa. Nyt ovat kiviseinät liikkeessä lämmenneet ja 29 on pyöräverstaassa. Eihän tuo vielä mahdotonta ole, mutta alkukesän lämpötilat olisivat sopineet tähän hommaan paremmin...jotkut taas varmaan nauttivat viimeisistä lämpimistä päivistä. Riippuu siis mistä päin asiaa katselee.\n4.8.2015 Halpaa hommaa tämä asiakkaalta maksun ottaminen. Vanhan maksupäätteen päivitykset päättyivät ja piti hankkia uusi. Vanha laite oli leasing ja hyvä niin. Tonnin luokkaa se olisi maksanut omaksi eikä sen käyttö sen jälkeenkään ilmaista olisi ollut. Vanhan vuosikustannukset olivat luokkaa 450 € / v ja uuden tulee olemaan hieman vajaat 900 €. Näin sen kuvittelin menevän kun Luottokunta aikanaan myytiin ja kansainvälinen Nets alkoi "monopolia" pyörittää, ja meni kans. Eikä maksut lopu tähän. Kun se asiakkaan maksu kolahtaa tilille, pankki ottaa omansa ja vielä kirjanpitäjäkin pääsee osille.\nJohonkin hintoihin se taas pitäis kätkeä, tai tehdä enemmän samalla hinnalla??? Viimeksimainittu kuulostaa kovin tutulta lauseelta yhteiskuntasopimuskeskustelussa ja on kuulemma ihan mahdoton ajatus. Jotain hyvääkin, lähimaksaminen on nyt mahdollista.\n30.6.2015 Vielä tuosta sidejutusta. Asensin ensimmäiset alumiinirunkoisiin rullasuksiin. Eihän tuo asennusjigi siihen tietenkään mahdu muutenkuin pyörät irroittamalla. Kun suksen runko on vielä ns. alaslaskettu, on siteen työntäminen kiskolle myös hieman hankalaa. Alumiinirungon reijittämisessä oltava tarkkana, jotta pora lähtee heti alkumerkistä suoraan...vinoonkin on joskus lähtenyt ja on hankala korjata, pitää siis aloittaa ensin pienemmällä terällä ja vaihtaa sitten suurempaan. Puoli tuntia / pr meni eka kerralla näissä talkoissa.\nRullasuksiin tulee tuohon Plate-levylliseen, kuin myös NIS-kiskolliseen malliin vielä siteen ja levyn läpi suksen runkoon ns. lukitusruuvi joka toimii varmistuksena siteen ja/tai levyn irtoamisen varalle...on kuulemma joku vahinkokin jo taphtunut.\n8.6.2015 Rottefellan R3 siteiden valmistus loppui jo edellisvuotena. Niitä on vielä riittänyt varastoissa, mutta nyt ollaan Skate-siteen osalta tien päässä...voihan olla, että joillakin vielä on jemmassa, mutta minulta on nyt loppu ja uusia ei saa mistään? Nyt niiden suksien osalta joissa ei ole NIS-levyä ( myös useimmat rullaukset ) joudutaan sukseen asentamaan ensin ns. mounting Plate joka ruuvataan 8:lla perinteisellä sideruuvilla ( etuosa 6 ja takaosa 2 ). Tämä koskee siis omassa valikoimassani pääasiassa Yoko suksia ja lisäksi mulla on Atomicia toistaiseksi junnusuksina aika paljon ja sitten jokunen vanha Karhu / Salomon / Visu / Madshus. Jr Xelerator siteeseen Plate-asennus soveltuu myös. Rottefellan R3 siteen hinta asennettuna suksikaupan yhteydessä oli pitkään asettunut 45 €. Nyt pelkkien Plate-levyjen hinta asennettuna suksikaupan yhteydessä on minulla 10 € ( sis levyt ) ja Xelerator side + levyt 60 €. Jr Xelerator + levyt asennettuna suksikaupan yhteydessä on 50 €. Hinnat pätevät myös silloin kun ostetaan uudet kengät Sporttipalvelusta ja halutaan vanhoihin suksiin Rottefellan siteet. Kun suksessa on valmiiksi NIS-levy, on uusimissa malleissa 7 eri vaihtoehtoa siteen kiinnitykselle. Pykälien väli on 5 mm. Joissakin juniorisuksissa on sukseen asennettu NIS-levy johon on tarkoitus asentaa vain Xelerator Jr side jolloin säätömahdollisuutta ei ole ollenkaan. Nyt jos asenentaan Plate-levy, on vain 3 säätömahdollisuutta pykälien välin ollessa 10 mm, mutta Jr Xeleratoriin saadaan sama säätömahdollisuus. Kuulostaa varmaan mahdollisimman epäselvältä, mutta ei sitä kannata niin hirveästi murehtia...homman voi jättää minun huoleksi kunhan vaan kenkä sopii jalkaan.\nTässä siis tämä mounting Plate johon sitten Xelerator side asennetaan, varastossa tulen pitämään vain mustaa vaihtoehtoa.\nPerinteisen Rottefellan R3, -Touring Manual ja -Dino siteiden kanssa ollaan samassa tilanteessa vielä ennen ensi kauden alkua. Vielä kuitenkin löytyy varastosta, mutta myynnissä vain suksikaupan yhteydessä.\nXelerator Classic-malliin tulee SSR versio jossa siteen säätö on mahdollista ilman työkalua. Sama versio on ollut Skatessa jo ptkään ja siinä on myös kiila mukana...hinta vaan rajoittaa niiden menekkiä. Mullakin on parikymmentä paria pölyttynyt tuossa hyllyssä kun hinta on siellä 75 €:n paikkeilla, toisaalta jos hankki kiilat ( Spacerit ) ja Xelerator siteet, ei siinä juurikaan halvemalla pääse. En ottanut tätä Classic-mallia vielä ollenkaan.\n22.5.2015 Karvapohja, Skini tai sitten jollakin muulla nimellä. Pitopohjasuksea tässä nyt on kehitelty viimeiset 6-7 vuotta vähän kiivaammin. Atomic toi ensimmäisena Skin Tecin ja Salomon ( samaa firmaa kun on ) seurasi perässä. Tämä perustuu jo pitkään tunturisuksissa käytössä olleeseen nousukarvatekniikkaan joka nyt tulee vahvasti murtomaahiihtoon.\nXCsporttipalvelun valikoimassa tulee varovaisesti olemaan ainakin Madshus Intelligrip ja Peltonen Skin Pro. Kun olisi päässyt edellisellä kaudella kaikkein pahimmissa keleissä testaamaan, voisi ottaa rohkeamminkin ( siis jos olisivat toimineet hyvin ). Optigripiä ja Nanogripiä nämä eivät syrjäytä koska näissä suksen jalkavuudella on kuitenkin merkitystä. NIS-sidejärjestelmä tuo tähän kuitenkin ulottuvutta koska keskellä olevan karvan ( mohair/nylon ) ottavuutta pystyy siteen siirrolla säätämään\n29.4.2015 Nyt toimii sivut uudella alustalla. Myös verkkokauppa tilausvahvistuksineen ja uudet sähköpostit. Aika paljon oli säätämistä viime päivinä ja normaali päivärutiini on kärsinyt siitä melkoisesti. Ilman vävy Pekan apua ei olisi tullut mitään. Mobiililatteilla skaalaus ei ole kyllä ihan kunnossa, mutta yritetään parantaa sitäkin.\nEnnakkosuksikauppa jatkuu edelleen. Laitoin aiemmin tuon tuon kuun vaihteen takarajaksi, mutta ainakin kotimaisten merkkien kilpakalustoon voidaan tehdä vielä lisätilauksia jonkin aikaa ja luokitella ne vielä ennakkotilauksiksi. Kun kesäaurinko alkaa paistaa, ne ovat sitten täydennystilauksia.\n26.4.2015 Olen aiemmin pyrkinyt päivittämään liian monta eri sivua ja aina joku sivu sitten kärsii siitä. Nyt pyrin todellakin ajankohtaiseen, mutta vaikka ajattelin piilottaa kuukautta vanhemmat, pidän ne sittenkin tässä alla. Sieltä saattaa kuitenkin joku löytää jotain hyödyllistäkin.\n27.2.2015 Talvea kesti meidän leveysasteilla tasan 2 kuukautta, kuitenkin hieman kauemmin kuin viime talvena. Paikallinen kysyntä oli luonnollisesti heikkoa koko kauden, mutta hiipui nyt viime viikolla lähes kokonaan. Muualla Suomessa talvi jatkuu, mutta eihän ne vesikelit niitä kaikkein mukavampia ole hiihtää. Kysyntää muualta on riittänyt ja riittää vielä tänäänkin, kiitos siitä. Vielä tälläkin viikolla piti yhtenä aamuna aloittaa viiden maissa jotta ehti tehdä kaikki mitä oli tullut luvattua. Kuvittelisin ensi viikolla jäävän aikaa jo aamulenkille??? Tulos tulee olemaan lähellä nollaa, mutta olihan mielenkiintoista tekemistä.\nUutuutena nyt verkkokaupassa Rexin liisterit. Eka kertaa kokeilussa Nuorten SM-sprinteissä ja KLL-mestaruuskisoissa ja hyvin meni ja helppoa oli.\n8.1.2015 Kyllä se sittenkin taitaa olla olosuhteet jotka sen välinekaupan volyymin määrittelevät. Joulun jälkeen kun keliä oli ja sitä oli koko Suomessa, kaupan volyymi oli kahdessa päivässä samansuuruinen kuin marraskuussa yhteensä. Samalla joulukuusta tuli ainakin Sporttipalvelussa parempi kuin vuosi sitten joka tosin oli kovin huono. Se korjasi myös tuota ennätyshuonoa marraskuuta. Sama trendi on jatkunut nyt tammikuun alussa.\nOlin huolissani taloudesta kun tavaraa oli liikaa varastossa, mutta nyt ei ole tarvinnut tilata ainakaan juurikaan täydennyksiä. 0-tilanteeseenkin on vielä pitkä matka, mutta toivotaan, että kysyntä jatkuu. On taas todettava, että vaikka on tullut tehtyä asioita väärin ja vääriä asioitakin, on joksus tullut tehtyä jotain oikeinkin. Huollossa nyt tökkii hieman kun uusia kunnostettavia on aika paljon ja aika monelle kelpaa täydellinen pohjustus, hionta ja uudelleen pohjustus/luistovoitelu. Se vaatii aikaa. Aamusta päivä on aina pidempi, siksi olen aloittanut nyt välillä aamuisin neljän jälkeen. Päivällä olen pitänyt reilun tauon kun liike on kiinni 2 tuntia. Osa siitä menee juokseviin asioihin, mutta ehtii siinä lounaan päälle jopa torkahtamaan. Sillä sitten jaksaa taas hyvin.\n16.12.2014 Joskus viime talvena näihin aikoihin taisin todeta, että olo on kuin Siikalatvan perunanviljelijällä edellissyksynä kun perunamaalla oli 30 cm vettä ja perunat mätänivät maahan. Nyt kun mietin tuota, vertaus oli huono, pahoittelen sitä. Perunanviljelijälle ei jäänyt mitään. Minulla on sentään suksia, hiihtokenkiä, sauvoja, voiteita ja ties mitä lajiin kuuluvaa yhden omakotitalon hinnan verran. Harmi vaan, että niillä ei voi maksaa laskuja eikä edelliskauden lisäveroja jotka johtuvat Suomen hienosta veromallista jossa varaston lisäyksestä maksetaan tuloveroa koska oma pääoma kasvaa. Eikä muuten verottajallekkaan kelpaa suksivoiteet maksuksi.\nKyllä tästä aina jotain menee ja on hyviäkin päiviä, kiitos hyvien asiakkaiden. Huonoja päiviä on vaan liikaa ja kelit eivät näytä ihan heti paremmaksi muuttuvan. Minun veikkaukseni on, että ensi syksynä suksikauppoja on Suomessa vähemmän.\n20.11.2014 Miten XCsporttipalvelun kauppa jakautuu maantieteellisesti ? Olen viime talvena ja tänä syksynä pitänyt hieman kirjaa siitä, mihin sukset lähtevät täältä. Tuntuma on, että muu välinekauppa noudattelee suurinpiirtein samaa jakaumaa. Edellinen koskee talvikauppaa joka muodostaa n. 80% koko kakusta. Kesällä tietysti paikallinen kauppa pp-huollon, -tarvikkeiden ja -varaosien muodossa on pääosassa. Rullasukset ja niihin liittyvä tavara lähtee pääosin muualle.\nSuksikaupasta ( suksiparien määrä ) kaudella 2013-2014 jäi Perniöön n. 19,5 %, muu Salo oli n. 7,5 % ja muu Suomi oli 73 %. Pääkaupunkiseutu oli merkittävämpi kuin Turun suunta ja esim. Oulun seudulle meni yllättävänkin monta pakettia. Salon alue oli pettymys, mutta onhan sieltä tänne niin pitkä matka.\nNyt tänä syksynä kauppa laahaa ikävä kyllä viime syksyä perässä. Olen laskenut nuo meidän Ruotsinkieliset naapurimme Raaseporin ja Kemiönsaaren erikseen. Niiden osuus on tänä syksynä 14,7%, Perniön osuus 10,3%, muu Salo 4,4% ja muu Suomi 70,6 %...välimatka Saloon on näköjään edelleen kasvanut. Nyt jostain syystä Kuopio on ollut merkittävä markkina-alue? Kiitos Kuopio! Tuovisen Aki luopui Forte Sportista, oliskohan asiakkaat ottaneet tällä tavalla kantaa. Saas nähdä mitä tastä tulee, vai tuleeko mitään.\n11.10.2014 Kesäkuun alussa tuli Madshusin nykyiseltä maahatuojalta Oy K. Hjorthilta ilmoitus, että he lopettavat maastohiihtovälineliiketoiminnan. He hoitavat tulevan kauden ennakot ja täydennyskaupan ensi kevääseen ja lisää tiedoitetaan myöhemmin. Koko uutinen meni oikeastaan aika vähällä huomiolla ehkäpä ajankohdasta johtuen. Itse tulkitsin niin, että nykyisessä tilanteessa kun kauppa on hieman supistunut ja kilpailu koventunut sekä ikävän paljon ns. epätervettä mutta välttämätöntä markkinointiin liittyvää kulua on niin paljon, että toiminta ei vaan ole kannattavaa.\nToki tässä välissä on jotain epävirallista tietoa tihkunut, mutta eilen tuli Madshusin toimitusjohtajan tiedoite jossa asiaa ja tulevaa valotettiin enemmän. Hjorth siis hoitaa tulevan kauden 1.5.2015 asti, toki supistetulla henkilökunnalla. Madshusilta tulee Suomeen oma organisaatio 1.12.2014 alkaen joka toimii Suomen markkinoiden tukena tulevalla kaudella ja he hoitavat sitten seuraavasta 2015-2016 kaudesta alkaen Suomen kaupan. Nimiä ja puhelinnumeroitakin oli ja vieläpä sellaisia jotka ovat jo olleet puhelimen muistissa jo vuosia, joten kyllä tämä tästä eteenkinpäin varmaan toimii.\nKäytännössä tulkitsisin niin, että Suomen varastoon ei tule kovin paljoa ylimääräistä ns. täydennystavaraa vaan vanha varasto olisi saatava tyhjäksi. Alkukaudesta on siis varmaan valikoimaa, loppukaudesta sitten niitä ns. jäännöspareja. Eihän niissä mitään vikaa ole jos sopiva vaan löytyy.\n5.10.2014 Puuduttaa...eilen ja tänään varmaan 15 h verkkokaupan fiksausta. Olen ollut kesällä laiska, enkä ole viitsinyt päivittää uusia välineitä kauppaan. Samalla pitää tietysti vilkuilla muiden kauppoja, varsinkin hinnoittelun osalta. Jossain määrin vielä ihan siedettävää, mutta rimanalituksiakin löytyy sieltä Tampere-Pori tien varrelta. Kyllä sekin päivä vielä tulee, että tavarantoimittajakin sanoo muuta kuin, että ei me sille mitään voida. Jos kotimaisen valmistajan tavaraa myydään vain yhdessä paikassa Suomessa ja muut kauppiaat sanovat kiitos ei, saattaa mieli muuttua. Harmillista, että kaikki valmistajat ja maahantuojat eivät ole saaneet uusien mallien tuoteselosteita aikaiseksi, joten ne joutuu itse tekemään oman kokemuksen pohjalta. Kuvia pitää editoida ja eihän se ole meikäläisen parasta osaamisaluetta. Paljon jäi vielä huomiseksi ja tuleville päiville. Näillä mennään.\n1.10.2014. Tuon edellisen päivityksen jälkeen kaikki muuttui taas yllättäen ja oli muutaman viikon erittäin hiljaista, kunnes nyt pari viikkoa on saanut tehdä hieman suksihommia. Periaatteessa nyt pyörähommat melkeimpä häiritsevät niitä, käsiä kun joutuu pesemään vähän väliä. Ihan mukavakin ottaa taas työasentoja voitelupöydän ja hiomakoneen ääressä.\nPeltonen siis hiipi uutena suksimerkkinä valikoimaan. Olen sitä yrittänyt itselleni perustella...ja ehkä onnistunutkin. Se, miten joku valmistus-/myynti-/jälkimarkkinointi toimii ja se miten he kauppiasta arvostavat myyntimäärästä riippumatta on osoittautunut tässä vuosien varrella tärkeäksi, ei niinkään se, kuinka "seksikkäitä" ne välineet ovat noin yleiseltä tunnettavuudeltaan tai markkinointi-ilmeeltään. Merkillehän voi tehdä muutenkin positiivista imagoa myymättä pariakaan. Myös toisen kotimaisen Yokon ( ja aiemmin Karhun ) osalta nämä ovat niitä ratkaisevia asioita joiden vuoksi olen pysynyt merkille / organisaatiolle uskollisena. On toki myönnettävä, että siellä Kiteen suunnalla on välillä ollut viime vuosina hieman sumuista ja uskottavuus on ollut koetuksella. Ensituntuma nyt uuden merkin osalta on se, että kelpaan "perheeseen" oikein hyvin. Nyt ei puutu muuta kuin se, että asiakkaat vakuuttuvat.\nPeltosten valintaa ( kuva Tomi Vuorinen )\nVoidekuvioista senverran, että kun on liikaa merkkejä myymälässä, sitä on vaikea hallita ja sitoohan se pääomaakin. Viikonloppuna sain hyvää koulutusta Rexin käyttöön kisatilanteissa. Normaali huolto tehdään kuitenkin yksinkertaisemmin, toki kalusto saattaa olla mitä tahansa ja aina ei tekniikkakaan ole ihan kohdallaan, mutta periaatteessa se on helpompaa. Tässä nyt saattaa käydä niin, että kun Tokolla ei toistaiseksi tulevan talven jälkeen ole myyntiorganisaatiota Suomessa, se tulee jäämään pois ja mahdollisesti Rexiä alkaa virrata tilalle ??? Nyt kannattaisi tulla lihavan lompakon kanssa Toko-ostoksille, saattaa lähteä halvallakin.\n22.8.2014 Kesä alkaa kääntyä syksyksi. Tuossa alempana ennakoin hiljaista kesää, vaan olin väärässä. Toki pidin välillä vain kolme päivää viikossa avoinna, mutta useimmin neljä. Joka päiväksi ja lähes koko päiväksi riitti jotain "koukkimista", siis lähinnä pyöräkorjausta tai -huoltoa. Sain kutakuinkin kulut pois. Nyt oli ensimmäinen tosi hiljainen viikko korjaamossa, mutta jopa joitakin suksipareja meni kaupaksi. Sain myös inventaarion tehtyä. Se olikin ollut kesken melkein pari kuukautta. Kun myyntiä on kuitenkin aika vähän, on helppo pitää kirjaa tilikauden katkeamisen jälkeen ostetuista ja myydyistä ja näin ei tarvitse yötä päivää jonain kuunvaihteen viikonloppuna sitä tehdä.\n3.6.2014 Kevät on pyörähuollon aikaa, kesällä sitä on vähemmän. Kesäolikuu alkoi ja heti väheni huollon tarve. Pieniä akuutteja korjauksia hoidetaan sitä mukaa kun niitä tulee. Ensi viikolla aukioloajat lyhenevät ja päiviä putoaa pois. Kauppias siirtyy kalavesille. Moottoripyörästä otetaan kevään / kesän ensimmäiset savut huomenna. Rullasuksia ja/tai varaosia onneksi päivittäin aina johonkin, nöyrä kiitos luottamuksesta !\n1.5.2014 Vielä hieman tarkennusta tuohon Madshusin sovellukseen...suksessa olevassa sirussa ei siis ole tietoa, vaan tieto on Madshusin palvelimella. Laitteilla siis yhdistetään siru ja sitä vastaavat tiedot. Tässä kestävyysurheilu.fi:n artikkeli aiheesta.\nEilen tuli tehtyä ennakkotilaus tulevalle kaudelle, niin Salomonin kuin Madshusinkin osalta. Tiistaina tuli pohdittua vastaavia asioita Yokon hiihtokenkien ja suksien osalta. Sauvat, -varaosat, asusteet ja oheistuotteet tilasin jo kuukausi sitten. Laskin siis varastossa olevat hiihtokengät ja siteet ja pääsääntöisesti tilasin ns. paikkoja. Varastossa oli 697 pr hiihtokenkiä ja 562 pr siteitä, suksia en edes viitsinyt laskea. Muutama sata paria siis lisää jotta varmaan löytyisi joka tarpeeseen kun kausi alkaa...ja asiakas ostaa jos tulee lunta. Muutama vastaava ostos pitää vielä tehdä...Rossignol, hieman Atomic, Peltonen, Alpina, Red Creek jne...jos sattuisi tulemaan lunta?\n15.4.2014 Pohtiessani tuossa alasivulla tulevan kauden ennakoita, sivusin Madshusin osalta todellista uutuutta suksirintamalla. Tehtaalla on siis mittalaite / mittalaitteita ( siinä ei ole sinänsä mitään uutta, mittalaitteita on kaikilla tahtailla ) jossa suksen mittaus luetaan sirulle joka sijoitetaan sukseen. Mittalaitteen tarkkuus on mitä ilmeisimmin sellainen jota ei ihan joka päivä ole nähty. Sukset paritellaan mittauksen perusteella ja luetaan varastoon...tiedetään siis tarkalleen minkälaisia on varastossa ja sarjanumerot niille ( ei tässäkään ihan kaikille ole uutta, mutta sovellukset ovat alkeellisempia, esim viivakoodilla tärkeimmät tiedot, mutta ei painekäyriä ). Kauppiaalla on mahdollisuus ostaa mittalaite jolla luetaan varastoon tulevien suksien sirut. Kun asiakkaalle etsitään suksia, syötetään asiakkaan tiedot laitteelle ja laite ehdottaa varastosta sopivaa suksea asiakkalle ( toki tässä on mahdollisuus manipuloida laitetta jos vaan tietää mitä tekee ). Laite antaa sukselle mm. voiteluohjeet esim. pitoalueen pituuden painopisteen suhteen sekä myös useampien voidekerrosten sijainnin. Varsinainen pointti on kuitenkin älypuhelinsovellus jonka asiakas voi ladata ja lukea oman suksensa sirun omalle puhelimelle ja "säätää" esim. omia voiteluohjeitaan painon muuttuessa, pitää voitelupäiväkirjaa ja mitä kaikkea se sitten tulee sisältämäänkään. Tätä en ole nähnyt, mutta kauppiassovelluksen olen ja tulen laitteen hankkimaan. Alkuun siruja tulee kolmeen kalleimpaan malliin: Red Line, Nanosonic ja Hypersonic...aivan varmasti tulevat myös muut mallit perässä. Jos kauppiaalla ei ole sopivaa suksea, voidaan se yhdessä todeta ja tilata sellainen maahantuojalta. Kun se saapuu, se voidaan taas yhdessä asiakkaan kanssa todeta, että passaa. Kilpahiihtäjälle tilanne helpottuu esim. suksipäiväkirjan pitämisen osalta. Pääpiirteissään siis näin.\n23.3.2014 Tulevan kauden välineasiat ovat jo osittain ajankohtaisia. Jo viikon sisällä pitää tehdä ennakkotilauksia mm. tietyn merkin sauvoista ja varaosista, hiihtokäsineistä, ehkä jotain tekstiiliä, hiihtokenkiä jne...\n11.3.2014 Tilanne on ollut onneksi parempi kuin alla kuvasin. Yllättäen on asiakkaita tullut varsinkin Ruotsinkieliseltä alueelta...kiitos ja kumarrus.\n17.2.2014 Pitäisi motivoida itsensä lähteä pitämään suksikauppaa auki. Muutama tilaus verkkokaupassa, mutta ei vielä maksua tilillä, joten ei uskalla vielä ainakaan siteen reikiä porata. Paremmalta ei näytä sään suhteen jatkossakaan, joten tämä taitaa sitten olla tässä. Verkkokauppaa pitää taas yrittää fiksata paremmaksi kun nyt aikaa jää. Täytyy myös lyhentää aukioloaikaa ja käyttää se aika vaikkapa hiihtämiseen niin kauan kuin se on mahdollista. Talvi tulee ennemmin tai myöhemmin, tällä kerralla ilmeisesti myöhemmin.\n5.2.2014 Paikallinen kauppa nytkähti eteenpäin kun saatiin tykkilumilatu käyttöön. Ei mitään ryntäystä, mutta jonkinverran kuitenkin. Kauden tuloksen etumerkki alkaa olla selvillä, eikä sitä enää mikään muuksi muuta. Plus se ei ole. Suksia kyllä menee, mutta muu hiihtotarvike liikkuu huonosti. Monessa perheessä huokaistaan helpotuksesta kun lunta ei tullut eikä tarvinnut lapsille ostaa, kun vanhat olivat jääneet pieneksi. Sen kyllä ymmärtääkin kun oikein yrittää.\nKengät, sauvat, voiteet, hanskat, pipot, asut jne...ei niille nyt vaan ole tarvetta. Ovatpahan sitten syksyksi valmiina, eikä tarvitse ostaa niin suuria ennakkoja.\nAsetin suksien myynnille jonkinlaisen tavoitteen syksyllä ennen kuin keleistä oli mitään tietoa. Nyt on 66,25 % tuosta tavoitteesta kasassa. Kyse on siis myytyjen suksiparien määrästä. 100 %:iin tuskin pääsen, mutta ei välitulos ihan huono ole. Määrä ei kuitenkaan kerro kaikkea. Uusia on mennyt melko heikosti ja hieman väärään hintaan. Poistot ja käytetyt tekevät kyllä kauppansa. Olisivatko nämä kuitenkin se oikea artikkeli tulevaisuudessa. Mahdollisesti on ja sitä pitää miettiä taas keväällä. Työtä niissä riittää...mittausta, siteen vaihtoa, hiontaa, voitelua jne, mutta jos se on tapa tehdä tästä kannattavaa ( siis palkkaa en tarvitse, mutta haluan kehittää ja se Transitkin vaan ruostuu ) niin sitten se pitää niin tehdä.\nVerkkokauppa on kasvanut. Jos siinä haluaa olla hyvä, pitää hinnan olla kohdallaan, joka tarkoittaa halpaa ja toimituksen pitää olla nopea. Tavara pitää siis olla omassa varastossa. Kyllähän siinä vaan niin joskus käy, että joku voidepurkki on myyty loppuun eikä ole heti tilattu uutta tilalle...täydennystilauksenkin pitäisi olla jonkun kokoinen, että kaikki kate ei palaisi rahteihin. Joskus käy myös niin, että tavarantoimittaja lupaa, että ensi viikolla tulee täydennys. Et laita tavaraa "piiloon" verkkokaupassa, koska tiedät, että kohta tulee. Ennenkuin asiakas ehtii maksaa, tavaraa on jo omassa varastossa. Sitten se ei tulekaan. Asiakkaan rahat ovat tilillä ja tavarantoimittaja sanoo, että huomenna tai ensi viikolla. Tämäkin on sikäli inhimillistä, että tavarantoimittaja ( = maahantuoja ) katsoo, että tavara on jo melkein heillä kun se on esim. vapaasatamassa kontissa. Siinä on vaan se ongelma, että tavara pitää maksaa ennenkuin se ylittää tullirajan. Tavaraa siis on ja ei ole. Verkkokaupan suhteen olen kyllä ihan tunari sikäli, että esim. siteiden, sauvojen yms. varaosat ovat heikosti esillä. Ongelma on se, että hyviä kuvia, hinnastoja yms. on huonosti. Tässä on selkeä parantamisen paikka, kuten lasten hiihtovälineissäkin.\n8.1.2014 "valonpisaroita" Sääennuste joka lupaa pakastuvaa loppuviikolla, muutti taas tilanteen nopeasti ja nyt on taas suksihommia sen minkä ehtii tehdä, kauppaakin parina päivänä melkeinpä kauden parhaat päivät. Nöyrä kiitos taas siitä. Toivoa siis on.\n6.1.2014 Eivät ole päivät eivätkä vuodetkaan veljiä keskenään. Sittemmin ollut hiljaisempaa, mutta onneksi aina jostain tulee jotain tilausta ja tarpeita. Kautta ei ole menetetty, mutta huono siitä tulee ja tavaraa jää liikaa varastoon ja maksettava ne on vaikka sitten velalla ? Tavarantoimittajat tekevät ennakkonsa keväällä ja kun kaupassa on tavaraa, tilaukset jäävät pienemmäksi ja syksyllä tavaraa tulee Suomeen vähemmän kuin ennen ja tukut ottavat vastaavasti vähemmän täydennysvaroja. Jos sitten lumi tulee aikaisin, saattaa tulla välineistä pulaa. Kuluttaja tietysti ajattelee, että miksi se niin menee vaan eipä se kuluttajakaan osta suksia kun maa on musta. Kaikki ovat varovaisia ja ketju on valmis. Viisas kuluttaja joka on kuitenkin ajatellut hankkia välineet, ostaa ne nyt vaikkapa tarjoamalla hieman vähemmän kun tavarasta normaalisti pyydetään, nyt on nimittäin valikoimaa. Hiihtoloman jälkeen valikoima on sitten jo paljon huonompi vaikka prosentteja olisi enemmän.\n10.12.013 Kauden vilkkain päivä, yhden miehen kaupassa jonoa koko iltapäivä 13-19. Kun kolmekin asiakasta sovittaa samaan aikaan hiihtokenkiä, on siinä hetken kuluttua melkoisesti laatikoita auki ja kohta parit sekasin jos ei ole tarkkana. Olin varautunut laittamaan verkkokauppatilauksia lähetyskuntoon, mutta tekemättä jäi. Piti käydä kotona syömässä sulkemisen jälkeen ja sitten mennä takasin. Nyt sai muutaman paketin tehtyä ja huomenna lähtee. Uusia tilauksia on taas tullut illan aikana. Meillä sataa nyt vettä ja lumi sulaa, kohta sitä ei ole enää. Se hillitsee taas paikallista kysyntää ja aikaa tilattujen kunnostamiselle jää, toisaalta hyvä, toisaalta huono. Se, että meillä ei ole kelejä näkyy heti pienempien lasten välineiden hankinnassa. Kotikylälle ei ainoatakaan paria kun lunta ei ole. Onneksi niissä ei ole rahaa tolkuttomasti kiinni, saattavat jäädä seuraavaan talveen. Olen asettanut itselleni tavoitteen...suksiparien myyntimäärän. Oikeastaan se on vain osa myyntiä, mutta se heijastelee koko kauppaa joka minulla on kuitenkin enemmän suksipainotteinen. Kun olen tilannut kauden tavarat viime keväänä, on pakko asettaa tavoite, muuten niitä ei saa maksettua ja toiminta ei voi jatkua. Tällä hetkellä tavoitteesta on saavutettu n. 37-38%, se on hyvä tulos nyt. Toki sillä, mitä suksia myydään, on merkitystä, mutta se jakautuu kuitenkin aikaisempien vuosien tapaan eri kategorioihin ja määrä jakaa sen tasaisesti. Verkkokauppamyynti on lisääntynyt melkoisesti ja varsinaisen verkkokaupan rinnalle on tullut "verkkokaupan puhelintuki". Verkkokauppa toimii näyteikkunana ja asiakas selaa kauppaa, mutta ei uskalla klikata tavaraa ostoskoriin, vaan soittaa ja haluaa tehdä sen niin. Se on OK ja niin saa tehdä. Joskus vaan ei voi vastata kun on asiakkaita. Ei siis saa pahastua, vaan voi jättää viestin, soitan kyllä takaisin. Jos ei jätä viestiä, en välttämättä soita koska siellä saattaa se mainosmyyjä taas vaania.\n2.12.2013 Käytin tänään muutaman tunnin uuden Optigrip-pinnoitteen testaamiseen. Kyse on siis entisen Karhu Optigripin uudemmasta versiosta joka valmistetaan nyt Yoko Optigrip nimellä. Tämä pitopohjasuksi-buumihan on jo jatkunut viidettä vuotta, eikä vielä ole ollut yhtään talvea etelässäkään joka olisi suosinut sitä...olkaa huoleti, vielä tulee. Keskustelupalstoilta voi lukea kommentteja puolesta ja vastaan, enemmän vastaan. Tämä taas johtuu siitä, että kaikki valmistajien ja maahantuojien / markkoinointiorganisaation argumentointi lähtee siitä, että pitopohjasukset ovat huoltovapaat...pitää ja luistaa kaikilla keleillä. Ei se nyt ihan niin ole mennyt ja sitten ne pettyneet tai väärinymmärtäneet antavat tietysti palautetta. Ihan oikeutetusti. Olen tätä suurinpiirtein samansuuntaista sanomaa yrittänyt tuoda julki aiemminkin, ja tuon vastakin. On kapea kelialue nollan tuntumassa jossa pitopohjasuksi on jopa parempi kompromissi kuin voideltava suksi. Myös selkeällä vesikelillä ainakin Optigrip on loistava vaihtoehto, yleensä harrastehiihtäjä ei vaan sillä kelillä lähde ollenkaan hiihtämään. Jos osaa voidella, on tilat ja tarvikkeet yms. voideltava on useimmiten parempi, varsinkin helpon voitelun pakkakeleillä. Pakkaskelillähän näistä pitopohjasuksista tulee eniten negatiivista palautetta ja sitä tässä uudessa Yoko pinnoitteessa on pyritty parantamaan. Ei se varmaan koskaan tulee voideltavaa sillä kelillä voittamaan, mutta asiaa pitää tarkastella sen harrastehiihtäjän näkökulmasta joka hiihtää sillä pari-kolme kertaa viikossa kilometrien ollessa kuitenkin kohtuullisia, eikä aikaa, mahdollisuuksia tai edes halua suksihuoltoon ole.\nOlen syksyn aikana testannut ko suksia ( Yoko Optigrip 2.0 ) kolmessa eri hiihtotunnelissa. Varsinkin Uudenkaupungin Wahterusringillä jossa latu on liippaantunut, se on suorastaan loistava. Pitää varmasti ja luistaa erittäin hyvin, voideltavan veroisesti, ellei jopa paremmin. Paimiossa ja Helsingin Kivikossa jossa lumi on "ryynimäisempää" ja olosuhde ehkä vähän kylmempi, pito on hieman epävarmempi koska latupohja ei ole niin tiivis, lumi ns. rullaa suksen alla. Luisto on Paimiossa ihan kohtuullinen mutta Helsingissä ei luista koska siellä tätä lumipuuroa on paksummin ja ilmeisesti suksi rullaa tätä pehmeää massaa painealueen edessä.\nNyt pääsin testaamaan luonnonlumella 8-asteen pakkasessa. Ensimmäisessä alamäessä tuntui kyllä siltä, että lykkimättä ei pääse alas. Muutaman kilometrin aikana luisto kuitenkin parani. Kun lasku oli kovavauhtinen, oli luisto aivan riittävä. On kuitenkin huomioitava, että tämän suksen käyttäjäkunnasta kaikki eivät uskalla kaikkia normi kuntolenkkien laskuja edes laskea. Kun lasku loppuosaltaan loivenee, suksi alkaa hidastua selvästi. Tasaisella suksi on selvästi vuorohiihtosuksi. Tasatyöntö ei tunnu mielekkäältä, mutta taas pitää miettiä sen std-käyttäjän kannalta. Hän todennäköisesti hiihtää vuorotahtia. Pito on hyvä, tai erittäin hyvä. Levin ensilumenladulla on pari kohtullisen jyrkkää nousua. Pystyy, jos jaksaa hiihtää, reippaasti vuorotahdilla ylös. Toki kun nousu jyrkkenee, vauhti hidastuu ja liuku lyhenee, niin silloin huomaa myös luiston heikkenemisen. Viisaampaa, kun taas miettii sitä käyttäjää, on kävellä latua pitkin ylös...pikkuisen pitää sauvoilla auttaa, mutta hyvin kevyesti. Onnistuu kävellä myös ladun vieressä, mutta siinä kun pohja ei ole välttämättä niin tiivis, pito ei ole täysin varma, mutta kun kääntää hieman haarakäynnille, on helppoa. Hiihdin myös ns. pikku-poro lenkkiä jossa ei ole jyrkkiä nousuja, ehkä mielummin pieniä tönkyröitä ja pohja hieman epätasaisemspi. Oli jopa mukavampi kuin ensilumenladulla koska luiston pieni puute ei haitannut tai sitten ei vaan ollut niitä ohittajia niin paljon, eikä päässyt tai joutunut vertaamaan luistoa.\nTestasin myös omilla sivuillani esittelemääni Optigrip 2.1 pitoteippi-tuunattua versiota. Luistohan parani melkoisesti verrattuna tuohon 2.0-versioon. Suksi piti kun\nhiihti reippaasti, mutta pito ei riittänyt enää ns. harrastevauhdissa. Se on siis jo enemmän reippaampaan hiihtoon tarkoitettu malli ja olettaisin, että henkilö joka hankkii sen, hänellä on muitakin ja varsinkin voideltavia suksia. Toki tämäkin malli toimisi varmaan paremmin jos olisi hieman löysempi. Omani on hieman ohjeellista jäykempi, olen ehkä ollut optimisti. Mitä tähän ohjeelliseen jäykkyyteen tulee, sen tulee olla loppujäykkyydeltään vain kilon-pari enemmän kuin puolet hiihtäjän painosta.\n26.11.2013 Samasta sisäänkäynnistä kun liikkeeseeni tullaan, käydään toiseen tilaan joka vapautuu 1.12. Otin myös sen vuokaralle. Olkoon aluksi varastona, mutta ajattelin siirtää kaikki polkupyöriin liittyvän sinne. Siinä on melkein 60 m2 lisää. Toki kulut lisääntyvät, mutta saattaa helpottaa muuten. Katsotaan miten tulen toimeen?\n24.11.2013 Katselin eilen ja tänään hiihdon Suomen Cupin osakilpailua Rovaniemeltä. Olen itse hiihtänyt samalla radalla kilpaa huonolla menestyksellä joskus 20 v sitten hyväkuntoisena ja 10 v myöhemmin huonokuntoisena. Tiedän siis nousun jyrkkyyden ja sen, miten suksen tulee siellä pitää / luistaa tai minkälainen suksen pitää olla...muutamia vuosia sitten tuli oltua huoltomiehenä miesten sarjan hiihtäjille useaankin otteeseen ( omalla kustannuksella, talkoilla ) ja jopa alkutalvesta pelkällä tykkilumella, kuten olosuhteet olivat nytkin. On otettava huomioon lumitykkien aiheuttama kostea sumu joka alueella leijailee alueella. Kuinka paljon ns. talli- tai muuta henkilökuntaa on paikalla töissä joka menee siihen myynninedistämiskategoriaan: Tarvikkeet, matkakorvaukset, hotellit jne...Se lisää meidän jokaisen suksen ostajan kaluston hintaa, toki edistää ehkäpä jonkinverran tuotekehitystä kotimaisten merkkien osalta ??? Kuinka paljon joku suksimerkki sai lisäarvoa vaikkapa TV:ssä?. Selkeästi positiivisena näkyi Fischer, Rossignol ja One Way. Peltonen näkyi, kun syystä tai toisesta Monasta ja Villestä on tullut Ylen "lemmikkjä". Matti Heikkinen taas kiinnostaa jos hiihtää joskus hyvin tai useimmiten huonosti. En tiedä oliko Salomonille kovin paljon eduksi...ettei suksi toiminut ollenkaan. Ei muuten ole toiminut muistaakseni kuin kerran Davosissa. Viime vuoden MM-viestin ankkuriosuus ei nimittäin ollut niin häikäisevä kuin annettiin ymmärtää, kärki kun jarrutteli sen minkä ehti. Omista merkeistäni Madshus oli Kristan varassa ja vähille jäi TV-aika, Yoko oli nolla. Tämähän ei tarkoita yhtään mitään yksittäisen suksenostajan kannalta, mutta positiivistä viestiä olisi helpompi hallita kuin sitä, että ei näy ollenkaan. Kyllä tekevät tämän taas vaikeaksi. Eniten TV-aikaa sai ilmanlämmittimen kanssa hiihtänyt Jani Simola jonka kalusto ei myöskään toiminut ollenkaan, mutta sattui aina olemaan samaan aikaan väliaikapisteessä jonkun tarkkailtavan kanssa.\nOlkoon miten oli, niin naisten sarjan 40 parhaan joukossa lähes kaikki saavat kalustonsa, osa tästä jopa häntäpäästä alusvaatteista lähtien vaikka ero kärkeen on luokkaa 15 %...ei hemmetti, ei tässä ole mitään järkeä.\nMiesten puolella löysin tulosluettelosta hyvin paljon kauempaa niitä jotka jopa ilman kiitostakin saavat välineensä. Siellä tosin on senverran tasoa, olkoon sitten huono tai hyvä, mutta saman 15 %:n sisään mahtuvat lähes kaikki 80.\nMonen väline- tai tarviketoimittajan parhaat heput, todelliset asiantuntijat nimittäin höyläävät yötä päivää näiden myös häntäpään hiihtäjien kalustoa. Se on varmaan hemmetin kivaa tai ainakin tärkeän tuntuista, mutta myynninedistämisen kannalta se on vähintäänkin kyseenalaista. Samat kaverit nimittäin ovat myös myynnin kanssa tekemisissä ja sitten kun kauppias jotain tarvitsee, parhaat miehet siis ovat tallihommissa ja eivät ehdi palvella!\n13.11.2013 Käyn pääsääntöisesti aamuisin lenkillä, usein niin, että saatan olla pari tuntia ensin töissä kuuden - kahdeksan välillä ja sitten lenkillä ennenkuin avaan liikkeen kymmeneltä. En pidä tuolloin puhelinta mukana. Jos soittaa silloin, olisi hienoa jos voisi jättää viestin, mitä asia koskee, niin voisin jo valmistautua asiaan ennenkuin soitan takaisin.\nSähköpostitiedusteluista...ehdotan seuraavaa: Minä vastaan kaikkiin ja tiedusteluja suorittava asiakas sitoutuu tekemään ostopäätöksen niin, että hän arvostaa saamaansa informaatiota ja palvelua vaikka pelkän tuotteen saisi muualta halvemmalla...reilua vai onko ? Menee nimittäin kaudessa kymmeniä tunteja tähän pelkkään neuvontaan. Kanta-asiakkaita kyllä neuvotaan ja palvellaan ihan ilmaiseksi.\nEdellinen asia tuli taas ajankohtaiseksi, viime kaudelta oli jo unohtunut. Minulla on kyllä aikaa joskus vastata näihin sesongin ulkopuolella, mutta viimeisen parin-kolmen viikon aikana on ollut melkoisesti kysyntää ja jopa kuntoilusta on pitänyt tinkiä jotta ehtii kaikki tekemään. Reilua olisi ainakin kiittää informaatiosta / tarjouksesta ja olla lupaamatta palata asiaan jos sitä ei aio tehdä. Pääosahan näistä on aivan asiallisia ja useimmat arvostavat saamaansa palvelua, mutta joukossa on ikävä kyllä sitten niitäkin joista tietää jo etukäteen, että ei kannattaisi uhrata aikaa ollenkaan.\n6.11.2013 Olen oikeastaan vähän pantannut käytettyjen suksien luetteloimasta verkkokaupan puolelle. Sitä jotenkin mielellään myisi niitä lähipiiriin tai tutuille, mutta kun eivät ymmärrä ostaa, niin pitää sitten vähän laajentaa tarjontaa. Minulla on esim. useita kymmeniä pareja Karhun kilpasuksia. Tänään laitoin joitakin pareja ns. paremmasta päästä julkiseen myyntiin. Muutaman tunnin aikana 4 pr 990 Volcan Sk hävisi heti. Tässähän se menee niin, että nopein käsi voittaa. Näitä käytettyjä tulee lähipäivinä lisää mm. muutamia kertoja hiihdettyjä Karhun Optigrip pitopohjasuksia, pertsan vanhoja kilpasuksia n. 78 - 85 kg jne...\nHyviä käytettyjä tarjolla, klikkaa tästä\n14.10.2013 Yokon uudet kirjainlyhenteet ovat hankalia, joten selvennetään:\nY = Yoko, X = Xross Country, R = Racing, C = Competition, S = Sport, T = Touring.\nSiis esim YXR = Racing malli, YXT = Touring malli. Viimeinen kirjain ilmoittaa siis mallin.\n10.10.2013 Lähialueen hiihtotunnelit avattu, välineillä on taas kysyntää. Kun nyt pidän vain kolme päivää viikossa liikettä avoinna, ei se enää riitä. Kohta pitää ottaa ainakin neljäs päivä, ellei viides käyttöön. Nöyrä kiitos taas hyville asiakkaille.\nLiikkeen aukioloaikoja pidennetään vko 43 alkaen, kts sivu liike avoinna\n30.8.2013 Hiihtokauden alku on hiihtoputkien myötä siirtynyt aina vaan aiemmaksi. Se aiheuttaa haasteita välinetoimittajille ja myös kauppiaille. Toimitukset kun tuppaa olemaan ennemmin myöhässä kuin aikaisessa. Ollaan taas siinä ajankohdassa kun keväällä tilattuja aletaan kysellä, vaikka niitä ei ole vielä alettu edes tekemään...tehtailla kun on tuotantosuunnitelmansa. Malleja, mittoja ja painoluokkia ( jäykkyyksiä ) on paljon.\nOlen seurannut joitakin hiihtoaiheisia keskustelupalstoja joissa on spekuloitu suksen valintaa sivuavia asioita. Miten valitaan, kuka valitsee parhaiten, kuka milläkin toimijalla valitsee, mitä selektoreja milloinkin käytetään, kenellä on kuinkakin monta vuotta kokemusta jne...Jokainen yhdenkin parin keväällä tilannut, haluaa tietenkin sen parhaan parin. Vain yksi voi sen saada, muut saavat tyytyä sitten vähän huonompaan, valitettavasti.\nKunhan nyt laitoin tähän väliin kuvan, että tylsä teksti katkeaa\nOlen itse valinnut omasta valikoimasta vuosien varrella asiakkaille n. +5000 paria. Muutama on mennyt pieleen ja loput olleet kuulemma aika hyviä, jotkut jopa erittäin hyviä. Minulla on valintaan omat kriteerini, päälimmäisenä se, että ei olisi varaa myydä yhtään ns. huonoa paria. Tästä syystä tarkastan esim. maahantuojan valitsemat ( jopa ihan mielenkiinnosta ) parit. Pääsääntöisesti niillä maahantuojilla joilla on myyntiorganisaatiossa asiantuntijat ( niitäkin on tietysti monenlaisia ), pystyvät erittäin hyvällä prosentilla valitsemaan omasta varastostaan huippupareja jos varastossa on kapasiteettia. Heikommin menee sitten niillä merkeillä joilla kauppa perustuu lähes kokonaan ennakkokauppaan ja ns. kilosukset käydään valitsemassa tehtaalta...iso määrä ja kiireellä. Näillä merkeillä ollaan kaudella sitten kauppiaiden varaston varassa. Niissä se valikoima on tietysti pienempi mutta ainahan sielläkin helmiä on. Kotimaisen Kiteellä sijaitsevan tehtaan ( aiemmin Karhu, nyt Yoko ) kanssa ollaan toimittu osittain toisin. Kun olen ollut itse siellä valitsemassa suksia samaan aikaan tallipäällikön ja tehtaan valinnasta vastaavan kanssa, olen nähnyt heidän tapansa ja mittalaitteet. Voinkin antaa heille suksiparin valintakriteeriksi esim. loppujäykkyyden, pesän korkeuden, -pituuden ja esim kärjen ja kannan toiminnan ja vaikkapa painealueiden pituudet ja sijainnin. Lisäksi on sovittu, että jos meillä ei ole sopivaa, niin ei myydä. Tämä on toiminut hyvin. On kutenkin muistettava, että aina valitaan siitä valikoimasta joka sillä hetkellä on olemassa...se maailman paras pari kun saattaa tulla seuraavasta tuotantoerästä kahden viikon kuluttua.\nValinnassa olisi aina otettava huomioon muutakin kuin hiihtäjän paino ja kelialuetoive. Samanpainoiselle miehelle eri suksi kuin naiselle. Samoin tyttöjuniori / poikajuniori, harrastaja tai aktiivikuntoilija tai jopa kilpailija. Myös hiihtotekniikan hallinta vaikuttaa, siksi olisi hyvä jos valitsija olisi nähnyt hiihtäjän hiihtävän...mitä paremmin tunnet asiakkaan, sitä varmempi lopputulos. Kuitenkin aina voidaan valita vain pari jonka pitäisi teoriassa olla hyvä, lumellahan se sitten lopullisesti ominaisuutensa paljastaa.\nMiksi sitten sitä parasta paria ei voida tehdä kun tiedetään millainen sen pitää olla? Sukseen laitetaan erilaisia kuituja ja laminaatteja joilla on toleranssit...siis esim paksuuden suhteen joka taas vaikuttaa jäykkyyteen. Toleranssit aiheuttavat sen, että kahta samanlaista paria ei tule.\nMitä sitten ajattelen "ski selektorista". Se on kaupallinen laite jolla pystytään nopeuttamaan valintaa ja saadaan siitä vertailukelpoinen dokumentti. Sillä ei kuitenkaan pystytä valitsemaan yhtään parempaa paria kuin ihmiskädellä ja painemittarilla tai vaikkapa maajoukkuella käytössä olevalla mittakelloilla varustetulla laitteella. Itse olen korvannut tämän melko kalliin laitteen tasolla, painemittarilla ja rakotulkilla...tulee ihan hyviä tuloksia silläkin kun tietää mitä mittaa. Joskus takavuosina mainitsemallani Kiteen tehtaalla dokumentoitiin jokainen kilpasuksipari. Jollakin parilla sitten voitettiin esim MC-cup osakilpailu ( Isometsä ). Sen jälkeen sen suksiparin dokumenttia verrattiin muihin ja etsittiin samanlainen pari ( siis painepiirros ). Löydettiin, ja kas kummaa se ei kuitenkaan ollut sen voittajaparin veroinen.\nKun siellä tehtaalla valitaan suksia, menee se suurinpiirtein näin: Meillä on lista jossa on hiihtäjien nimet, suksen pituus ja hiihtäjän paino ja kelialuetoivomus. Otetaan ko suksipituutta useita pareja ( 10 + ) ja puristetaan käsin. Muutama parhaimman tuntutuinen pari mitataan painemittarilla ja tulkilla. Näistä n. kolme parhaimman tuntuista mitataan toiseen kertaan ja paras valitaan...jos se on sopiva. Näistä mitatuista jää usein ns. helmiä jotka eivät ole sopivia edelliselle hiihtäjälle, mutta saattavat olla sopivia jollekkin toiselle joka tulee valintalistalla hieman myöhemmin, ne siirretään sivuun ja mitataan uudelleen jonkun toisen valinnan yhteydessä. Siis sattumallakin on merkitystä...missä kohdassa valintalistaa nimesi sijaitsee, prioirisoidaanko listaa jotenkin, näinkin joskus joudutaan tekemään.\nTällaiseen ns. kiloparin valintaan menee parhaimmillaan lähes puoli tuntia. Jokainen voi itse laskea, montako paria päivässä ehtii valita...toki päivät ovat tässä vaiheessa aika pitkiä. Jos tässä vaiheessa alettaisiin ns hiuksia halkomaan kuten jotkut sitten kotona tekevät, tulisi kevät ja kausi loppuisi ennekuin kaikille olisi saatu sukset valittua.\nMeillä on Suomessa useita kymmeniä ns. asiantuntijoita jotka puristelemalla ja valoa vasten katsomalla sanovat heti mille kelialueelle ko suksi on hyvä...sitten on paljon vähemmän niitä jotka todella tietävät miten asia on. Minä en pysty tällä tavalla sitä tykkiparia valitsemaan, mutta erotan sopivan ja epäsopivan ja varsinkin perinteisen suksessa hyvän ja erittäin hyvän. Luistelusuksi on vaikeampi mutta eivät nekään ihan pieleen ole menneet.\nOlen tässä yrittänyt ainakin osittain valaista valintaprosessia. Eri toimijat...maahantuojat ja liikeet toimivat omien toimintaperiaatteidensa mukaan. Me / minä toimin näin kuten olen tässä aiemmin tuonut esille.\nJos tätä prosessia tarkastelee vaikkapa massahiidon M55-sarjan top 10:een pyrkivän kannalta, voi luvata sen, että suksi on hyvä ja sopiva...paras se ei todennäköisesti ole.\nNäin se vaan menee. / Vesa\n23.4.2013 Sidejuttu menee nyt Rottefellan osalta hieman haasteellisemmaksi. Vanhat ruuvattavat mallit ( R3 ) häviävät todennäköisesti kokonaan jollakin aikavälillä ja Xceleratoria kehitellään ja uusia malleja tulee. Nyt uusimpana Xcelerator SSR joka on ilman työkalua säädettävä- spacerin ( kiilan )sisältävä malli. Tästä klikkaamalla vielä linemmän ähkki YouTube videoon ko mallista Tässä SSR:ssä on pieni probleema se, että jos sen myyntiä aikoo liiketoimintana harrastaa, menee kipuraja jossain 79 :n paikkeilla. Tästä syystä esim. ennakkosuksien kaupanpäällisiksi tulevista sidemalleista joutuu tämän sulkemaan pois. Kun ruuvattava malli jää pois ( jos jää ), tilalle tulee ruuvattava ( 8:lla ruuvilla ) NIS-levy niitä suksia varten joissa ko levyä ei ole liimattavana. Sikäli taas hankalaa, että jos vaihtaa sidejärjestelmää, tulee entisen viiden reijän lisäksi kolme lisäreikää tulpattavaksi. Ei varmaan haittaa vielä normi hiihtosuksessa, mutta rullasuksiin en tekisi yhtään reikää lisää.\n18.4.2013 XCsporttipalvelun uusi osoite on 1.5. alkaen Haarlantie 2 A 6 25500 PERNIÖ. Menee varmaan tuohon Helatorstaiviikolle ennenkuin pääsee aloittamaan. Tilaa on n. 100 m2. Lisäksi urheilukeskuksessa oleva vanha verstas jää minulle edelleen. Se miten toiminnot jakautuvat tilojen kesken, on vielä avoinna. Ainakin nyt aluksi pyörähuolto alkaa toimia uudessa osoitteessa johon on asiakkaiden helpompi tulla. Saan sinne myös suksenhiomakoneen hyvin mahtumaan. En pidä joka päivä auki, vaan tulee vakiopäivät 3 - 4 / vko ja niihin kellonajat ja ainakin pari iltaa. Kesäkaudella ilta-ajat ovat varmaankin lyhyemmät kuin talvella. Pari viikkoa näitä on tässä aikaa miettiä. Pääsen tekemään muuttoa varmaankin vasta tuolla viikolla 19 koska nykyisessä tehtävässä on aika paljon asioita joita voidaan tehdä vasta sen jälkeen kun kuu vaihtuu ja asiakkaita ei ole enää.\nKuvassa Yoko YXC Skating testisuksi. Olen saanut hiihtää sillä nyt pari päivää. Ei ole epäselvyyttä siitä, mikä tulee olemaan ensi kauden paras aktiiviharrastajan luistelusuksi hintaluokassa alle 250 . Suksessa kennorunkoon integroitu kiila aivan kuten esikuvassaan 990 Karhussa. Toki kenno hieman halvempaa ja hiilikuitupölyä ei tullut siteitä ruuvatessa, mutta aivan loistava.\n13.4.2013 Viime kaudella lisäsimme suksimerkkitarjontaamme viiteen. Varsinkin kilpasuksien osalta koimme jonkinverran pettymyksiä ja erityisesti juniorisukset eivät mielestäni kaikkien osalta täyttäneet kriteerejä ollenkaan...esim pertsat aivan liian jäykkiä. Aikuisten puolella jotkut Sk sukset aivan liian löysiä ilmoittettuun painoluokkaan ja vastaavasti pertsat jäykkiä ja alku"ponkun" vuoksi hankalia hiihtää. Tästä syystä pettymyksesksi koetut merkit ja mallit tulevat jäämään pois. Kaikkien merkkien kanssa ei ole edes vielä palaveria pidetty, mutta varmaa on se, että Yoko tulee kattavalla valikoimalla ( luotto Kiteen osaamiseen on vahva ). Madshus on tehnyt mm. runkoihinsa niitä parannuksia joita olen kaivannut ja kokonaan uusi mallikin tulee joten sen esilläoloa tullaan parantamaan. Rossignolilla on muutama erittäin hyvä malli. Harmi vaan, että kun vilkuilee näitä isompien ja "seksikkäämpien" erikoisliikkeiden ennakkohintoja, niin syystä tai toisesta se on painettu aivan liian alas...niillä hinnoilla tätä hommaa ei kannata tehdä. Katsotaan nyt...23.4. laiton kuitenkin tuon Rossignolin tuonne ennakkolistalle ja otan jonkun verran varastoonkin syksyksi.\nTässä nyt varmat hintoineen tilauksille toukokuun loppuun mennessä:\nYoko YXR aikuisten kilpasukset 459  sis valitsemasi siteet ja yhden hionnan\nYoko YXR Jr kilpasukset 229  sis yhden hionnan\nMadshus Red Line uutuus kilpasukset 539  sis valitsemasi siteet ja yhden hionnan\nMadshus Nanosonic kilpasukset 399  sis valitsemasi siteet\nMadshus Nanosonic Jr kilpasukset 229 \nRossignol X-ium aikuisten kilpasukset 419  sis valitsemasi siteet\nRossignol X-ium Jr kilpasukset 229 \nHUOM ! "Valitsemasi siteet" = kaikki muut, paitsi Rottefella Xcelerator SSR malli\n21.3.2013 Tästä klikkaamalla yle-uutisten raportti Yoko-suksista\n19.2.2013 On ollut yllättävän pirteää välinekysyntä viime viikkoina. Nyt kun hoidan taas yksin koko välinekauppaa ja -huoltoa tulee siinä voitelupöydän ääressä seisottua melko pitkiä päiviä. Onneksi välillä pääsee myymäänkin joten ei aivan puudu rotoharjan varteen. Viime aikoina on tullut mietittyä sitä, kuinka paljon tulee esim uusien suksien kanssa tehtyä ns. ilmaista työtä. Esim autokaupassa on yleisesti hyväksytty ns toimituskulut, mitä ne sitten lienevätkin. Kun myyn uudet sukset, mittaan ensin suksiparin painopisteen. Poraan siteiden reijät jigillä em painopistettä hyväksikäyttäen ( huom ! en sidevalmistajan ohjeen, vaan kokemuksen mukaan ). Sen jälkeen kiinnitän siteet, mittaan pertsan sukseen pitoalueen painemittaria hyväksikäyttäen. Joihinkin suksiin sovitaan esim erikseen hionta ennen siteiden kiinnitystä ( Karhu, joka on tehdaspohjustettu ). Tämän jälkeen luistoalueiden pohjustusvoitelu...pehmeä keltainen voide x 2 + matalafluorinen tai sininen parafiini jonka jälkeen siklaus + harjaus. Pitoalue myös karhennetaan jos asiakas haluaa, useimmiten haluaa. Usein myös sovitaan, että pitoalueen pohjavoide, tai jopa pidot laitetaan valmiiksi. Tulee oltua reilu asiakasta kohtaan, mutta voisiko reiluudella olla joku raja. Jotkut asiakkaat ilmoittavat selkeästi, että ovat halukkaita maksamaan palvelusta, mutta heitä on melko vähän. Toiset taas ovat sitä mieltä, että kaiken pitää kuulua samaan hintaan. Tässä on nyt sellainen ristiriita, että oikeastaan näille, jotka ovat vapaaehtoisesti valmiita maksamaan palveluista, pitäisi tehdä se ilmaiseksi ja niille jotka ovat sitä mieltä, että sen kuuluu hintaan, pitäisi veloittaa siitä...tai siis ainakin kaikilta saada jotain.\nOnko se sitten iso asia. Vuositasolla aikaa tähän menee n. 200 - 300 h. Siis n. 7 viikon normaalin työajan verran...tarvikkeitakin kuluu jonkin verran. Jos tämä tehtäisiin huoltohinnaston mukaan, on kysymys n. 10000 - 15000 :n työstä. Onko se sitten paljon vai vähän ? Nyt ei saa verrata palkansaajan tuntipalkkaa tähän vaikka helposti niin voisi tehdäkin, normipalkka pitää nimittäin kertoa ainakin kolmella ennenkuin on vertailukelpoinen.\nTämä tuli oikeastaan tänään taas konkreettisesti esille kun muutama asiakas nyt hiihtoloman aikaan tuli uusien muualta ostettujen suksien kanssa ovesta sisään ( ihan ensimmäistä kertaa ). Kun huolto on täynnä uusia kunnostettavia suksia, omien asiakkaiden huollettavia suksia, tai etukäteen sovittuja esim Finlandiahiihdon suksia, jäävät nämä sitten sinne ihan jonon viimeiseksi. Nyt sen jonon pää on ensi viikolla. Nämä em. sukset olivat varmaankin olleet hieman halvempia kuin erikoisliikkeessä ( kuten meillä ) mutta tässä se hintaetu tuli ikävästi negatiivisella tavalla vastaan. Näinhän tämä on aina ollut ja tulee olemaan.\n9.2.2013 Aika heikkoa tämän palstan päivitys. Koska en tällä hetkellä tiedä, miten ja missä jatkan välinekauppaa, vai jatkanko ollenkaan...varasto saisi olla pienempi jotta muutettavaa olisi vähemmän. Verkkokaupasta löytyy jo nyt varastossa olevia, sekä suksia, että hiihtokenkiä, jotka lähtevät ns. poistohintaan. Myös varastossa olevat asusteet ovat edullisia. En sen kummemmin lähde alennusmyyntiin koska kaikki tavara on omalla työllä ostettu...sitä ei siis saa pilkkahintaan, mutta edullisesti. Kannattaa tulla kuitenkin paikalle. Sähköpostilla tai tekstarilla lähetetyt tarjouspyynnöt saattavat jäädä ilman vastausta. Sohvalta vois siis ostaa, mutta pitää vaivauta ainakin verkkokauppaan. Toki varastossa on paljon muutakin kuin se mitä verkkokaupasta löytyy.\n4.10.2012 Liike alkaa olla iskussa. Toki sauvoja, hiihtokäsineitä, joitakin hiihtokenkiä odotellaan vielä, mutta suksipuolella alkaa olla valmista. Varsinkin junioriosastolla olemme omasta mielestämme aika vahvoja. Verkkokaupasta saa aika hyvän kuvan vaikoimasta. Ihan kaikkea emme ole sinne vielä saaneet, mutta melko hyvä läpileikkaus sieltä löytyy.\n22.9.2012 Pidetty kauppaa ja tunnelia viikon päivät auki. Välinekysyntä erittäin vilkasta...onko maastohiihdolla tilausta ? Ongelma on se, että ei saa uutta tavaraa vielä tähän hätään kaikilta tavarantoimittajilta. Putkihiihtokausi siis sotkee. Meille on tullut jonkinverran uusia suksia mm. Rossignolilta. Tulevalla viikolla tulee Karhulta kilotilaussuksia lähes kaikki jotka on keväällä tilattu. Atomicilta tuli jo kiloennakkotilaukset mutta muita saadaan vielä odotaa. Madshus ennakot on luvattu ensi viikolla. Yokon sauvat ovat jossain Välimeren paikkeilla vielä tulossa joten muutama viikko vielä menee. Salomonilta tuli kenkiä ja tilausjärjestelmästä pystyy tilaamaan jo täydennyksiäkin, sukset vielä jossain "vaiheessa"? Tunnelin puolella ei ole ruuhkaa ollut. Ratamme on valitettavasti normaalia lyhyempi, mutta ne asiakkaat jotka ovat käyneet, ovat olleet erittäin tyytyväisiä ja kaikki eivät sitä varmaankaan pelkästä kohteliaisuudesta ole sanoneet. Ne jotka eivät ole käyneet, ovat enemmänkin valitelleet.\n13.8.2012 Perinteisen Karhu suksimerkin lisenssioikeus ja myynti siirtyvät Startex Oy:lle Julkaisuajankohta: 13/09/2012 11:08 Startex Oy ja Karhu Holding B.V. ovat solmineet sopimuksen Karhu suksien ja muiden hiihtovälineiden lisenssivalmistuksesta ja markkinoinnista. Yhteistyö on alkanut 1.9.2012. Startex Oy jatkaa Karhu hiihtovälineiden myyntiä ja markkinointia. Nyt tehty sopimus takaa Karhu suksien jatkuvuuden suomalaisissa käsissä. Karhun laadukkaat sukset tulevat kaudelle keskeytymättä Kiteen tehtaalta.\nStartex Oy on sopinut Karhu Ski Oy:n kanssa yhteistyöstä, joka kattaa tulevan kauden ja mahdollisesti pidempäänkin. Karhu Ski valmistaa sukset Kiteen tehtaalla ja toimittaa kauden ennakot sovitun mukaisesti. Tällä yhteistyöllä taataan Kiteen tehtaan työllisyys jatkossakin.\nStartex Oy on tunnettu Start suksivoiteiden valmistaja, samoin tuotemallistoon kuuluvat sauvat ja rullasukset. Myynnissä on lisäksi Karhu juoksukengät. Startex Oy on nyt yksi varsin merkittävistä yhteistyökumppaneista urheilukaupalle ja pystyy palvelemaan asiakkaitaan laajalla tuotetarjonnallaan.\n21.8.2012 Kesä on mennyt välinekaupan osalta hieman ns. sammutetuin lyhdyin. Hiihtotunnelin huoltotöihin on mennyt huomattavasti enemmän aikaa ja energiaa kuin alunperin suunnittelin. Hiihtotunneli on nyt jäähtymässä, pohja jäädytetään huomenna ja ulkona kesän yli hake-eristyksellä varastoitu lumi siiretään tunneliin perjantai illasta alkaen. Urakka tulee kestämään varmasti pitkälle aamuyöhön. Tiedoitusvälineet ovat taas osoittaneet kiinnostusta ja varmaan se tulee syksyn mittaan jopa lisääntymään.\nLähes joka haastattelussa kysellään hiihtotunnelin kannattavuutta. Vastaukseni on aina, että tällä nykyisellä toimintakonseptilla toiminta on kannattavaa, siis ainakin jonkinverran. Tuntuu kuitenkin siltä, että tuo lisähuomautukseni nykyisestä toimintakonseptista menee hieman ns. kuuroille korville tai ei ainakaan suurelle osalle kuulijoista avaudu ollenkaan.\nYritän nyt taas tässä hieman selventää asiaa: Finnfoam Oy omistaa hiihtotunnelin ja hiihtotunneliliiketoiminnan. Sporttipalvelun liiketoimintaa ovat hiihtovälinekauppa, -huolto ja kahvio ja sen lisäksi jonkinverran muita palveluja. Sporttipalvelu maksaa Finnfoamille vuokraa tiloista ja vastaavasti Finnfoam maksaa Sporttipalvelulle korvausta palveluntuottamisesta. Tämä korvaus on suurempi kuin vuokra. Sporttipalvelulle kuuluu kaikki hiihtotunnelin toimintojen arkipäivärutiinit mm asiakaspalvelu, markkinointi, siivoukset, latuhuollot yms normaalit kiinteistöhuoltotyöt ja tykkilumen valmistus, varastointi. Sporttipalvelu maksaa palkat. Meillä on nyt n. kolme - neljä kertainen volyymi ( siis euroissa ) kuin Lounais-Suomen hiihtotunnelin viimeisinä vuosina ja pitääkin olla. Tällä konseptilla sekä hiihtotunnelin, että Sporttipalvelun toiminta on kannattavaa. Ei paljon, mutta vähän. Tilanne on kuitenkin herkkä. Viime syksynä kun tunnelissa oli välillä ruuhkaakin, moni kehaisi, että teillähän menee nyt todella hyvin. Se on kuitenkin vain osatotuus. Jos asiakkaat kävisivät vain tunnelissa hiihtämässä ja vaikka heitä olisi kuinka paljon, Sporttipalvelun työt kyllä lisääntyisivät mutta tiliä ei tulisi ( ihan pieni provisioehto meillä kyllä on, mutta se ei ratkaise kokonaisuutta ) ennenkuin asiakkaat käyttäisivät myös meidän palveluita...siis tekisivät hiihtotarvikehankinnat meiltä, käyttäisivät meidän huoltoa ja kahviota. Siis jos tunnelitoiminta olisi kannattavaa mutta Sporttipalvelun ei olisi, meidän ei kannattaisi tehdä sitä ja se loppuisi melko nopeasti. Jos taas Sporttipalvelun toiminta olisi kannttavaa ts. asiakkaat kyllä kävisivät tarvikeostoksilla, mutta eivät tunnelissa hiihtämässä, olisi sekin tie melko nopeasti kuljettu loppuun. Jos taas yritettäisiin edetä vanhalla konseptilla jossa palkat yritetään kasata pelkällä hiihtotunnelitoiminnalla ja ei olisi yrittäjävetoista palveluntuottajatoimintaa joka tarjoaa monipuoliset palvelut alan harrastajille, olisi sekin tie aika lyhyt. Jos siis vetää haastattelusta sen johtopäätöksen, että hiihtotunnelitoiminta on kannattavaa, pitää myös ymmärtää se pieni sivulause: " tällä toimintakonseptilla". Tässä ovat ne rakennuspalikat joilla hiihtotunnelin jatkoedellytykset turvataan. Asiakkaat ja heidän valintansa ovat siis ratkaisevassa asemassa.\n17.7.2012 Tarkoitus oli pitää tässä heinäkuussa oikein lomaakin, mutta hiihtotunnelin huoltotyöt ovat pitäneet päivittäin Paimiossa. Näillä näkymin pari seuraavaakin viikkoa menee vielä samoissa merkeissä. Pyörähuolto Perniössä on toistaiseksi kokonaan suljettu.\n5.4.2012 Suljemme hiihtotunnelin 1.5. alkaen. XCsporttipalvelu palvelee hieman "sammutetuin lyhdyin" kesän aikana. Pääosin kaupankäynti tapahtuu Perniössä. Tehdään rullasuksi- ja niiden varaosakauppaa, toivottavasti vähän juoksu- ja suunnistusjalkinekauppaa, puuhastellaan polkupyörien kanssa ja muuten ladataan akkuja käymällä suunnistuskisoissa ja mahdollisesti vähän hölkkätapahtumissakin. Hiihtotunnelissa riittää myös työtä kun lumen sulattamisessa joudutaan vähän järjestelemään tuuletuksia yms. Kun lumi on sulanut, on aika vuosihuolloille ja -korjauksille sekä paljon, paljon muuta perusfikasusta pitää tehdä. Uusi hiihtokausi alkanee syyskuun alussa / alkupuolella jos kaikki menee suunnitelmien mukaan.\nViime syksynä otimme uuden käyttönimen XCsporttipalvelu käyttöön. Tuolloinhan todettiin, että tuo XC tarkoittaa: Cross-country running, Cross-country skiing ja Cross-country cycling\nMeille tuli Inov8 kenkiä pari päivää sitten myyntiin, joten tuolla running-osastollakin tapahtuu jotain. Kengät löytyvät verkkokaupastamme\n28.3.2012 Polkupyörien huoltokorjaamo avoinna Perniön Melassuolla 1.4.2012 alkaen huhtikuun ajan tiistaisin ja torstaisin klo 10 - 14 jos töitä riittää. Jos ei riitä, lähden mielummin lenkille tai Paimioon töihin, varmistu siis, että olen paikalla vaikkapa soittamalla ja sopimalla huollosta etukäteen. Toukokuun alusta ehkä pari kokonaista päivää, ilmotetaan tarkemmin lähempänä.\nMaastohiihto kilpasuksien ennakkomyynti syksyyn 2012 huhtikuun ensimmäisellä viikolla XCsporttipalvelun verkkokaupassa...kannattaa tutustua ( päivitetään pääsiäisen pyhinä )\n23.3.2012 Maastohiihdon viimeinen SM-kisaviikonloppu on alkamassa Imatralla. Meidänkin asiakkaista muutama päättänee kilpailukautensa siellä. HiSu:n WC päättyi Ruotsin osakilpailuun, mm Tommi Reponen siirytyy sieltä vielä Sodankylään sotilaiden SM-hiihtoihin ja vielä sieltä Lapin lumirasteille. Kuntohiihtäjät jatkavat kautta vielä ainakin pääsiäiseen Lapin lumille ja onhan siellä vielä esim. Lapponia-hiihto yms. Hiihtotunnelissa on myös kävijämäärä lisääntynyt viime päivinä. Myös verkkokauppaamme on tullut uusia asiakkaita. Kaikki tämä on pitänyt meidät kiinni työn touhussa ja maaliskuu on sikäli yllättänyt positiivisesti. Rullasuksitiedusteluja on myös jo tullut ja jopa ennakkotilauksia suksista tulevalle kaudelle. Vaikka kausi alkoi nihkeästi ja kauppa lumen tulon aikoihin oli yllättävän hiljaista, on kaikki yllämainittu antanut taas uskoa tehdä tätä hommaa tulevaisuudessakin. Kuukausi sitten näytti vielä siltä, että joudumme maksamaan siitä, että saamme tehdä tätä. Nyt saattaa jäädä jokunen euro tulevan kauden tavaran ostoonkin ja työntekijöiden palkat ja muut laskut on maksettu / saadaan maksettua. Tässä vaiheessa täytyy taas kiittää niitä hyviä uskollisia ja tietysti myös satunnaisia asiakkaita jotka ovat meihin luottaneet.\nEmme poista varastoamme "hinnalla millä hyvänsä" koska tarvitsemme tavaraa taas syyskuussa ja silloin ei ole vielä uutta tavaraa saatavissa. Toki nyt hankintoja tekeville annamme sopivan extra-alennuksen määrätyistä tuotteista...suksia, hiihtokenkiä ja -asuja kannattaa siis vielä tulla hankkimaan.\nEnsi kauden ostot tulemme suorittamaan huhtikuun aikana ja joitain jo maaliskuun loppuun mennessä. Suksista tulemme julkaisemaan ennakkohinnat tulevan kauden tilauksiin heti kun tiedämme ostohintamme. Kuten tunnettua, kilpailu pitää siitä huolen, että hinnat asettuvat kaikilla toimittajilla suurinpiirtein samaan haarukkaan. Jos nyt tuntuu siltä, että tarvetta suksikaluston hankintaan on, kannattaa olla yhteydessä vaikkapa huhtikuun puolenvälin paikkeilla.\nSuksimerkkimme tulevat olemaan samat kuin aiemmikin. Karhun kilpasuksen osalta olemme olleen ykkösiä Suomessa jo kolme vuotta, nyt ylivoimainen ykkönen. Tästä asemasta aiomme pitää kiinni mutta muut merkit täydentävät valikoimaa sopivasti. Me emme lue sellaisia mitalitilastoja joissa kuluttajille ei ole edes tarjota sitä kalustoa joilla niitä mielikuvia kuitenkin luodaan. ( Ferrarin F1:ssä on Fiatin logo mutta Stilossa tuskin on yhtään Ferrarin osaa )\nSauva-, kenkä- ja hiihtokäsinepuolelle haemme hieman uusia tuulia...ehkä parempaa ns. linjaa. Noname jatkaa pää-asustetoimittajana mutta pikkuisen väljempää hiihtoasumallia hieman riskimmille hiihtäjille on haussa. Voidemerkit tulevat pysymään samoina.\n25.2.2012 Välinehuollossa on ollut jopa ruuhkaa viimeaikoina. Voiteluhan on helppoa, kelin arviointi saattaa joskus olla vaikeampaa.\n27.1.2012 Tekniikan Maailma testasi markkinoilla olevia pitopohjasuksia. Karhun Optigrip menestyi testissä hyvin ja se on näkynyt myös kysynnässä. Toki niitä näyttää olevan aika monella kauppiaalla, mutta meillekkin on myyntiä riittänyt. Testissä mainittiin pohjan käsittelystä "hoitoaineella" jo heti uutena. Meiltä tämän käsittelyn saa kaupan yhteydessä veloituksetta. Katsellessa isompien liikkeiden maastohiihtovälinemainoksia, näyttää taas siltä, että pitopohja kuin pitopohja, kaikki menee tai kelpaa. Toivottavasti ei kuitenkaan ihan kaikki. Oli siinä testissä nimittäin huonojakin.\n7.1.2012 Aika hiljaista ollut, meilläkin. Vaikka hiihtäjiä on tunnelissa ollut enemmän kuin vuosiin, välinekauppa on ollut sellaista tasaista rutiinikauppaa jossa kauppaa tehdään enemmänkin pienistä tarvikkeista kuin isommista välinepaketeista. Muualla on kuulemma keskitytty enemmän otsalamppukauppaan. Toki suksia on mennyt, mutta vielä on toimitettu viime kevään ennakkotilauksiakin joiden toimitukset ovat olleet myöhässä.\nTänään pakkasen ja lumen myötä tapahtui selvä piristyminen. Lumitykit ainakin Turussa ja mahdollisesti muuallakin jauhavat olosuhteita ulos ja varmaan muutaman päivän päästä jossain Varsinais-Suomessa hiihdetään ulkonakin.\n22.11.2011 Päivitin tuon etusivun kuvan vain sen vuoksi, että edes jotain tapahtuu. En tiedä olisiko meillä ruuhkaa jos olisimme jossain muussa liikepaikassa kuin hiihtotunnelissa mutta nyt ainakin tuntuu siltä. Suuri osa asiakkaista on ymmärtänyt, että yksi edellytys ainakin meidän hoitamalle hiihtotunnelitoiminnan jatkumiselle on se, että me tulisimme toimeen välinekaupallamme. He ovat tehneet hankintoja myymälästämme tai ainakin juoneet kannatuskahvit. Kiitos heille siitä. Huoltotoiminnalle on myös ollut kysyntää melkeimpä liikaa varsinkin kun se lepää pääosin omilla harteillani niinkuin tietysti aivan liian moni muukin asia. Viisammat ovat neuvoneet, että yksin ei voi kaikkia tehdä, vaan töitä pitää jakaa ja antaa myös toisten tehdä. Niin olen nyt yrittänyt tehdä ja osittain onnistunutkin siinä. Koska lopullisista numeroista ei kuitenkaan voi etukäteen tietää, on varmuuden vuoksi yritettävä itse tehdä mahdollisimman paljon niin ei sitten ainakaan kovin korkealta putoa jos putoaa. Moni on jäänyt vastausta vaille sähköpostia lähettäessään jos vastaaminen on tuntunut vievän liikaa aikaa. 23 - 06.30 välisen ajan pyhitän nukkumiselle ja ne asiat jotka tuolloin 23 ovat tekemättä, saavat odottaa tulevaa päivää.\n19.10.2011 Monena syksynä on tullut mieleen, että miksi pitää tilata hiihtovälineet ennakkotilauksena huhtikuussa seuraavaa kautta varten kun ne eivät koskaan tule siten kun on sovittu. Nyt se taas hiipii mieleen. Milloin mistäkin syystä se tuleva talvi pääsee taas yllättämään. Niinhän se tekee tavalliselle kuluttajallekkin talvirenkaiden oston kanssa. Meillä on nyt sesonki päällä. Hiihtäjiä käy hiihtotunnelissa oikein mukavasti. Tuurilla tai sitten muuten vaan olemme pystyneet pitämään hiihto-olosuhteet kohtuullisen hyvänä ja kun asiakkaita käy hiihtämässä, välinetarpeet realisoituvat. Tosi kurjaa selitellä, että on ne tilattu mutta kun eivät ole tulleet, toisaalta onhan sitä tavaraa hyllyssä ihan mukavasti mutta kun ei ole välttämättä valikoimaa. Yleensä käy niin, että sitä mitä nyt ei ihan heti tarvita, sitä on yllin kyllin ja sitä mitä tarvitaan heti, sitä ei sitten olekkaan saatavana. Valmistajilla ja tavarantoimittajilla tilanne on varmasti yhtä kiusallinen, selitellään päivästä toiseen ja yritetään pelata aikaa. Maastohiihto on todennäköisesti hyötynyt kahdesta viime talvesta ja harrastajamäärät ovat nousseet ja välinetarve vaan tuntuu jatkuvan. Yleinen taloustilanne on vajoamassa alaspäin mutta saattaa olla, että sillä on ainoastaan positiivinen vaikutus tämänhintaisiin harrastuksiin. Tingitään siis jostain kalliimmasta ja tämä on vielä kohtuullisen halpaa. Tässä myyntipaikassa näkyy se, että asiakkaat jotka haluavat välttää kahden kaupan ( hyvän ja halvan ) tekemistä, valitsevat sen sijaan vain yhden, usein hyvän. Olemme hinnoitelussa pakotettuja tekemään ns. kaksoishinnoittelua. Valkoisella hintalapulla merkitsemme tuotteen ohjehinnan ja punaisella myyntihinnan. Jätämme joskus myös valkoisen pois. Tinkiminen on tietysti joillekkin asiakkaille tärkeää, se heille suotakoon. Punaisen hintalapun olemme asettaneet ehkä joidenkin valtakunnan halvimpien nettikauppojen hintaa korkeammaksi mutta kuitenkin niin, että se on korkeintaan rahtikulujen verran enemmän. Jos emme itse arvosta omaa ammattitaitoamme, miten voimme kuvitella kenenkään muun sitä arvostavan. Tästä syystä punaisen hintalapun osoittamasta hinnasta tinkiessämme tingimme omasta palkastamme. Kuka muu on valmis tekemään samoin ? Kauppa on silloin hyvä, kun se on sekä myyjälle, että asiakkaalle hyvä.\nNyt, vajaan parin kuukauden kokemuksella, uudessa toimipaikassa, uudella konseptilla, muutamilla uusilla tuotemerkeillä, isommalla volyymilla, uusien työntekijöiden tuomalla virralla, haluan kiittää niin vanhoja kuin uusiakin asiakkaita luottamuksesta. On ollut ilo tehdä yhdessä töitä kanssanne...paljon työtä on vielä kuitenkin tehtävänä !\n9.10.2011 Suurinpiirtein samalainen päivä kuin lauantaikin. Mukavaa tasaista puheensorinaa heti aamusta pitkälle iltapäivään. Eniten ilahdutti kokonaiset perheet.\n8.10.2011 Pidettiin "hiihtokauden avajaisia". Tuntui kuin olisi ollut välillä aika paljonkin väkeä paikalla. Hiihtokertoja vajaat puolitoista sataa, kävijöitä ehkä n. 200. Olen tyytyväinen päivän antiin. Näyttää siltä, että ns. vakiokävijät jänistivät mahdollista ruuhkaa koska heitä oli vain pari kourallista. Krista Lähteenmäki veti junioreita paikalle ja vähän vanhempia, kuitenkin nuoria hiihtäjiä mukaan treeniin. Toivottavasti huominen onnistuu vastaavalla tavalla.\nPäivän päätähti Krista Lähtenmäki ja hiihtotunneli Finnfoam Paipin omistaja Jorma Nieminen hiihtovarusteissa. Niinhän siinä kävi, että kauppias sai tyytyä pitelemään suksiklpisejä kun ei ehtinyt hiihtämään\n30.9.2011 Saucony Triumph juoksukenkää nyt Sporttipalvelussa...Lekin sauvoja pääsee ihastelemaan ja testisauvoja kokeilemaan. Lisäksi testattavana Madshus Nano Cl ja Sk kengät 41 - 45. Myös Holmenkol luistovoiteet tulivat. Vuokraamoon tuli 48 pr Karhun Optigrip pitopohjasuksia ja muutamia Spectra ja Centra luistelusuksia. Kuten viime syksynäkin, Rottefellalla taas vaikeuksia toimittaa R3 siteitä, joten ainakin luikkarit jäävät toistaiseksi ilman siteitä. Perinteisen vuorasuksiin laitetaan Rottefellan T-M side. Talvea kohti ollaan siis menossa.